Kareena Kapoor calls son Taimur | തന്റെ മകനെ ഓർത്ത് പേടി; പാപ്പരാസികൾ മൂലം മകനെ വീട്ടിൽ നിർത്താൻ തന്നെ മടി; വളരെ സാധാരണമായ ഒരു കുട്ടിക്കാലമാണ് മകന് വേണ്ടത്; അവൻ വെറും ഒരു കുട്ടിയാണെന്ന് ഒരു സമയത്ത് ആളുകൾക്ക് മനസിലാകുമെന്ന് പ്രതീക്ഷിക്കുന്നു; തൈമൂറിന് പിന്നാലെയുള്ള പാപ്പരാസികളുടെ കറക്കം മടുത്ത കരീനയ്ക്ക് പറയാനുള്ളത് - MarunadanMalayali.com\nApril 25, 2019 | 08:36 AM IST | Permalink\nബോളിവുഡിലെ കുട്ടി സെലിബ്രിറ്റിയാണ് തൈമൂർ. താരങ്ങളായ കരീന കപൂറിന്റെയും സെയ്ഫ് അലി ഖാന്റെയും മകന്റെ പിന്നാലെയാണ് ക്യാമറക്കണ്ണുകൾ. കുട്ടിത്താരത്തിന്റെ ചലനങ്ങൾ ഓരോന്നും ഒപ്പിയെടുക്കാൻ ബോളിവുഡ് മാധ്യമങ്ങൾ മത്സരമാണ്. എന്നാൽ ഇത് തന്നെ ഭയപ്പെടുത്തുന്നുവെന്നാണ് കരീന പറയുന്നത്.\nതൈമൂറിന്റെ പുറകേ ആൾക്കൂട്ടം ചുറ്റിതിരിയുന്നതിൽ വീണ്ടും പ്രതികരിച്ചിരിക്കുകയാണ് കരീന. തൈമൂറിനെ കാണുന്നത് ഞങ്ങൾക്ക് സന്തോഷമാണെന്ന് ചിലർ പറയും. തൈമൂർ ഞങ്ങളുടെ മകനാണ്, നിങ്ങളെ അവൻ സന്തോഷവാനാക്കേണ്ടത് എന്തിനാണെന്നാണ് സെയ്ഫിന്റെ ആറ്റിറ്റിയൂഡ്.\nതന്റെ മകനെ ഓർത്ത് ഇപ്പോൾ പേടിയാണ്. പാപ്പരാസികൾ മൂലം മകനെ വീട്ടിൽ നിർത്താൻ തന്നെ തനിക്ക് മടിയാണ്. ഷൂട്ടിന് പോകുമ്പോൾ മകൻ വീട്ടിൽ എന്തുചെയ്യുന്നു എന്ന് പലപ്പോഴും സമൂഹമാധ്യമങ്ങളിലൂടെ താൻ അറിയുന്നുണ്ട്. ഇത് വളരെ ഭീകരമാണെന്നും കരീന പറഞ്ഞു.\nവളരെ സാധാരണമായ ഒരു കുട്ടിക്കാലമാണ് തന്റെ മകന് വേണ്ടത്. അവന്റെ ഓരോ ചലനങ്ങളും നിരീക്ഷിക്കപ്പെടുകയാണ്. അവൻ വെറും ഒരു കുട്ടിയാണെന്ന് ഒരു സമയത്ത് ആളുകൾക്ക് മനസിലാകുമെന്ന് പ്രതീക്ഷിക്കുന്നെന്നും കരീന പറഞ്ഞു.\nപോകുന്നിടത്തെല്ലാം പാപ്പരാസികൾ തൈമൂറിനെ പിൻതുടരുന്നതിൽ മുൻപും കരീനയും സെയ്ഫും ആശങ്ക പ്രകടിപ്പിച്ചിരുന്നു. എന്നാൽ, അടുത്തിടെ ഒരഭിമുഖത്തിലാണ് മകന്റെ എല്ലാ ചലനങ്ങളും ഒപ്പിയെടുക്കുന്ന, നിരന്തരം പിൻതുടരുന്ന ക്യാമറകൾ തന്നെ വല്ലാതെ ഭയപ്പെടുത്തിയിരിക്കുന്നു എന്നു കരീന വെളിപ്പെടുത്തിയത്.\nതൈമൂർ വളരെ വികൃതിയാണ്, അവന്റെ അച്ഛനെ പോലെ തന്നെയാണ്. സെയ്ഫ് പറയുന്നത് ഞാനവനെ വഷളാക്കുന്നു എന്നാണ്. അതു ചെയ്യരുത് എന്നു സെയ്ഫ് പലപ്പോഴും പറയും. എന്നേക്കാളും തൈമൂറിനെ പരിചരിച്ചുള്ള പരിചയം സെയ്ഫിനാണ്. തൈമൂറിന് വേണ്ടി ഇത്രയധികം സമയം സെയ്ഫ് മാറ്റി വയ്ക്കുന്നത് കാണുമ്പോൾ അത്ഭുതം തോന്നാറുണ്ടെന്നും കരീന പറയുന്നു.ഏഴു വർഷം മുൻപാണ് സെയ്ഫും കരീനയും വിവാഹിതരാവുന്നത്. 2016 ഡിസംബർ 20 നാണ് സെയ്ഫ്- കരീന ദമ്പതികൾക്ക് തൈമൂർ പിറക്കുന്നത്. ൃ


Congress leader Priyanka Gandhi demands cash help for poor, laborers and street vendors | തൊഴിലാളികള് കൂട്ടത്തോടെ മടങ്ങുന്നു; രൂക്ഷമായ പ്രതികരണവുമായി പ്രിയങ്ക ഗാന്ധി, ഇതാണോ പ്ലാന് - Malayalam Oneindia\n15 min ago മോദിയെ അപമാനിക്കാൻ കോൺഗ്രസ് ടൂൾകിറ്റ് തയ്യാറാക്കിയെന്ന് ബിജെപി; പ്രചരണം വ്യാജമെന്ന് കോൺഗ്രസ്\nദില്ലി: കൊറോണ വ്യാപനം അതിവേഗം നടക്കുന്ന സാഹചര്യത്തില് പല സംസ്ഥാനങ്ങളും കടുത്ത നിയന്ത്രണങ്ങള് ഏര്‍പ്പെടുത്തുകയാണ്. കേന്ദ്രം ഇതുമായി ബന്ധപ്പെട്ട തീരുമാനങ്ങള് സംസ്ഥാനങ്ങള്‍ക്ക് വിട്ടുകൊടുത്തിരിക്കുന്നു. ദേശീയ തലത്തില് ലോക്ക്ഡൗണ് പ്രഖ്യാപിക്കില്ലെന്നും സംസ്ഥാനങ്ങള്‍ക്ക് ഉചിതമായ തീരുമാനങ്ങള് എടുക്കാമെന്നുമാണ് കഴിഞ്ഞ ദിവസം കേന്ദ്ര ആഭ്യന്തര മന്ത്രി അമിത് ഷാ പറഞ്ഞത്. തൊട്ടുപിന്നാലെയാണ് സംസ്ഥാനങ്ങള് നിയന്ത്രണം കടുപ്പിച്ചത്.\nദില്ലിയില് ഒരാഴ്ച ലോക്ക് ഡൗണ് പ്രഖ്യാപിച്ചു. യുപിയില് പല നഗരങ്ങളിലും ലോക്ക്ഡൗണിന് സമാനമാണ് നിയന്ത്രണങ്ങള്. കേരളം, തമിഴ്‌നാട്, പഞ്ചാബ് എന്നീ സംസ്ഥാനങ്ങള് രാത്രി കാല കര്‍ഫ്യൂ പ്രഖ്യാപിച്ചു കഴിഞ്ഞു. ഇനിയും ലോക്ക്ഡൗണ് വരുമെന്ന ആശങ്ക പൊതുജനങ്ങള്‍ക്കുണ്ട്. ഈ സാഹചര്യത്തില് കടുത്ത പ്രതിസന്ധിയിലാകുന്നത് കുടിയേറ്റ തൊഴിലാളികളാണ്. ലോക്ക്ഡൗണ് ഭയന്ന് അവര് നാട്ടിലേക്ക് കൂട്ടത്തോടെ മടങ്ങുകയാണ്.\nഇന്ത്യയിലെ പല നഗരങ്ങളില് നിന്നുമുള്ള കാഴ്ച അതാണ്. റെയില്‍വെ സ്റ്റേഷനുകളിലും ബസ് സ്റ്റാന്റുകളിലും നാട്ടിലേക്ക് പോകാന് എത്തിയ കുടിയേറ്റ തൊഴിലാളികള് നിറഞ്ഞിരിക്കുന്നു. ഇതിന്റെ ചിത്രങ്ങള് പങ്കുവച്ചാണ് കോണ്‍ഗ്രസ് നേതാവ് പ്രിയങ്ക ഗാന്ധി കേന്ദ്രസര്‍ക്കാരിനെതിരെ രംഗത്തുവന്നിരിക്കുന്നത്. നിയന്ത്രണങ്ങള് ആവശ്യമാണ് എന്ന് പറഞ്ഞ പ്രിയങ്ക കുടിയേറ്റ തൊഴിലാളികളെ സര്‍ക്കാര് വീണ്ടും കൈവിട്ടുവെന്ന് കുറ്റപ്പെടുത്തി.\n2020ല് ലോക്ക്ഡൗണ് പ്രഖ്യാപിച്ച വേളയിലെ സമാനമായ അവസ്ഥയിലേക്കാണ് കാര്യങ്ങളുടെ പോക്ക്. ഇതാണോ നിങ്ങളുടെ പദ്ധതി എന്നും പ്രിയങ്ക ചോദിക്കുന്നു. എല്ലാ വിഭാഗം ജനങ്ങളെയും സംരക്ഷിക്കുന്ന നിലപാടാണ് എടുക്കേണ്ടത്. പാവപ്പെട്ടവര്‍ക്കും തൊഴിലാളികള്‍ക്കും തെരുവ് കച്ചവടക്കാര്‍ക്കും പണം ആവശ്യമുള്ള സമയമാണിത്. അതിന് വേണ്ട നടപടികള് സ്വീകരിക്കണമെന്നും പ്രിയങ്ക ഗാന്ധി ആവശ്യപ്പെട്ടു.\npriyanka gandhi പ്രിയങ്ക ഗാന്ധി coronavirus covid19\nCongress leader Priyanka Gandhi demands cash help for poor, laborers and street vendors


ആർ.എസ്.എസിന് കീഴിലെ ഭരണം ഫാഷിസമെന്ന് പഠിപ്പിച്ച കേന്ദ്ര സർവകലാശാല അധ്യാപകനെതിരെ അന്വേഷണ സമിതി\nHomeRSSആർ.എസ്.എസിന് കീഴിലെ ഭരണം ഫാഷിസമെന്ന് പഠിപ്പിച്ച കേന്ദ്ര സർവകലാശാല അധ്യാപകനെതിരെ അന്വേഷണ സമിതി\nകാസർകോട്: കേന്ദ്ര സർവകലാശാലയിൽ ഇൻറർ നാഷനൽ റിലേഷൻസ് ആൻഡ് പൊളിറ്റിക്സ് ഒന്നാം സെമസ്റ്റർ വിദ്യാർഥികൾക്കായി നടത്തിയ ഓൺലൈൻ ക്ലാസിൽ 'ആർ.എസ്.എസിനു കീഴിലുള്ള ഭരണത്തെ ഫാഷിസ്റ്റ് ഭരണമെന്ന്' വിദ്യാർഥികളെ പഠിപ്പിച്ചതായ ആരോപണത്തെ കുറിച്ച് അന്വേഷിക്കാൻ വൈസ് ചാൻസലർ സമിതിയെ നിയമിച്ചു.[www.malabarflash.com]\nആർ.എസ്.എസിന്റെ വിദ്യാർഥി വിഭാഗമായ എ.ബി.വി.പിയുടെ പരാതിയെ തുടർന്നാണ് നടപടി. വൈസ് ചാൻസലർ ഡോ. എച്ച്. വെങ്കടേശ്വർലു നിയമിച്ച സമിതിയിൽ പ്രഫ. ഡോ. എം.എസ്. ജോൺ, പ്രഫ. ഡോ. കെ.പി. സുരേഷ്, പരീക്ഷ കൺട്രോളർ ഡോ. എം. മുരളീധരൻ നമ്പ്യാർ എന്നിവരാണുള്ളത്.\nഎ.ബി.വി.പി കേന്ദ്ര സർക്കാറിനു നൽകിയ പരാതിയുടെ അടിസ്ഥാനത്തിൽ യു.ജി.സിയും വിഷയം പരിശോധിക്കാൻ വൈസ് ചാൻസലറോട് ആവശ്യപ്പെട്ടതായാണ് അറിയുന്നത്.\nഇൻറർ നാഷനൽ റിലേഷൻസ് ആൻഡ് പൊളിറ്റിക്സ് വകുപ്പിലെ അസി. പ്രഫസർ ഡോ. ഗിൽബട്ട് സെബാസ്റ്റ്യനെതിരെയാണ് ആരോപണമുണ്ടായത്. 'ഫാഷിസവും നാസിസവും' എന്ന വിഷയത്തിൽ ക്ലാസെടുക്കുന്നതിനിടയിലെ സ്ലൈഡ് പ്രദർശനത്തിൽ സംഘ്പരിവാർ കുടുംബത്തെ ഫാഷിസ്റ്റ് എന്നാണ് പൊതുവിൽ പറയാറുള്ളത് എന്ന് പരാമർശിച്ചിരുന്നു. ഇത് റെക്കോഡിങ് വിഭാഗത്തിൽ നിന്നും ചോർത്തി നൽകി വിവാദമാക്കുകയായിരുന്നുവത്രെ.\nസ്പെയിനിൽ ജനറൽ ഫ്രാങ്കോ, പോർച്ചുഗലിൽ സലാസർ, അർജൻറീനയിൽ ജുവാൻ പെരർ, ചിലിയിൽ പിനോഷെ എന്നിങ്ങനെ നീട്ടിയ പട്ടിക 2014ൽ നരേന്ദ്രമോദിയിൽ എത്തി നിർത്തുകയായിരുന്നു. മോദി ഫാഷിസ്റ്റാണെന്ന് പരാമർശിച്ചിട്ടില്ല.\nഎന്നാൽ അധ്യാപകന്റെ ഭാഗത്തുതെറ്റില്ലെന്ന നിലപാടാണ് സഹ അധ്യാപകർക്കുള്ളത്. ലോക രാഷ്ട്രീയത്തിൽ ഉയർന്ന എല്ലാ ചിന്തകളും അക്കാദമിക് മൂല്യമുള്ളതാണെന്നും അവ ക്ലാസുകളിൽ ചർച്ചക്ക് വിധേയമാക്കാമെന്നും അധ്യാപകർ പറയുന്നു. സിലബസിനു അകത്തുനിന്നുള്ള അക്കാദമിക യോജിപ്പുകളും വിയോജിപ്പുകളുമാകാം. അത് സർവകലാശാലയുടെ ധൈഷണിക നിലവാരം ഉയർത്തുമെന്നും അധ്യാപകർ പറയുന്നു.\nആരോപണ വിധേയനായ അധ്യാപകൻ ഗിൽബർട്ട് സെബാസ്റ്റ്യൻ പ്രതികരിക്കാൻ തയാറായിട്ടില്ല. കേന്ദ്ര സർവകലാശാലയിൽ എ.ബി.വി.പി ഇതര വിദ്യാർഥി സംഘടനകൾ അധ്യാപകനെതിരെയുള്ള നടപടിക്കെതിരെ രംഗത്തുവന്നിട്ടുണ്ട്.\nCentral University Kasaragod News RSS


Reviews – Movie Daily Online\nAugust 19, 2017 August 19, 2017 Movie Daily\n“ഹണി ബീ ” 2.5എന്ന ഒരു കൊച്ചു സിനിമ കണ്ടു.നന്നായിട്ടുണ്ട്. ഒട്ടും ബോറടിപ്പിക്കാതെ 1മണിക്കൂർ 50മിനിറ്റ് നമ്മളെ ഈ സിനിമ സന്തോഷിപ്പിക്കുന്നു. പുതുമുഖ നായകൻ\nJuly 31, 2017 July 31, 2017 Movie Daily rajeshsharma, sigai, tamilfilm, vijaysethupathy\nരാജേഷ് ശര്‍മ്മ ത്രില്ലിലാണ്.തന്‍റെ സിനിമ കണ്ട് തമിഴകത്തിന്റെ മനസ്സ് കീഴടക്കിയ നടന് വിജയ് സേതുപതി ഫോണില് വിളിച്ച് അഭിനന്ദനം അറിയിച്ച സന്തോഷം ഫേസ്ബുക്കിലൂടെയാണ് രാജേഷ് പങ്കു വെച്ചിരിക്കുന്നത്.\nJuly 27, 2017 July 27, 2017 Movie Daily jibujacob, minnaminungu, new film, surabhilakshmi\n‘മിന്നാമിനുങ്ങ്’ എന്ന ചിത്രത്തിലെ സുരഭി ലക്ഷ്മിയുടെ അഭിനയത്തെ വാനോളം പുകഴ്ത്തി സംവിധായകന് ജിബു ജേക്കബ്.സുരഭിക്ക് കഴിഞ്ഞ വര്‍ഷത്തെ മികച്ച നടിക്കുള്ള ദേശീയ അവാര്‍ഡ് നേടിക്കൊടുത്ത ചിത്രം കൂടിയാണ്


ആഘോഷത്തോടെ കിയ സെല്‍ടോസ് ഒരുങ്ങി; ആരവത്തോടെ നിരത്തിലേക്ക് | Kia Seltos| Kia Cars. Mia Motors| Seltos Ready To Launch| Compact SUV\nആഘോഷത്തോടെ കിയ സെല്‍ടോസ് ഒരുങ്ങി; ആരവത്തോടെ നിരത്തിലേക്ക്\nAug 12, 2019, 02:52 PM IST\n2018-ലെ ഓട്ടോ എക്‌സ്പോയിലായിരുന്നു കിയയുടെ ഇന്ത്യന് പ്രവേശനം. അതില് ആദ്യമായി അവതരിപ്പിച്ച എസ്.പി. ത്രീ എന്ന് പേരിട്ട സാങ്കല്പിക വാഹനമാണ് സെല്‍ടോസായി രൂപാന്തരപ്പെട്ടത്.\nഇതാണ് 'കിയ സെല്‍ടോസ്'. നീണ്ട കാത്തിരിപ്പിനു ശേഷം കഴിഞ്ഞ ദിവസം ആന്ധ്രപ്രദേശിലെ അനന്തപുരിലുള്ള പ്ലാന്റില്‍നിന്ന് ആദ്യ സെല്‍ടോസ് പുറത്തിറങ്ങി. ബെംഗളൂരു-ഹൈദരാബാദ് ഹൈവേയുടെ ഓരത്ത് കിലോമീറ്റേഴ്സ് ആന്‍ഡ് കിലോമീറ്റേഴ്സ് പരന്നുകിടക്കുന്ന പ്ലാന്റില് വമ്പന് ആഘോഷത്തോടെയായിരുന്നു സെല്‍ടോസിന്റെ വരവ്. പ്ലാന്റിലെ യാര്‍ഡില് ആയിരക്കണക്കിന് സെല്‍ടോസുകള് നിരന്നുകിടന്നു. പല വര്‍ണത്തിലുള്ളവ. ഇനി ഇവ പതുക്കെ സംസ്ഥാനങ്ങളിലെ ഡീലര്‍മാരിലേക്കെത്തും. അവിടെ നിന്ന് ബുക്ക് ചെയ്ത 30,000 പേരിലേക്കും.\n20 ലക്ഷം കിലോമീറ്റര് വിവിധ കാലാവസ്ഥകളിലും റോഡുകളിലും പരീക്ഷണ ഓട്ടം നടത്തി വിജയിച്ച ശേഷമാണ് ആദ്യ കാറിന്റെ പുറത്തിറക്കല് നടന്നത്. ഇന്ത്യയിലെ ദക്ഷിണ കൊറിയന് അംബാസഡര് ഷിന് ബുങ് കിയും കിയ മോട്ടോര് ഇന്ത്യ സി.ഇ.ഒ.യും മാനേജിങ് ഡയറക്ടറുമായ കൂഖിയുങ് ഷിങ്ങും ചേര്‍ന്നായിരുന്നു വാഹനം പുറത്തിറക്കിയത്.\n2018-ലെ ഓട്ടോ എക്‌സ്പോയിലായിരുന്നു കിയയുടെ ഇന്ത്യന് പ്രവേശനം. അതില് ആദ്യമായി അവതരിപ്പിച്ച എസ്.പി. ത്രീ എന്ന് പേരിട്ട സാങ്കല്പിക വാഹനമാണ് സെല്‍ടോസായി രൂപാന്തരപ്പെട്ടത്. ഇന്ത്യയില് എസ്.യു.വി.കളിലേക്ക് ജനശ്രദ്ധ നീങ്ങുമ്പോള് നിലവിലുള്ള വാഹനങ്ങള്‍ക്ക് ശരിക്കും ഭീഷണി സൃഷ്ടിക്കാനുതകുന്നതാണ് സെല്‍ടോസ്. പ്രീമിയം കാഴ്ച തന്നെയാണ് പ്രധാനം.\nഉള്ളിലെ സൗകര്യങ്ങളോടൊപ്പം ഇന്ത്യയിലെ മൂന്നാമത്തെ ഇന്റര്‍നെറ്റ് കണക്ടഡ് കാറായി മാറുകയാണ് സെല്‍ടോസ്. കിയയുടെ പ്രത്യേകത എന്നവകാശപ്പെടുന്ന ടൈഗര് നോസ് ഗ്രില് വാഹനത്തിന്റെ മുഖം നിറയെ പരന്നുകിടക്കുകയാണ്. അതിനുചുറ്റും ക്രോം ആവരണവുമുണ്ട്. മുന്‍വശത്ത് ഇത് കൂടുതലാണ്. അതിനാല് കാഴ്ചയില് ഓരോ ഭാഗവും കൂടുതല് എടുത്തുകാട്ടുന്നു.\nഹെഡ് ലാമ്പുകള്‍ക്ക് വലിപ്പം കുറയുന്ന പുതിയ ട്രെന്‍ഡ് കിയയും ആവര്‍ത്തിച്ചിട്ടുണ്ട്. ചെറിയ ഡി.ആര്.എല്ലും ഹെഡ് ലാമ്പുകളും ക്രോമില് പൊതിഞ്ഞതാണ്. മുന്നിലെ എയര് വെന്റുകളും ഉള്ളിലേക്ക് കയറി നില്‍ക്കുന്ന ഫോഗ് ലാമ്പുകളുമൊക്കെ ഇന്ത്യയില് പുതുമയാണ്. വശങ്ങളില്‍നിന്ന് നോക്കുമ്പോള് മറ്റ് പല എസ്.യു.വി.കളെയും ചിലപ്പോള് ഓര്‍മ വന്നേക്കാം. സി.പില്ലറിലേക്ക് കയറിവരുന്ന ക്രോം ലൈനിങ് വശത്തുണ്ട്. പതിനേഴിഞ്ച് വീലുകളും ക്രോമില് പൊതിഞ്ഞ ഡോര് ഹാന്‍ഡിലുകളും സുന്ദരമാണ്.\nഷാര്‍പ്പ് ബോഡി ലൈനുകള്‍ക്കു പകരം ഒഴുകിപ്പോകുന്ന രീതിയിലാണ് പരീക്ഷണം. കരുത്തിന്റെയും സൗന്ദര്യത്തിന്റെയും ഭാവങ്ങള് ഒരുപോലെ കാണിക്കുന്നുണ്ട് സെല്‍ടോസ്. പിന്നിലും ക്രോമിന്റെ കുറവ് കാണിച്ചിട്ടില്ല. ഇരട്ടക്കുഴലുകളും സ്‌കിഡ് പ്ലേറ്റുകളുമെല്ലാം ചേര്‍ന്ന് പിന്നഴക് കൂട്ടിയിട്ടുണ്ട്. ടെക് ലൈന്, ജി.ടി. ലൈന് എന്നീ മോഡലുകളിലായിരിക്കും സെല്‍ടോസിന്റെ വരവ്.\nസഹോദര സ്ഥാപനമായ ഹ്യുണ്ടായിയുടെ വെന്യുവില് കൊണ്ടുവന്ന ഇന്റര്‍നെറ്റ് സാങ്കേതിക വിദ്യ സെല്‍ടോസിലുമുണ്ട്. വെന്യുവില് ബ്ലൂലിങ്ക് ആണെങ്കില് സെല്‍ടോസില് അത് യുവോ ആണ്. ഫോണുപയോഗിച്ച് സ്റ്റാര്‍ട്ട് ചെയ്യുക, എ.സി. ഓണാക്കുക തുടങ്ങിയ പ്രാഥമികാവശ്യങ്ങള് ഇതുകൊണ്ട് കഴിയും.\nഉള്ളിലെ ഏറ്റവും വലിയ പ്രത്യേകത വിശാലമായ ടച്ച് സ്‌ക്രീന് എന്റര്‍ടെയിന്‍മെന്റ് ആണ്. പത്തര ഇഞ്ചാണിതിന്റെ വലിപ്പം. അതായത്, സെന്റര് കണ്‍സോളും കഴിഞ്ഞ് ഡാഷില് പരന്നുനില്‍ക്കുകയാണ്. സിനിമാസ്‌കോപ് സ്‌ക്രീന് പോലെയുണ്ട് സംഭവം. നാവിഗേഷന്, വിനോദം എന്നിവയെല്ലാം ഇതില്‍ത്തന്നെ ഒരുക്കിയിട്ടുണ്ട്.\nഈ സെഗ്മെന്റിലെ വാഹനങ്ങളില് കാണാത്ത എട്ടിഞ്ചിന്റെ ഹെഡ് അപ്പ് ഡിസ്പ്ലേയും സെല്‍ടോസില് നല്‍കിയിരിക്കുന്നു. ഡ്രൈവര്‍ക്ക് വിവരങ്ങളറിയാന് കണ്ണുതിരിക്കേണ്ടി വരില്ല.\n360 ഡിഗ്രി ക്യാമറ, വെന്റിലേറ്റഡ് പവര് സീറ്റുകള്, സ്മാര്‍ട്ട് എയര് പ്യൂരിഫയര് എന്നിവയും ഇതിലുണ്ട്. ബോസിന്റെ എട്ട് സ്പീക്കറുകളില് നിന്നുള്ള ശബ്ദം തിയേറ്ററിലിരിക്കുന്നതുപോലെയാണ് തോന്നിക്കുക. സുരക്ഷയ്ക്കായി ആറ് എയര്‍ബാഗുകള്, എ.ബി.എസ്., എച്ച്.എ.സി., വി.എസ്.എം., എ.ബി.എസ്., ഓള് വീല് ഡിസ്‌ക് ബ്രേക്ക്, ടയര്‍പ്രഷര് മോണിറ്റര് എന്നിവയും നല്‍കിയിട്ടുണ്ട്.\nബി.എസ്. സിക്‌സ് അനുശാസിക്കുന്ന മൂന്ന് എന്‍ജിന് വേരിയന്റുകളിലാണ് സെല്‍ടോസ് വരുന്നത്. 1.5 പെട്രോള്, 1.5 ഡീസല്, 1.4 ടര്‍ബോ പെട്രോള് എന്നിവയാണിവ. ഇതില് പെട്രോളിലെ 1.4 ടര്‍ബോ എന്‍ജിന്, സെഗ്മെന്റിലെ ആദ്യത്തേതാണ്.\n7 ഡി.സി.ടി., ഐ.വി.ടി., സിക്‌സ് സ്പീഡ് ഓട്ടോമാറ്റിക് എന്നിങ്ങനെ മൂന്ന് ഓട്ടോമാറ്റിക് ട്രാന്‍സ്മിഷനിലും ആറ് സ്പീഡ് മാന്വല് ട്രാന്‍സ്മിഷനിലുമാണ് വരുന്നത്. ജൂലായ് 22-നാണ് സെല്‍ടോസ് ഔദ്യോഗികമായി പുറത്തിറങ്ങിയതും ബുക്കിങ് ആരംഭിച്ചതും. ഓണ്‍ലൈനില് ബുക്കിങ് തുടങ്ങി മൂന്നാഴ്ചയ്ക്കുള്ളില് 23,311 ബുക്കിങ്ങാണ് ലഭിച്ചത്.\nഓഗസ്റ്റ് 22 മുതല് ബുക്ക് ചെയ്തവര്‍ക്ക് വാഹനം ലഭിച്ചു തുടങ്ങുമെന്നാണ് കമ്പനി അറിയിച്ചിരിക്കുന്നത്. വില സംബന്ധിച്ച പ്രഖ്യാപനം ഇതുവരെ നടത്തിയിട്ടില്ല. പതിനൊന്ന് ലക്ഷം മുതല് ഇരുപത് ലക്ഷത്തിനുള്ളിലാണ് വില പ്രതീക്ഷിക്കുന്നത്.\nContent highlights: Kia India's First Model Seltos Compact SUV Ready To Launch.


കൃത്രിമക്കാൽ അഴിച്ച് പരിശോധിച്ച സംഭവം; സുധാ ചന്ദ്രനോട് മാപ്പ് പറഞ്ഞ് സിഐഎസ്എഫ് | CISF apologizes to actress Sudha Chandra\nകഴിഞ്ഞ ദിവസമാണ് വിമാനത്താവളങ്ങളിലെ പരിശോധനയ്ക്കിടെ എപ്പോഴും കൃത്രിമക്കാല് ഊരിമാറ്റേണ്ടി വരുന്നതിനെതിരെ നടി പ്രതിഷേധിച്ചത്.\nMumbai, First Published Oct 22, 2021, 3:25 PM IST\nമുംബൈ: നടിയും നർത്തകിയുമായ സുധാ ചന്ദ്രനോട്(Sudhaa Chandra ) മാപ്പ് പറഞ്ഞ് സിഐഎസ്എഫ്(Central Industrial Security Force). വിമാനത്താവളത്തിൽ കൃത്രിമക്കാൽ(prosthetic limb) അഴിച്ച് പരിശോധിച്ച സംഭവത്തിലാണ് ക്ഷമാപണം. തന്റെ കൃത്രിമക്കാൽ വിമാനത്താവളങ്ങളിൽ( airport ) സ്ഥിരമായി അഴിച്ചു പരിശോധിക്കുന്നതിൽ സുധാ ചന്ദ്രൻ പ്രതിഷേധം രേഖപ്പെടുത്തിയിരുന്നു.\nഅസാധാരണ സാഹചര്യങ്ങളിൽ മാത്രമാണ് കൃത്രിമക്കാൽ അഴിച്ചു പരിശോധിക്കേണ്ടതെന്ന് സിഐഎസ്എഫ് പറഞ്ഞു. സംഭവത്തിൽ അന്വേഷണം നടത്തുമെന്നും അധികൃതർ അറിയിച്ചു.\nകഴിഞ്ഞ ദിവസമാണ് വിമാനത്താവളങ്ങളിലെ പരിശോധനയ്ക്കിടെ എപ്പോഴും കൃത്രിമക്കാല് ഊരിമാറ്റേണ്ടി വരുന്നതിനെതിരെ നടി പ്രതിഷേധിച്ചത്. സംഭവത്തിൽ പ്രധാനമന്ത്രിയുടെ ഇടപെടലും വീഡിയോ സന്ദേശത്തിലൂടെ ആവശ്യപ്പെട്ടിരുന്നു. ഔദ്യോഗികാവശ്യങ്ങള്‍ക്കായി യാത്ര ചെയ്യുമ്പോള് ഓരോ തവണയും കൃത്രിമക്കാല് ഊരിമാറ്റി വിമാനത്താവളങ്ങളില് പരിശോധനയ്ക്ക് വിധേയയാകേണ്ടി വരുന്നത് വേദനാജനകമാണെന്നും ഇത് പരിഹരിക്കാനുള്ള നടപടി അധികൃതര് കൈക്കൊള്ളണമെന്നുമാണ് സുധയുടെ ആവശ്യം.\nസിനിമ- സീരിയല് താരങ്ങള് അടക്കം നിരവധി പേര് ഈ വീഡിയോ പങ്കുവച്ചിരുന്നു. സുധയെ പോലുള്ളവര്‍ക്ക് നീതി ഉറപ്പാക്കണമെന്നും രാജ്യം അംഗീകരിച്ച കലാകാരിയാണ് അവരെന്നും അതിന് അര്‍ഹമായ ആദരം കാണിക്കേണ്ടതുണ്ടെന്നും ഇവര് പറഞ്ഞിരുന്നു.\nLast Updated Oct 22, 2021, 3:27 PM IST\nRBI : സഹകരണ സംഘം: റിസർബാങ്ക് നീക്കത്തിനെതിരെ കേരളം, ആർബിഐ ഗവർണർക്ക് കത്ത് നൽകി


കുന്നത്തുനാട് എസ്.എൻ.ഡി.പി. യൂണിയനിൽ ധനലക്ഷ്മി ബാങ്കിന്റെ സഹകരണത്തോടെ ഒരുകോടി 11 ലക്ഷം രൂപയുടെ വായ്പ വിതരണം ചെയ്തു – Mangalam News Online\nകുന്നത്തുനാട് എസ്.എൻ.ഡി.പി. യൂണിയനിൽ ധനലക്ഷ്മി ബാങ്കിന്റെ സഹകരണത്തോടെ ഒരുകോടി 11 ലക്ഷം രൂപയുടെ വായ്പ വിതരണം ചെയ്തു\nPosted On - December 5, 2020\nപെരുമ്പാവൂർ >>> കുന്നത്തുനാട് എസ്. എൻ.ഡി .പി. യൂണിയനിൽ ധനലക്ഷ്മി ബാങ്കിന്റെ സഹ കരണത്തോടെ മൈ ക്രോ ഫിനാൻസ് യൂണിറ്റുകൾക്ക് ഒരു കോടി 11 ലക്ഷം രൂപയുടെ വായ്പ വി തരണം ചെയ്തു. കുന്നത്തുനാട് യൂ ണിയ നി ൽ നടന്ന ചടങ്ങ് അഡ്മി നിസ്ട്രേറ്റീവ് കമ്മിറ്റി ചെയർമാൻ കെ. കെ. കർണ്ണൻ ഉദ്ഘാടനം ചെയ്തു. കൺവീനർ സജിത് നാരായണൻ, കമ്മിറ്റി അംഗം എം.എ. രാജു, മൈക്രോ ഫിനാൻസ് കോഡിനേറ്റർ നളിനി മോഹൻ, ബാങ്ക് മാനേജർ എൽദോ, യൂത്ത് മൂവ്മെന്റ് സെക്രട്ടറി അഭിജിത്ത് എന്നിവർ സംസാരിച്ചു.\nPrevious Article തദ്ദേശ സ്വയംഭരണ തിരഞ്ഞെടുപ്പില് യു.ഡി.എഫ് വലിയ നേട്ടം കൈവരിക്കും: ഷിബു തെക്കുംപുറം\nNext Article തിരഞ്ഞെടുപ്പ് ഡ്യൂട്ടിയ്ക്ക് പോകുന്നവര്‍ക്ക് വെര്‍ച്ചല് ബ്രീഫിംഗ് : റൂറല് ജില്ലയില് 3600 പോലീസുകാര്


'റോയല് കരിക്ക്'; അടിമുടി ന്യൂജന് ഇളനീര് | World Coconut Day 2020\n'റോയല് കരിക്ക്'; അടിമുടി ന്യൂജന് ഇളനീര്\nAug 27, 2020, 09:35 PM IST\nവിപണനത്തിനു തയ്യാറായ ന്യൂജന് റോയല് കരിക്ക്\nറോഡരികിലും കൂള്‍ബാറുകളിലും തൂങ്ങിക്കിടക്കുന്ന ഇളനീര്‍ക്കുലകള്‍ക്കിടയിലേക്കും ന്യൂജന്‍മാര് എത്തിത്തുടങ്ങി. സാധാരണ ഇളനീരിനെ അടിമുടി ന്യൂജന് ആക്കി 'റോയല് കരിക്ക്' എന്ന പേരോടുകൂടി വിപണിയില് എത്തിച്ചിരിക്കുകയാണ് നൂറാംതോട്ടുകാരായ അബ്ദുല് ഷമീറും സുഹൃത്ത് സദക്കത്തുള്ളയും.\nആറുമാസംമുമ്പ് ആശുപത്രിയില് ചികിത്സയിലായിരുന്ന ബന്ധുവിന് ഡോക്ടര് നാടന് ഇളനീര് നല്‍കാന് ആവശ്യപ്പെട്ടു. കോഴിക്കോട് പട്ടണത്തില്‍നിന്ന് ഷമീര് ഇളനീര് വാങ്ങി ബന്ധുവിന് നല്‍കിയപ്പോള് വെയില്‍കൊണ്ട് വാടിയ രുചി. പോരാത്തതിന് വെള്ളത്തിന്റെ അളവും കുറവായിരുന്നു.\nപരാതിയുമായി വീണ്ടും ആ കടയിലേക്കുപോയ ഷമീറിനോട് 'വെയില്‍കൊണ്ട് വാടാത്ത ഇളനീര് നിങ്ങള്‍ക്ക് എവിടേയും കിട്ടില്ല' എന്നായിരുന്നു കടക്കാരന്റെ മറുപടി. നാട്ടില് സുലഭമായി കിട്ടുന്ന ഇളനീര് എന്തുകൊണ്ട് രുചിയും ഗുണവും നഷ്ടപ്പെടാതെ ആവശ്യക്കാര്‍ക്ക് നല്‍കാന് സാധിക്കുന്നില്ലെന്ന ഷമീറിന്റെ ചിന്തയില്‍നിന്നാണ് 'റോയല് കരിക്ക്' ജന്മമെടുക്കുന്നത്. വൈകാതെ ആശയം സുഹൃത്തായ സദക്കത്തുള്ളയുമായി പങ്കുവെച്ചു. സംഗതികൊള്ളാമെന്ന് തോന്നിയപ്പോള്, തന്റെ മൊബൈല് ഷോപ്പ് ബിസിനസ് മതിയാക്കി സദക്കത്തുള്ളയും ഷമീറിനൊപ്പംചേര്‍ന്നു.\nനാട്ടില് തെങ്ങുകള് ധാരാളം ഉണ്ടെങ്കിലും കടകളില് എത്തുന്നതില് അധികവും തമിഴ്‌നാട്ടില്‍നിന്നുള്ള ഇളനീര് ആയിരുന്നു. കര്‍ഷകരില്‍നിന്ന് നേരിട്ട് വലിയ നാടന് ഇളനീര് ശേഖരിച്ച് കടകളില് എത്തിച്ചായിരുന്നു 'റോയല് കരിക്കി'ന്റെ ആദ്യഘട്ടം കടന്നുപോയത്. പക്ഷേ, തൊണ്ട് കളയാന് കടക്കാര്‍ക്ക് രണ്ടുരൂപ ചെലവുവരുന്നുവെന്ന അഭിപ്രായം വന്നതോടെ ആദ്യഘട്ടം പരാജയം മണത്തു. എങ്കിലും പദ്ധതിയില്‍നിന്ന് പിന്മാറാന് ഇരുവരും തയ്യാറായില്ല.\nഅബ്ദുല് ഷമീറും സദക്കത്തുള്ളയും തങ്ങളുടെ റോയല് കരിക്കുമായി\nഗുണമേന്മയുള്ള നാടന് ഇളനീര് ശീതീകരിച്ച് അതില് വിളവെടുപ്പ് തീയതിമുതല് പരമാവധി ഉപയോഗദിവസംവരെ രേഖപ്പെടുത്തിയ ടാഗോടുകൂടി പുറംതൊണ്ട് ചെത്തി (പീലഡ് ഇളനീര്) ഇളനീരിനെ വിപണിയില് എത്തിക്കാനായിരുന്നു അടുത്തശ്രമം. എന്നാല്, പുറംതൊണ്ട് ചെത്തിമാറ്റിയാലും കരിക്കിന്റെ 20 മുതല് 30 ശതമാനംവരെ മാത്രമേ വലുപ്പം കുറയുമായിരുന്നുള്ളൂ. ഇത് ചില്ലിട്ട ഫ്രീസറില് വെക്കാനും മറ്റും കടക്കാര്‍ക്ക് ബുദ്ധിമുട്ടായി.\nഅതുകൊണ്ടും ആശയത്തെ കൈവിടാന് ഇവര് തയ്യാറായിരുന്നില്ല. അവസാനം കേരളത്തിലെ എന്നല്ല, ഇന്ത്യയിലെ തന്നെ ആദ്യ ന്യൂജന് ഇളനീരിന് ഇവര് ജന്മംനല്‍കി. വിളവെടുപ്പ് തീയതി, പരമാവധി ഉപയോഗിക്കാന് പറ്റിയ ദിവസം, ഈസി ഓപ്പണിങ്, കൊണ്ടുനടക്കാന് സൗകര്യം, ഒപ്പം കടക്കാര്‍ക്ക് സൂക്ഷിക്കാനും എളുപ്പമായതോടെ റോയല് കരിക്ക് വിപണിയില് ചലനമുണ്ടാക്കി.\nകര്‍ഷകരില്‍നിന്ന് നേരിട്ട് അല്പം കാമ്പുള്ളതും കൂടുതല് വെള്ളമുള്ളതുമായ വലിയ നാടന് ഇളനീര് ആണ് ഇവര് ശേഖരിക്കുന്നത്. തെങ്ങില്‍നിന്ന് സൂഷ്മതയോടെ കെട്ടിയിറക്കി വെയിലേല്‍ക്കാതെയാണ് പരിചരണം. പുറംതൊണ്ട് യന്ത്രസഹായത്തോടെ ചെത്തിമാറ്റി സ്ട്രോ ഇട്ട് കുടിക്കാന്‍വേണ്ടി പ്രത്യേകം നിര്‍മിച്ച ചാലില് മരത്തിന്റെ ക്വാര്‍ക്ക് ഇട്ട് അടയ്ക്കുന്നു. മുകളിലത്തെ മരത്തിന്റെ ക്വാര്‍ക്ക് താഴേക്ക് അമര്‍ത്തിയാല് കരിക്ക് കുടിക്കാന് തയ്യാറായി. വെള്ളം കുടിച്ചതിനുശേഷം തൊട്ടുതാഴെയായി ചുറ്റിലും തയ്യാറാക്കിയ ചാലില് ഒന്നുകൂടെ അമര്‍ത്തിയാല് മൃദുവായ ചിരട്ട അടര്‍ന്നുമാറുന്നു. ഇതോടെ ഉള്‍ക്കാമ്പും യഥേഷ്ടം കഴിക്കാനാകും.\nനാളീകേര വികസന ബോര്‍ഡുമായി ബന്ധപ്പെട്ടാണ് ഷമീറും സദക്കത്തുള്ളയും 'റോയല് കരിക്കി'ന് രൂപംനല്‍കിയത്. വൈകാതെതന്നെ വിദേശരാജ്യങ്ങളിലേക്ക് റോയല് കരിക്ക് എത്തിക്കാനുള്ള തയ്യാറെടുപ്പിലാണ് ഇവര്. പിന്തുണയുമായി കോടഞ്ചേരി കൃഷി ഓഫീസുമുണ്ട്.\nContent Highlights: Royal Karikku launched tender coconut packed in coconut shell


ബിഷപ്പ് ഫ്രാങ്കോ മുളക്കലിനെ അറസ്റ്റ് ചെയ്യേണ്ടെന്ന അന്വേഷണ സംഘത്തിന്റെ നിലപാട് ഉന്നത സമ്മര്‍ദ്ദം മൂലമെന്ന് ആക്ഷേപം; പരാതി പിൻവലിപ്പിക്കാൻ നീക്കം ശക്തമാക്കി സഭാ നേതൃത്വം | Reporter Live\nബിഷപ്പ് ഫ്രാങ്കോ മുളക്കലിനെ അറസ്റ്റ് ചെയ്യേണ്ടെന്ന അന്വേഷണ സംഘത്തിന്റെ നിലപാട് ഉന്നത സമ്മര്‍ദ്ദം മൂലമെന്ന് ആക്ഷേപം; പരാതി പിൻവലിപ്പിക്കാൻ നീക്കം ശക്തമാക്കി സഭാ നേതൃത്വം\nBy Web Desk\tJuly 9, 2018 9:34 am A+ A-\nകോട്ടയം: കന്യാസ്ത്രിയെ പീഡിപ്പിച്ച കേസിൽ തിടുക്കത്തിൽ ബിഷപ്പ് ഫ്രാങ്കോ മുളക്കലിനെ അറസ്റ്റ് ചെയ്യേണ്ടെന്ന അന്വേഷണസംഘത്തിന്റെ നിലപാട് ഉന്നതതല സമ്മർദം മൂലമാണെന്ന് ആക്ഷേപം. പരാതി പിൻവലിപ്പിക്കാനുള്ള നീക്കങ്ങൾക്ക് അനുകൂല സാഹചര്യം ഒരുക്കുകയാണ് ഇതിലൂടെ പൊലീസെന്നും ബന്ധുക്കൾആരോപിക്കുന്നു. കന്യാസ്ത്രീയുടെ രഹസ്യമൊഴി ഇന്ന് അന്വേഷണ സംഘത്തിന് ലഭിക്കും.\nഎന്നാൽ, പ്രതി ചേർത്താലുടൻ മുൻകൂർ ജാമ്യത്തിനായി കോടതിയെ സമീപിക്കാനുള്ള തീരുമാനത്തിലാണ്ബിഷപ്പ്. പീഡിപ്പിച്ചെന്ന കന്യാസ്ത്രീയുടെ പരാതിയിൽ ജലന്ധർ ബിഷപ് ഫ്രാങ്കോ മുളക്കൻ അറസ്റ്റിന്റെ നിഴലിലായതോടെ പരാതി പിൻവലിപ്പിക്കാൻ നീക്കം ശക്തമാക്കുകയാണ് സഭാ നേതൃത്വം. ജലന്ധറിൽനിന്നുള്ള വൈദികരും കന്യാസ്ത്രീകളും അടങ്ങുന്ന സംഘം കേരളത്തിൽ തങ്ങിയാണ് രഹസ്യനീക്കം നടത്തുന്നത്. തൃശൂരിൽനിന്നുള്ള ചില വൈദികരും ചരടുവലികൾ നടത്തുന്നുണ്ട്.\nജലന്ധറിൽനിന്നുള്ള കന്യാസ്ത്രീകളുടെ ആറംഗസംഘവും കോട്ടയത്ത് എത്തി അനുനയനീക്കങ്ങൾ നടത്തിവരുകയാണ്. പരാതിക്കാരിക്ക് പിന്തുണ നൽകുന്ന വൈദികരെയും കന്യാസ്ത്രീകളെയും നേരിൽകണ്ട് പരാതി പിൻവലിപ്പിക്കാനാണ് ശ്രമങ്ങൾ നടക്കുന്നത്. ഇവരുടെ ബന്ധുക്കളെ നിരന്തരം സന്ദർശിക്കുന്നുമുണ്ട്. മദർ സൂപ്പീരിയർ പദവി തിരികെ നൽകുന്നതടക്കമുള്ള വാഗ്ദാനവും ഇവർ കന്യാസ്ത്രീയുടെ ബന്ധുക്കളെ അറിയിച്ചതായാണ് വിവരം. എന്നാൽ, ഇതുവരെ പരാതിക്കാരിയായ കന്യാസ്ത്രീ അനുകൂലമായി പ്രതികരിച്ചിട്ടില്ലെന്നാണ് സൂചന.\nകന്യാസ്ത്രീ അംഗമായ മിഷനറീസ് ഒാഫ് ജീസസ്(എംജെ) മദർ ജനറലിന്റെ നേതൃത്വത്തിൽ കന്യാസ്ത്രികൾ കോട്ടയത്തെ അടക്കം വിവിധ രൂപത അധ്യക്ഷന്മാരെ കാണുന്നുണ്ട്. ബിഷപ്പിനെ അനുകൂലിച്ചുള്ള കുറിപ്പും ഇവർ കൈമാറുന്നുണ്ട്. അതിനിടെ, കന്യാസ്ത്രീയുടെ രഹസ്യമൊഴിയുടെപകർപ്പിനായി അന്വേഷണ സംഘം ചങ്ങനാശ്ശേരി കോടതിയിൽ അപേക്ഷ നൽകി. ഇന്ന് മൊഴിയുടെ പകർപ്പ് ലഭിക്കുമെന്ന പ്രതീക്ഷയിലാണ് അന്വേഷണസംഘം.\nനേരത്തെ നൽകിയ പരാതിയും കോടതിയിൽ നൽകിയ മൊഴിയും വിശകലനം ചെയ്യാനാണ് തീരുമാനം. ഇതിൽ വ്യത്യാസമില്ലെങ്കിൽ ബിഷപ്പിനെ ചോദ്യം ചെയ്യും. ഇതിനായി കേരളത്തിലേക്ക് വിളിച്ചുവരുത്താനാണ് ആലോചിക്കുന്നത്. ഇതിനു മുന്നോടിയായി മൊഴിയിൽ പറഞ്ഞിരിക്കുന്ന സംഭവങ്ങൾ, തീയതികൾ, സ്ഥലങ്ങൾ എന്നിവ സ്ഥിരീകരിക്കാനുള്ള ശ്രമമാണ് നടക്കുന്നത്. ഇതിനുശേഷം നിയമോപദേശം തേടും.\nകേരളത്തിൽനിന്നുള്ള തെളിവുകളെല്ലാം ശേഖരിച്ചശേഷമാകും ബിഷപ്പിനെ ചോദ്യംചെയ്യുകയെന്നും കോട്ടയം ജില്ല പൊലീസ് മേധാവി ഹരിശങ്കർ പറഞ്ഞു. മൂന്ന് ദിവസംകൂടി തെളിവ് ശേഖരണം തുടരും. ഇതിനുശേഷം ജലന്ധറിലേക്ക് പോകുകയോ ബിഷപ്പിനെ വിളിച്ചുവരുത്തുകയോ ചെയ്യുമെന്ന് അദ്ദേഹം പറഞ്ഞു.\nJul 9, 2018 9:34 am


നടി എന്നതിനേക്കാള് താന് ആഗ്രഹിച്ചത്, മഡോണ സെബാസ്റ്റ്യന് | Madonna sebastian about her ambitions - Malayalam Filmibeat\n» നടി എന്നതിനേക്കാള് താന് ആഗ്രഹിച്ചത്, മഡോണ സെബാസ്റ്റ്യന്\nനടി എന്നതിനേക്കാള് താന് ആഗ്രഹിച്ചത്, മഡോണ സെബാസ്റ്റ്യന്\nUpdated: Tuesday, July 12, 2016, 15:02 [IST]\nപ്രേമം എന്ന സൂപ്പര്‍ഹിറ്റ് ചിത്രത്തിലൂടെ പ്രേക്ഷകരുടെ മനം കവര്‍ന്ന നായിക. ഇപ്പോള് മലയാളത്തില് കൂടാതെ അന്യഭാഷയില് നിന്നും ഒത്തിരി ഓഫറുകളാണ് മഡോണയെ തേടിയെത്തുന്നത്. നടിയോട് ആരാധകര്‍ക്കുള്ള പ്രത്യേക സ്‌നേഹം കണക്കിലെടുത്താണ് മഡോണയ്ക്ക് ഇടവേളകളില്ലാതെ ഓഫറുകള് വരുന്നത്.\nപ്രേമത്തിന് ശേഷം തമിഴിലെത്തിയ മഡോണയ്ക്ക് തമിഴകം മുഴുവന് ആരാധകരാണ്. ഇപ്പോള് പ്രേമത്തിന്റെ തെലുങ്ക് റീമേക്കിലൂടെ നടി തെലുങ്കിലുമെത്തുന്നുണ്ട്. മലയാളത്തില് അവതരിപ്പിച്ച സെലിന് എന്ന കഥാപാത്രത്തെയാണ് മഡോണ തെലുങ്കിലും അവതരിപ്പിക്കുന്നത്. എന്നാല്\nനടി എന്നതിനേക്കാള് താന് ആഗ്രഹിക്കുന്നത് ഇതാണ് മഡോണ പറയുന്നു.\nനടി എന്നതിനേക്കാള് ആഗ്രഹിച്ചത് മഡോണ സെബാസ്റ്റ്യന്\nനടി എന്നതിനേക്കാള് താന് എപ്പോഴും ആഗ്രഹിക്കുന്നത് ഗായികയായി അറിയപ്പെടാനാണ്. മഡോണ സെബാസ്റ്റിന് പറയുന്നു. മാധ്യമത്തിന് നല്‍കിയ അഭിമുഖത്തിലാണ് താരം ഇക്കാര്യം പറഞ്ഞത്.\nതാന് അഭിനയിക്കുന്ന ചിത്രങ്ങളില് തനിക്ക് പാടാനും ആഗ്രഹമുണ്ട്. എന്നാല് താന് ഒരിക്കലും നിര്‍ബന്ധം പിടിക്കുന്നില്ലെന്നും നടി പറയുന്നു.\nഎവര് ആഫ്റ്റര് എന്നാണ് മഡോണയുടെ മ്യൂസിക് ബാന്റിന്റെ പേര്. മഡോണയാണ് സംഘത്തിലെ പ്രധാന ഗായിക.\nകാതലും കടന്തു പോകും എന്ന ചിത്രത്തിന് ശേഷം വീണ്ടും മഡോണ തമിഴില് അഭിനയിക്കാന് ഒരുങ്ങുകയാണ്. കെവി ആനന്ദ് സംവിധാനം ചെയ്യുന്ന ചിത്രം. ഇപ്പോള് ചിത്രത്തിന്റെ പ്രീ-പ്രൊഡക്ഷന് വര്‍ക്കുകള് നടന്ന് വരികയാണ്.\nRead more about: actress madonna sebastian tamil film singer malayalam film malayalam movie news malayalam cinema മലയാളം തമിഴ് നടി മഡോണ സെബാസ്റ്റിന് ഗായിക\nMadonna sebastian about her ambitions.


ഇറാനില് തട്ടം ഊരി സ്ത്രീകളുടെ പ്രതിഷേധം\nFriday9March 2018 3:27 pm IST\nടെഹ്‌റാന്: ഇറാനില് തട്ടം വലിച്ചൂരി തെരുവ് വീഥികളില് സ്ത്രീകളുടെ പ്രതിഷേധം. തട്ടമിടാതെ പൊതുമധ്യത്തില് പ്രത്യക്ഷപ്പെട്ട സ്ത്രീയെ രണ്ട് വര്‍ഷത്തേക്ക് ജയിലിലടച്ച ഇസ്ലാമിക സര്ക്കാരിന്റെനടപടിയില് പ്രതിഷേധിച്ചാണ് ഇറാനിലെ സ്ത്രീകള് തെരുവ് കീഴടക്കിയത്. അന്താരാഷ്ട്ര വനിതാദിനത്തില് കൂടുതല് പ്രകോപനങ്ങള് ഉണ്ടാവുമെന്നതിനാല് നഗരങ്ങള് കനത്ത സുരക്ഷാ വലയത്തിലായിരുന്നു.\nനിര്‍ബന്ധിത ഹിജാബ് നിയമത്തിനെതിരേ കഴിഞ്ഞ ഡിസംബര് മാസം മുതല് സ്ത്രീകള് ശക്തമായപ്രതിഷേധം നടത്തി വരികയാണ്. ഡിസംബര് അവസാനം മുതല് ഹിജാബ് ധരിക്കാത്തിന്റെ പേരില് 30 ഓളം സ്ത്രീകളെ അറസ്റ്റ് ചെയ്തിട്ടുണ്ട്. ഇതില് ചിലര് മോചിതരായെങ്കിലും പലരും വിചാരണ നേരിടുകയാണ്.\nരണ്ട് മാസവും പിഴയാണ് ഇറാനില് ഹിജാബ് ധരിക്കാത്തവര്‍ക്കുള്ള ശിക്ഷ. വിശ്വാസികളും അവിശ്വാസികളും അമുസ്ലിങ്ങളും ഹിജാബ് ധരിക്കാന് നിര്‍ബന്ധിതരാണ്. നിര്‍ബന്ധിത ഹിജാബിനെതിരേ ഒട്ടേറെ സ്ത്രീകള് പ്രതിഷേധവുമായി ഇറാനില് അടുത്തകാലത്ത് രംഗത്തെത്തിയിട്ടുണ്ട്.\nഇറാനില് സൈനിക പരേഡില് ആക്രമണം; എട്ടു മരണം


കൊവിഡ് പശ്ചാത്തലത്തില് തൊഴില്‍രഹിതരായ യുവജനങ്ങളെ അയ്യങ്കാളി നഗര തൊഴിലുറപ്പ് പദ്ധതിയില് ഉള്‍പ്പെടുത്തുമെന്ന് കേരള തദ്ദേശസ്വയംഭരണ – എക്സൈസ് വകുപ്പ് മന്ത്രി എം വി ഗോവിന്ദന് മാസ്റ്റര്.\nഅഭ്യസ്തവിദ്യരായ യുവതി- യുവാക്കളെയാണ് ഉള്‍പ്പെടുത്തുക. യുവതി- യുവാക്കളെ സ്വകാര്യ സംരംഭങ്ങളില് അപ്രന്റീസുകളോ, ഇന്റേണുകളോ ആയി ജോലി നല്‍കിയാല് സംരംഭകര്‍ക്ക് തൊഴിലുറപ്പ് കൂലി സബ്സിഡിയായി നല്‍കുന്ന രീതിയിലാണ് പദ്ധതി വിഭാവനം ചെയ്യുകയെന്നും മന്ത്രി ഫേസ്ബുക്കില് കുറിച്ചു.\nഅപ്രന്‍റീസുകളായും മറ്റും പോകുന്ന യുവാക്കള്‍ക്ക് പൈസയൊന്നും ലഭിക്കാത്ത അവസ്ഥയാണ് നിലവിലുള്ളത്. എന്നാല്, തൊഴിലുറപ്പ് പദ്ധതിയുടെ ഭാഗമാകുന്നതോടെ ജോലി ചെയ്യുന്ന യുവജനങ്ങള്‍ക്ക് ബാങ്ക് അക്കൗണ്ട് വഴി സംരംഭകര് കൂലി നല്‍കുന്ന രീതിയുണ്ടാവും.\nനൂതനമായ ഇത്തരം നടപടികളിലൂടെ കോവിഡ് കാലത്ത് കുടുംബങ്ങളിലുണ്ടാവുന്ന സാമ്ബത്തിക പ്രതിസന്ധിയെ മറികടക്കാനാണ് സര്‍ക്കാര് ശ്രമിക്കുന്നത്. തൊഴില്‍രഹിതരായ യുവജനങ്ങള്‍ക്കും സംരംഭകര്‍ക്കും തൊഴിലുറപ്പ് പദ്ധതിയുടെ ഈ നടപടിയിലൂടെ ആശ്വാസമേകുമെന്നും മന്ത്രി വ്യക്തമാക്കി.\nമന്ത്രി എം വി ഗോവിന്ദന് മാസ്റ്ററുടെ ഫേസ്ബുക് കുറിപ്പിന്‍റെ പൂര്‍ണ്ണരൂപം\nകൊവിഡ് പശ്ചാത്തലത്തില് തൊഴില്‍രഹിതരായ യുവജനങ്ങള്‍ക്ക് വരുമാനം ഉറപ്പുവരുത്താന് അഭ്യസ്തവിദ്യരായ യുവതി- യുവാക്കളെ അയ്യങ്കാളി നഗര തൊഴിലുറപ്പ് പദ്ധതിയില് ഉള്‍പ്പെടുത്താനുള്ള നടപടികള് സ്വീകരിക്കും.\nയുവതി- യുവാക്കളെ സ്വകാര്യ സംരംഭങ്ങളില് അപ്രന്റീസുകളോ, ഇന്റേണുകളോ ആയി ജോലി നല്‍കിയാല് സംരംഭകര്‍ക്ക് തൊഴിലുറപ്പ് കൂലി സബ്സിഡിയായി നല്‍കുന്ന രീതിയിലാണ് പദ്ധതി വിഭാവനം ചെയ്യുക. അപ്രന്റീസുകളായും മറ്റും പോകുന്ന യുവാക്കള്‍ക്ക് പൈസയൊന്നും ലഭിക്കാത്ത അവസ്ഥയാണ് നിലവിലുള്ളത്. എന്നാല് തൊഴിലുറപ്പ് പദ്ധതിയുടെ ഭാഗമാകുന്നതോടെ ജോലിചെയ്യുന്ന യുവജനങ്ങള്‍ക്ക് ബാങ്ക് അക്കൗണ്ട് വഴി സംരംഭകര് കൂലി നല്‍കുന്ന രീതിയുണ്ടാവും.\nനൂതനമായ ഇത്തരം നടപടികളിലൂടെ കോവിഡ് കാലത്ത് കുടുംബങ്ങളിലുണ്ടാവുന്ന സാമ്ബത്തിക പ്രതിസന്ധിയെ മറികടക്കാനാണ് സര്‍ക്കാര് ശ്രമിക്കുന്നത്. തൊഴില്‍രഹിതരായ യുവജനങ്ങള്‍ക്കും സംരംഭകര്‍ക്കും തൊഴിലുറപ്പ് പദ്ധതിയുടെ ഈ നടപടിയിലൂടെ ആശ്വാസമേകും.\nRead more on: mv govindan


ഐപിഎല്ലില് വീണ്ടും വാതുവെയ്പ്പ്; രണ്ട് പേര് അറസ്റ്റില് | Indian Origin Briton, Aide Arrested For IPL Betting At Mumbai Hotel – News18 Malayalam\nഐപിഎല്ലില് വീണ്ടും വാതുവെയ്പ്പ്; രണ്ട് പേര് അറസ്റ്റില്\nവെബ്സൈറ്റിന്റെ സഹായത്തോടെ ഔണ്‍ലൈനിലൂടെയാണ് ഇവര് വാതുവെയ്പ് നടത്തിയിരുന്നത്\nLast Updated : May 03, 2019, 14:25 IST\nമുംബൈ: ഐപിഎല് പന്ത്രണ്ടാം സീസണ് അവസാനഘട്ടത്തിലേക്ക് കടക്കവെ വാതുവെയ്പ്പ് കേസില് രണ്ട് പേര് അറസ്റ്റില്. ഇന്ത്യന് വംശജവാനയ ബ്രിട്ടീഷ് പൗരനും സഹായിയുമാണ് മുംബൈയില് അറസ്റ്റിലായത്. പൊലീസിനു ലഭിച്ച രഹസ്യവിവരത്തിന്റെ അടിസ്ഥാനത്തില് നടത്തിയ അന്വേഷണത്തിനൊടുവിലാണ് ഇരുവരും പിടിയിലാകുന്നത്.\nവെബ്സൈറ്റിന്റെ സഹായത്തോടെ ഔണ്‍ലൈനിലൂടെയാണ് ഇവര് വാതുവെയ്പ് നടത്തിയിരുന്നത്. പണം കൈപ്പറ്റിയ ശേഷം താല്‍പ്പര്യമുള്ളവര്‍ക്ക് യൂസര് നെയിമും പാസ്വേര്‍ഡും ഇവര് നല്‍കിയിരുന്നതായും പൊലിസ് പറയുന്നു.\nAlso Read: റെക്കോര്‍ഡ് ബുക്കില് നിന്ന് പുറത്തേക്കോ? തന്റെ പ്രായത്തെക്കുറിച്ച് നിര്‍ണായക വെളിപ്പെടുത്തലുമായി അഫ്രിദി\nസംഭവവുമായി ബന്ധപ്പെട്ട് റിഷി ദരിയനാനി(40), മഹേഷ് ഖേംലാമ(39) എന്നിവരാണ് പിടിയിലായത്. ചെന്നൈ സൂപ്പര് കിംഗ്സ്- ഡല്‍ഹി ക്യാപിറ്റല്‍സ് മത്സരത്തിനിടെ ഇരുവരും വാതുവെയ്പ് നടത്തിയതായും പൊലീസ് കണ്ടെത്തിയിട്ടുണ്ട്.\nസംഘത്തില് നിന്ന് രണ്ട് ലാപ്ടോപും ഏഴ് മൊബൈല് ഫോണുകളും ക്രഡിറ്റ്- ഡെബിറ്റ് കാര്‍ഡുകളും 6.95 ലക്ഷം രൂപ മൂല്യം വരുന്ന ഹോംങ്കോഗ് കറന്‍സികളും പിടിച്ചെത്തു. കോടതിയില് ഹാജരാക്കിയ ഇരുവരെയും മെയ് ആറ് വരെ പൊലീസ് കസ്റ്റഡിയില് വിട്ടു.\nFirst published: May 03, 2019, 14:25 IST


യുബർ ഈറ്റ്‌സ് ഇന്ത്യയെ സോമറ്റോ ഏറ്റെടുത്തേക്കും: റിപ്പോർട്ട് | Zomato and UberEats Are Looking ForaNew Merger Deal - Malayalam Gizbot\nഇന്ത്യയുടെ ഭക്ഷ്യ വിതരണ ബിസിനസായ യൂബര് ഈറ്റ്സ് പ്രാദേശിക എതിരാളിയായ സൊമാറ്റോയ്ക്ക് വിൽക്കാനുള്ള പദ്ധതിയുടെ ഭാഗമായി യൂബര് 200 മില്യൺ ഡോളർ വരെ പുതിയ മൂലധനത്തിനായി നിക്ഷേപിച്ചേക്കാം. ചുരുക്കി പറഞ്ഞാൽ, യൂബര് ഈറ്റ്‌സ് ഇന്ത്യയെ ഏറ്റെടുക്കാന് സൊമാറ്റോ തയ്യാറെടുക്കുന്നു എന്നാണ് വെളിപ്പെടുത്തുന്നത്. യൂബറിന്‍റെ ഓണ്‍ലൈന് ഫുഡ് ഡെലിവറി സേവനത്തിന്‍റെ ഇന്ത്യന് വിഭാഗമായ യൂബര് ഈറ്റ്‌സ് ഇന്ത്യ വാങ്ങുന്നതിനായി ഉബെറുമായി സൊമാറ്റോ ചര്‍ച്ച നടത്തുന്നതായാണ് റിപ്പോര്‍ട്ടുകള് പറയുന്നത്. ഏകദേശം 400 മില്യണ് ഡോളറിന്റെ (ഏകദേശം 2836.5 കോടി രൂപ) ഇടപാടായിരിക്കും യൂബര് ഈറ്റ്‌സും സൊമാറ്റോയും നടത്തുന്നതെന്ന് റിപ്പോർട്ടുകൾ വ്യക്തമാക്കി. റൈഡ്-ഹെയ്‌ലിംഗ് കമ്പനിയുടെ ഏറ്റവും പുതിയ ധനസഹായം സൊമാറ്റോ, ഉബർ ഈറ്റ്സ് എന്നിവയുടെ സംയോജിത സ്ഥാപനത്തിലേക്ക് വരും.\nമാധ്യമങ്ങളുടെ റിപ്പോര്‍ട്ട് അനുസരിച്ച്, സോമാറ്റോ പ്രാദേശിക ഭക്ഷ്യ വിതരണ ബിസിനസ്സ് വാങ്ങുന്നതിനായി യൂബറുമായി വിപുലമായ ചര്‍ച്ചകള് നടത്തിവരികയാണ്. ഈ ഇടപാടിന്‍റെ ഭാഗമായി, ആഭ്യന്തര ഭക്ഷ്യ വിതരണ സേവനത്തില് ഗണ്യമായ പങ്ക് ലഭിക്കുന്നതിന് യൂബര് സൊമാറ്റോയില് 150 മില്യണ് ഡോളര് (ഏകദേശം 1064 കോടി രൂപ) മുതല് ഏകദേശം 200 മില്യണ് ഡോളര് (1418.7 കോടി രൂപ) വരെ നിക്ഷേപം നടത്താന് സാധ്യതയുണ്ടെന്നാണ് റിപ്പോര്‍ട്ട്. ഈ തുക രണ്ട് കമ്പനികളും സംയുക്തമായുള്ള കമ്പനിയിലാണ് നിക്ഷേപിക്കുക. എന്നാല്, ഇക്കാര്യത്തില് യൂബര് ഇതുവരെ അഭിപ്രായമൊന്നും വ്യക്തമാക്കിയിട്ടില്ല.\nഇതു സംബന്ധിച്ചു പ്രതികരിക്കുന്നില്ലെന്ന് സോമാറ്റോ ഐഎഎന്‍എസിന് നല്‍കിയ പ്രസ്താവനയിലും വ്യക്തമാക്കിയിരുന്നു. ഇന്ത്യയിലെ ഭക്ഷ്യ വിതരണ ബിസിനസ്സ് വില്‍ക്കാന് യൂബര് പദ്ധതിയിടുന്നു എന്ന് സംബന്ധിച്ച് കുറച്ചുകാലമായി വാര്‍ത്തകള് പ്രചരിക്കുന്നുണ്ടായിരുന്നു. കഴിഞ്ഞ ജൂലൈയില്, ആമസോണ് ഇന്ത്യയുമായി ഇതു സംബന്ധിച്ചു ചര്‍ച്ച നടത്തുന്നതായി സൂചനയുണ്ടായിരുന്നു. എന്നാല്, ആമസോണ് ഇന്ത്യയില് സ്വന്തമായി ഭക്ഷ്യ വിതരണ വിഭാഗം ആരംഭിക്കാന് പദ്ധതിയിട്ടിരിക്കുകയാണെന്ന വാര്‍ത്ത വന്നതോടെയാണ് സൊമാറ്റോ കച്ചവടത്തില് മുന്നിലെത്തിയത്. ഇപ്പോൾ ചർച്ച നടത്തുന്ന ലയന ഇടപാട് നടന്നാൽ സ്വിഗ്ഗിയേക്കാൾ മുന്നിലുള്ള ഓർഡറുകളും വലുപ്പവും അനുസരിച്ച് സോമാറ്റോയും യൂബര് ഈറ്റ്‌സും ഏറ്റവും വലുതായിത്തീരുമെന്ന് റിപ്പോർട്ടിൽ പറയുന്നു.\nയൂബര് ഈറ്റ്‌സിനു ദക്ഷിണേഷ്യയില് വന് നഷ്ടമാണുള്ളത്. നഷ്ടം നികത്തുന്നതിന്റെ ഭാഗമായി കഴിഞ്ഞ വര്‍ഷം6ബില്യണ് ഡോളറിന് തെക്കുകിഴക്കന് ഏഷ്യ ആസ്ഥാനമായുള്ള ബിസിനസ്സ് ഗ്രാബിന് വിറ്റു. ഇടപാടിന്‍റെ ഭാഗമായി യൂബറിന് ഗ്രാബില് 27.5 ശതമാനം ഓഹരി ലഭിച്ചു. ഇപ്പോള്, സോമാറ്റോയും സ്വിഗ്ഗിയുമായും മത്സരിക്കുന്ന ഇന്ത്യന് ഭക്ഷ്യ വിതരണ സേവനത്തില് നിന്നും പിന്മാറാനുള്ള ശ്രമത്തിലാണ് യൂബര് എന്ന് വീണ്ടും വാര്‍ത്തകള് പരക്കുകയാണ്. "കരാർ ഇതുവരെ ഒപ്പു വെച്ചിട്ടില്ലെങ്കിലും, അവ ഒരു പ്രത്യേക കാലഘട്ടത്തിലാണ്, അതായത് ഇരു പാർട്ടികൾക്കും മറ്റുള്ളവരുമായി ഇടപഴകാൻ കഴിയില്ല. യൂബറിൻറെ മൂലധന പ്രതിബദ്ധത 100 മില്യൺ മുതൽ 200 മില്യൺ ഡോളർ വരെയാകാം, പക്ഷേ ഇത് മറ്റ് ചില നിക്ഷേപ ഫണ്ടുകൾക്കൊപ്പവും ആകാം," റിപ്പോർട്ടുകൾ വെളിപ്പെടുത്തി.\nഈ ഇന്ത്യൻ ഭക്ഷ്യ വിതരണ വിപണിയിൽ, പ്രതിദിനം 2-2.5 ദശലക്ഷം ഓർഡറുകൾ ലഭിക്കുന്ന എതിരാളികളായ സൊമാറ്റോ, സ്വിഗ്ഗി എന്നിവയുമായി താരതമ്യപ്പെടുത്തുമ്പോൾ യൂബർ ഈറ്റ്സ് മൂന്നാം സ്ഥാനത്താണ്, ഉബർ ഈറ്റ്സിന് പ്രതിദിനം3ലക്ഷം ഓർഡറുകൾ മാത്രമേ ഉള്ളൂവെന്ന് റിപ്പോർട്ടിൽ പറയുന്നു. യൂബര് സോമാറ്റോ എന്നിവര് ഒന്നിച്ചാല് ഇന്ത്യയിലെ ഏറ്റവും വലിയ ഓണ്‍ലൈന് ഭക്ഷണ വിതരണ കമ്പനിയായി ഇത് മാറും. അടുത്തവര്‍ഷം 15 ശതകോടി ഡോളറിന്‍റെ കച്ചവടം എങ്കിലും ഇന്ത്യന് ഓണ്‍ലൈന് ഭക്ഷണ വിതരണ രംഗത്ത് നടക്കും എന്നാണ് യൂബറിന്‍റെ പ്രതീക്ഷ. ഇത് മുതലെടുക്കാന് സംയുക്തമായ നീക്കം എന്ന ലക്ഷ്യത്തിലാണ് യൂബറിന്‍റെ നീക്കം എന്നാണ് റിപ്പോര്‍ട്ട്. 2019 സെപ്റ്റംബർ പാദത്തിൽ, യുബർ ഈറ്റ്സ് ഇന്ത്യ ബിസിനസ്സ് ഭക്ഷ്യ വിതരണ വിഭാഗത്തിന്റെ ക്രമീകരിച്ച അറ്റവരുമാനം 0.4 ശതമാനം കുറച്ചതായി അതിന്റെ സിഎഫ്ഒ നെൽ‌സൺ ചായ് പറഞ്ഞു. ഭക്ഷ്യ-സാങ്കേതിക വ്യവസായം ശക്തമായ വേഗതയിൽ വളരുകയാണെന്നും 2023 ഓടെ 15 ബില്യൺ ഡോളറിലെത്തുമെന്നും കോടെച്ച പറഞ്ഞു.\nLast month, Uber Eats had said it was focussing aggressively on expanding its presence in India,amarket that is expected to becomea$15 billion opportunity over the next few years. Zomato and Uber Eats may become the biggest by the number of orders and size ahead of Swiggy, if the merger deal takes place.


ആശുപത്രിയില് സിദ്ധരാമയ്യയെ സന്ദര്‍ശിച്ച് യെദ്ദ്യൂരപ്പയും മന്ത്രിമാരും – BengaluruVartha\nബെംഗളൂരു: നെഞ്ചുവേദനയെ തുടര്‍ന്ന് ഇന്നലെയാണ് സിദ്ധരാമയ്യയെ ആശുപത്രിയില് പ്രവേശിപ്പിച്ചത്. ആശുപത്രിയില് ചികിത്സയില് കഴിയുന്ന കോണ്‍ഗ്രസ് നേതാവ് സിദ്ധരാമയ്യയെ സന്ദര്‍ശിക്കാന് കര്‍ണ്ണാടക മുഖ്യമന്ത്രി യെദ്ദ്യൂരപ്പയും മന്ത്രിമാരും എത്തി.\nനെഞ്ചുവേദനയെ തുടര്‍ന്ന് ഇന്നലെയാണ് സിദ്ധരാമയ്യയെ ആശുപത്രിയില് പ്രവേശിപ്പിച്ചത്. തുടര്‍ന്ന് ആന്‍ജിയോപ്ലാസ്റ്റി ശസ്ത്രക്രിയ കഴിഞ്ഞ ശേഷം ആശുപത്രിയില് തുടരുകയാണ് അദ്ദേഹമിപ്പോള്.\nസിദ്ധരാമയ്യയെ നാരായണ സൂപ്പര് സ്‌പെഷ്യാലിറ്റി ആശുപത്രിയില് വെച്ചാണ് ആന്‍ജിയോപ്ലാസ്റ്റിക്ക് ശസ്ത്രക്രിയയ്ക്ക് വിധേയനാക്കിയത്. അദ്ദേഹത്തിന് ഇപ്പോള് 71 വയസ്സുണ്ട്.\nതന്‍റെ ആരോഗ്യവിവരം അന്വേഷിക്കാനെത്തിയ മുഖ്യമന്ത്രി ബി.എസ് യെദ്ദ്യൂരപ്പയ്ക്കും മന്ത്രിമാര്‍ക്കും നന്ദി പറയുന്നതായി സിദ്ധരാമയ്യ ട്വീറ്റ് ചെയ്തു. രാഷ്ട്രീയ വ്യത്യാസങ്ങള് വ്യക്തി സൗഹൃദത്തിന് തടസ്സമാകരുതെന്ന് വിശ്വസിക്കുന്ന ഒരാളാണ് താനെന്നും അദ്ദേഹം ട്വിറ്ററില് കുറിച്ചു.\n50 ലക്ഷം ലോണ് തരപ്പെടുത്തികൊടുക്കാം എന്ന് വാഗ്ദാനം ചെയ്ത് മലയാളി വനിതയില് നിന്ന്3ലക്ഷം രൂപ തട്ടിയെടുത്ത് മുങ്ങി;മലയാളികളെ പിടിക്കാന് ശ്രമിച്ച സംഘത്തിലെ പോലീസ് ഉദ്യോഗസ്ഥനെ സിനിമ സ്റ്റൈലില് ആക്രമിച്ച് കടന്നു കളഞ്ഞു.


അയര്‍ലണ്ടില് നഴ്‌സുമാര്‍ക്ക് നിരവധി തൊഴിലവസരങ്ങള് - Rose Malayalam | Rose Malayalam\nഅയര്‍ലണ്ടില് നഴ്‌സുമാര്‍ക്ക് നിരവധി തൊഴിലവസരങ്ങള്\nUpdated on 11-01-2018 at 9:31 am\nഡബ്ലിന്: അയര്‍ലണ്ടില് പുതിയതായി തുടങ്ങുന്ന നഴ്‌സിംഗ് ഹോമിലേക്ക് നിരവധി തൊഴിലവസരങ്ങള്\nകൗണ്ടിയില് പുതിയതായി തുടങ്ങുന്ന നഴ്‌സിംഗ് ഹോമിലേക്ക് IELTS ,Overall Academic7(S/W 7, R/L 6.5) ഉള്ളതോ ഡിസിഷന് ലെറ്റര് ഉള്ളതോ ആയ നഴ്‌സുമാര്‍ക്ക് അപേക്ഷിക്കാവുന്നതാണ്. മറ്റ് നിരവധി നേഴ്‌സിംഗ് ഹോമിലേക്കും സ്വകാര്യ ആശുപത്രിയിലേക്കും നഴ്‌സുമാരെ ആവശ്യമുണ്ട്.\nFREE Initial Accomodation\nFREE Itnroductory Class / Training\nFREE Payment for First NMBI PIN\nയോഗ്യതയുള്ള ഉദ്യോഗാര്‍ത്ഥികള് ബയോഡേറ്റയും IELTS Report Form, Passport Copy, Decision Letter copy, Photo, Covering Letter എന്നിവ trinitynursingworld@gmail.com എന്ന ഇമെയില് വിലാസത്തില് അയക്കേണ്ടതാണ്.\nINDIA 0091 994 691 4392\nIRELAND 089 468 9897, 087 682 4691


എസ് എന് ഡി പി സമരം പിന്‍വലിച്ചു | SNDP agitation withdrawn - Malayalam Oneindia\n13 min ago ''കെസി വേണുഗോപാൽ കോമാളി"; കർണാടകയിൽ കോൺഗ്രസ് എംഎൽഎയെ സസ്പെന്റ് ചെയ്തു\nഎസ് എന് ഡി പി സമരം പിന്‍വലിച്ചു\nUpdated: Tue, Jan 22, 2013, 16:30 [IST]\nതിരുവനന്തപുരം: സി പി എമ്മിനെതിരെ എസ് എന് ഡി പി നടത്താന് നിശ്ചയിച്ചിരുന്ന സമരം നിര്‍ത്തിവെച്ചു. പ്രതിപക്ഷ നേതാവ് വി. എസ്. അച്യുതാനന്ദനെ കണ്ട് എസ് എന് ഡി പി യോഗം ജനറല് സെക്രട്ടറി വെള്ളാപ്പള്ളി നടേശനും പ്രസിഡന്റ് സി. കെ. വിദ്യാസാഗറും ചര്‍ച്ച നടത്തിയതിനെ തുടര്‍ന്നാണ് ഈ തീരുമാനം.\nവടക്കേ മലബാറിലെ ചില സ്ഥലങ്ങളില് സി പി എം പ്രവര്‍ത്തകര് എസ് എന് ഡി പിയുടെ പ്രവര്‍ത്തനത്തെ തടസപ്പെടുത്തിയെന്ന പരാതി വെള്ളാപ്പള്ളിയും വിദ്യാസാഗറും ഒക്ടോബര് 29 ചൊവാഴ്ച അച്യുതാനന്ദന് നല്‍കി. പ്രതിപക്ഷ നേതാവിന്റെ ഔദ്യോഗിക വസതിയില് വെച്ചായിരുന്നു സന്ദര്‍ശനം.\nപ്രതിപക്ഷ നേതാവെന്ന നിലയില് തനിക്ക് പല നിവേദനങ്ങളും ലഭിക്കാറുണ്ടെന്നും അത്തരത്തില് ഇതും പരിഗണിക്കുമെന്നും അച്യുതാനന്ദന് പറഞ്ഞു.\nഅടുത്ത ബന്ധം പുലര്‍ത്തിയിരുന്ന അച്യുതാനന്ദനും വെള്ളാപ്പള്ളിയും അകന്നതിന് ശേഷം ചൊവാഴ്ചയാണ് ആദ്യമായി കൂടിക്കാണുന്നത്.


'ആലപ്പുഴയിൽ അമ്പലത്തിൽ പോയപ്പോൾ പ്രസാദം കൈയിലേക്ക് എറിഞ്ഞു തന്നു': വിജയ് സേതുപതി\n"ആലപ്പുഴയിൽ അമ്പലത്തിൽ പോയപ്പോൾ പ്രസാദം കൈയിലേക്ക് എറിഞ്ഞു തന്നു": വിജയ് സേതുപതി\n3 Feb 2019 4:20 AM GMT\nകേരള മുഖ്യമന്ത്രി പിണറായി വിജയന്റെ കടുത്ത ആരാധകനാണ് താനെന്ന് തമിഴ് സിനിമാ സുപ്പർ താരം വിജയ് സേതുപതി. ഒരു സ്കൂൾ ഹെഡ്മാസ്റ്ററെപ്പോലെയാണ് അദ്ദേഹത്തെ അനുഭവപ്പെട്ടത്. ഏതു പ്രശ്നത്തെയും പക്വതയോടെ കൈകാര്യം ചെയ്യാനറിയാം. കേരളത്തിലെ പ്രളയത്തിനു പിന്നാലെയാണ് തമിഴ്നാട്ടിൽ ഗജ ചുഴലിക്കാറ്റ് ആഞ്ഞടിച്ചത്. 10 കോടി രൂപയാണ് തമിഴ്നാടിന് താങ്ങാകാൻ അദ്ദേഹം അനുവദിച്ചത് ആ നന്ദി എനിക്കെപ്പോഴുമുണ്ടെന്നും അദ്ദേഹം പറയുന്നു. മാമനിതൻ എന്ന ചിത്രത്തിന്റെ ചിത്രീകരണത്തിനായി ആലപ്പുഴയിലെത്തിയ അദ്ദേഹം ദേശാഭിമാനിക്ക് നൽകി അഭിമുഖത്തിലാണ് ഇക്കാര്യം വ്യക്തമാക്കുന്നത്.\nഒരിക്കൽ പിണറായി വിജയനോടൊപ്പം വേദി പങ്കിട്ട അനുഭവവും അദ്ദേഹം പങ്കുവയ്ക്കുന്നു. അദ്ദേഹം കടന്നുവന്നപ്പോൾ എല്ലാ ബഹളവും നിലച്ചു. ഒരു സ്കൂൾ ഹെഡ്മാസ്റ്ററെപ്പോലെയാണ് എനിക്ക് തോന്നിയത്. ഏവരും അനുസരണയുള്ളവരായി. ഞങ്ങളിരുവരും സംസാരിച്ചിരുന്നു ഇതിനിടെ വിമാനത്തിന്റെ സമയത്തെകുറിച്ച് ഞാനദ്ദേഹത്തിനോട് പറഞ്ഞു. ഇതോടെ തനിക്ക് സംസാരിക്കാൻ ആദ്യം അവസരം ഒരുക്കിത്തന്നു. എന്നിട്ട് പോകാൻ നോക്കിക്കോളൂ എന്നു പറഞ്ഞു. അതൊരു എംഎൽഎയോ എംപിയോ ആയിരുന്നെങ്കിൽപ്പോലും സഹകരിക്കുമായിരുന്നോ ?. താൻ അത്ഭുതപ്പെട്ടുപോയ നിമിഷമായിരുന്നു. അദ്ദേഹം വളരെ കൂളാണ് സേതുപതി പറയുന്നു. നല്ല രാഷ്ട്രീയക്കാരെയാണ് നമുക്ക് വേണ്ടതെന്ന് പ്രതികരിച്ച സേതുപതി സിനിമ താരങ്ങൾക്കല്ല ആർക്കും രാഷ്ട്രീയത്തിലേക്ക് കടന്നുവരാമെന്നും എന്നാൽ ജനങ്ങളെ സേവിക്കുന്നവരായിരിക്കണം അവരെല്ലാമെന്നും വ്യക്തമാക്കുന്നു.\nമലയാളികളുടെ രാഷ്ട്രീയ ബോധത്തെയും അവകാശ ബോധത്തെയും അഭിനന്ദിക്കുന്ന അദ്ദേഹം ശബരിമല വിഷയത്തിലും നിലപാട് വ്യക്തമാക്കുന്നുണ്ട്. ഇവിടെ എല്ലാവരും പത്രം വായിക്കും. രാഷ്ട്രീയം സംസാരിക്കും, അവകാശങ്ങളെപ്പറ്റി നല്ല ബോധ്യമുള്ള ജനത, അതാണ് എനിക്കീ നാട്ടുകാരോട് ആരാധന എന്നാണ് പ്രതികരണം. തമിഴ്നാടും കേരളവും തമ്മിൽ വ്യത്യാസം തോന്നുന്നില്ല. സ്വന്തം ആളുകളാണ് എല്ലാവരുമെന്നും അദ്ദേഹം പറയുന്നു. പ്രളയത്തില് നിന്നും കേരളം കരകയറുന്നതിൽ സന്തോഷമുണ്ട്. ഈ നാട് അതിജീവിച്ച് തുടങ്ങിയിരിക്കുന്നു ആലപ്പുഴയെ ഇങ്ങനെ കാണുന്നതിൽ സന്തോഷമുണ്ട്. ചെറുതെങ്കിലും റോഡുകളൊക്കെ മനോഹരവും വൃത്തിയുള്ളതുമാണെന്നും സേതുപതി അഭിപ്രായപ്പെട്ടു.\nശബരിമല വിഷയത്തിൽ കേരള മുഖ്യമന്ത്രിയുടെ നിലപാടാണ് ശരി. അത്തരമൊരു വിഷയത്തിൽ എന്തിനാണ് ബഹളങ്ങൾ. ഭൂമി അമ്മയാണ്. അതിൽ നിന്ന‌് ഒരുപിടി മണ്ണെടുത്താണ് ദൈവങ്ങളുടെ പ്രതിമ ഉണ്ടാക്കുന്നത്. എന്നാൽ അതിനുശേഷം ആ പ്രതിമ പറയുന്നു ഭൂമി അശുദ്ധയാണെന്ന്. ഇതല്ലേ ഇപ്പോൾ സംഭവിച്ചത്. പുരുഷൻമാർക്ക് എല്ലാം എളുപ്പമാണ് തിന്നു കുടിച്ച് മദിച്ച് ജീവിക്കാം. എന്നാൽ, സ്ത്രീകൾക്ക് എല്ലാമാസവും ഒരു വേദന സഹിക്കേണ്ടതുണ്ട്. അതെന്തിനുള്ള വേദനയാണെന്ന് നമുക്കറിയാം. പരിശുദ്ധമാണത്. സ്ത്രീകൾക്കത്തരം ഗുണവിശേഷമില്ലെങ്കില് നമ്മളാരും ഇവിടെയുണ്ടാകില്ല. സ്ത്രീയാണ് ദൈവം. പിന്നെങ്ങനെ അവർ അശുദ്ധരാകുമെന്നും മക്കൾ സെൽവൻ ചോദിക്കുന്നു.\nജാതി, മതം അത്തരം വാലുകൾ ഇന്നും പോയിട്ടില്ല. എല്ലായിടത്തുമുണ്ട് പലവിധത്തിൽ. കേരളത്തിൽ പോലും അത് അനുഭവിക്കേണ്ടി വന്നിട്ടുണ്ടെന്നും അദ്ദേഹം അഭിമുഖത്തില് പറയുന്നു. പക്ഷേ പലർക്കുമത് മനസ്സിലാകുന്നില്ല. ആലപ്പുഴയില് ക്ഷേത്രത്തിൽ പോയപ്പോൾ പ്രസാദം കൈയിലേക്ക് എറിഞ്ഞുതന്നു. അതാണിവിടത്തെ രീതിയെന്ന് പിന്നീടറിഞ്ഞു, പക്ഷേ, തനിക്കത് വേദനയുണ്ടാക്കി. ജാതിയെന്നത് വികാരപരമായ അഴിമതിയാണെന്നും അദ്ദേഹം പറയുന്നു. എന്നാൽ ഇതെല്ലാം ഒരുകാലത്ത് വിദ്യാഭ്യാസത്തിലൂടെയും പിന്നെ പ്രണയത്തിലൂടെയും മാറുന്ന സാഹചര്യം വന്നുചേരും. പ്രണയവിവാഹങ്ങളിലൂടെ ജാതിയെ തുടച്ചെറിയുന്ന പുതുതലമുറയെ വളര്‍ത്തിയെടുക്കാനാകുമെന്ന് കരുതുന്നു. പ്രണയവിവാഹങ്ങളിലൂടെ ജാതിയെ തുടച്ചെറിയുന്ന പുതുതലമുറയെ വളര്‍ത്തിയെടുക്കാനാകുമെന്ന് കരുതുന്നു. പുരോഗമനം പറയുന്നവരാണ് ഫെയ്സ്ബുക്കിൽ ജാതിവാൽ പേരുവച്ച് ‘അനീതികളെ’ എതിർത്ത് പോസ്റ്റിട്ട് രോഷംകൊള്ളുന്നതെന്നും വിജയ് സേതുപതി പറയുന്നു. ഡബ്ല്യ‌ുസിസിപോലുള്ള സംഘടനകള് തമിഴകത്തും രൂപംകൊള്ളണം. അത് സംഭവിക്കുക തന്നെ ചെയ്യും. ലൈംഗികചൂഷണം എല്ലാമേഖലയിലുമുണ്ട്. എല്ലാം പുറത്തുവരുന്നില്ലെന്നതാണ് പ്രത്യേത. സിനിമ കൂടുതൽ തിളക്കമേറിയ സ്ഥലമായതിനാല് ചിലതെല്ലാം പുറത്തറിയുന്നു. സ്ത്രീകൾക്കെതിരായ ലൈംഗികചൂഷണണത്തേക്കാള് ഭീകരമാണ് ആൺകുട്ടികൾക്കെതിരെയുള്ള ഇത്തരത്തിലുള്ള അതിക്രമങ്ങൾ. ഇതാണ് ഏറെ ചർച്ച ചെയ്യപ്പെടേണ്ടതെന്നാണ് എന്റെ അഭിപ്രായം. ചൂഷണം എവിടെ നടന്നാലും തെറ്റാണ്. ഇരകള്‍ക്ക് നീതി ലഭിച്ചേമതിയാകൂ. അറിയാത്ത വയസ്സിൽ നടന്നാലും ഓർമവരുന്ന കാലത്ത് പരാതി നൽകണമെന്നാണ് എന്റെ പക്ഷമെന്നും സേതുപരി പറയുന്നു.\nമക്കൾ സെൽവൻ എന്ന വിശേഷണം തനിക്ക് ഇഷ്ടമാണെന്ന് വ്യക്തമാക്കിയ അദ്ദേഹം അതുണ്ടായ കഥയും വിവരിക്കുന്നുണ്ട്. ധർമദുരൈ സിനിമാവേളയില് സംവിധായകൻ സീനു രാമസാമിയാണ് ആദ്യമായി മക്കൾ സെൽവൻ എന്നു വിളിക്കുന്നത്. പിന്നീടത് നാട്ടുകാരേറ്റെടുത്തു. ആ വിളിപ്പേരെനിക്കിഷ്ടമാണ്. അതെന്റെ ആത്മവിശ്വാസം വര്‍ധിപ്പിക്കുന്നെന്നും സേതുപതി പറയുന്നു. ജയറാം നായകനായ സിനിമയിൽ അതിഥിതാരമായി താന് ഉടൻ മലയാളത്തിൽ വേഷം ചെയ്യുമെന്നു അദ്ദേഹം തന്റെ സിനിമാ പദ്ധതികളെ കുറിച്ചുള്ള പ്രതീക്ഷകളും അഭിമുഖത്തിൽ പങ്കുവയ്ക്കുന്നു.\nRead More- goo.gl/zWCLqZ\nCast cast systam CM Pinaryi vijayan kerala Mamanithan tamilnadu vijay sethupathy


'വീണ്ടും പടിക്കല് കലമുടച്ചു'; രണ്ടു ഗോളിന് മുന്നിട്ട് നിന്നിട്ടും സമനില വഴങ്ങി ബ്ലാസ്‌റ്റേഴ്‌സ് | isl benguluru fc vs kerala blsters match draw – News18 Malayalam\n'വീണ്ടും പടിക്കല് കലമുടച്ചു'; രണ്ടു ഗോളിന് മുന്നില് നിന്നിട്ടും സമനില വഴങ്ങി ബ്ലാസ്‌റ്റേഴ്‌സ്\nസ്ലാവിസ സ്റ്റൊജാനോവിച്ച്, കറേജ് പെകുസണ് എന്നിവരാണ് കേരളത്തിനായ് വലകുലുക്കിയത്\nLast Updated : February 06, 2019, 21:41 IST\nബെംഗളൂരു: ഐഎസ്എല്ലില് കേരളാ ബ്ലാസ്‌റ്റേഴ്‌സിന് വീണ്ടും സമനില. ബെംഗളൂരു എഫ്‌സിയുമായി നടന്ന മത്സരത്തില് ആദ്യ പകുതിയില് രണ്ടു ഗോളിനു മുന്നിട്ട് നിന്ന ബ്ലാസ്റ്റേഴ്‌സ് രണ്ടാം പകുതിയില് രണ്ടു ഗോളുകള് വഴങ്ങിയാണ് സമനിലയില് പിരിഞ്ഞത്. സ്ലാവിസ സ്റ്റൊജാനോവിച്ച്, കറേജ് പെകുസണ് എന്നിവരാണ് കേരളത്തിനായ് വലകുലുക്കിയത്. ബെംഗളൂരു നിരയില് ഉദാന്ത സിങ്ങും നായകന് സുനില് ഛേത്രിയുമാണ് സ്‌കോറര്‍മാര്.\nമത്സരത്തിന്റെ 16ാം മിനിറ്റില് ഗോള് നേടിയ ബ്ലാസ്‌റ്റേഴ്‌സ് ആദ്യപകുതിയില് ആധികാരിക പ്രകടനമായിരുന്നു കാഴ്ചവെച്ചത്. പെനാല്‍റ്റിയിലൂടെയായിരുന്നു സ്റ്റൊജാനോവിച്ചിന്റെ ഗോള്. ബോക്സില് പന്ത് ക്ലിയര് ചെയ്യാനുള്ള ശ്രമത്തിനിടെ പന്ത് കീന് ലൂയിസിന്റെ കൈയില് തട്ടിയതിനാണ് കേരളത്തിനനുകൂലമായി പെനാല്‍റ്റി വിധിച്ചത്.\nAlso Read: പ്രോ വോളി ലീഗ്: അഹമ്മദാബദ് ഡിഫെന്‍ഡേഴ്‌സിനെ തകര്‍ത്ത് കൊച്ചിയ്ക്ക് രണ്ടാം ജയം\nഗോളിന്റെ ആനുകൂല്യം മുതലാക്കി ഉണര്‍ന്നു കളിച്ച ബ്ലാസ്‌റ്റേഴ്‌സ് 40 ാം മിനിറ്റില് രണ്ടാം ഗോളും നേടി. സെമിന്‍ലെന് ദംഗലിന്റെ പാസില് നിന്ന് ലോങ്റേഞ്ചിലൂടെ പെകൂസണാണ് ഗോള് നേടിയത്. രണ്ടാം പകുതിയില് രണ്ടുഗോളിന്റെ കടവുമായി ഇറങ്ങിയ ബെംഗളൂരു ആക്രമം അവിച്ചുവിടുകയായിരുന്നു.\nബെംഗളൂരു ആക്രമണത്തിന്റെ ഫലം 69 ാം മിനിറ്റില് തന്നെ ടീമിന് ലഭിക്കുകയും ചെയ്തു. ഉദാന്ത സിങ്ങാണ് വല കുലുക്കിയത്. പിന്നീട് 85 ാം മിനിറ്റില് ഛേത്രി സമനില ഗോളും നേടുകയായിരുന്നു. 14 കളികളില് നിന്ന് 31 പോയിന്റുള്ള ബെംഗളൂരു പോയിന്റ് പട്ടികയില് ഒന്നാമതാണ്. 14 കളികളില് നിന്ന് 11 പോയിന്റുള്ള കേരളം ഒമ്പതാം സ്ഥാനത്തും.\nFirst published: February 06, 2019, 21:40 IST\nBengaluru FCislisl 2018kerala blastersKerala Blasters FC\nT20 World Cup| ഇന്ത്യ തന്നെയാണ് ലോകകപ്പിലെ ഫേവറൈറ്റുകൾ; കാരണം വ്യക്തമാക്കി ഇൻസമാം


Attention regular bread eaters ... Avoid eating bread alone when you are hungry | സ്ഥിരമായി ബ്രഡ് കഴിക്കുന്നവരുടെ ശ്രദ്ധയ്ക്ക്... വിശക്കുമ്പോള് ബ്രെഡ് മാത്രം കഴിക്കുന്നത് ഒഴിവാക്കാം - Malayalivartha.com Widgets Magazine\n03 DECEMBER 2021 10:32 PM IST\nസാധാരണ തിരക്കുപിടിച്ച് ജോലിക്ക് പോകാന് തുടങ്ങുമ്പോള് ഒന്നും കഴിക്കാതെ ഇരിക്കുന്നതിന് പകരം മിക്കവരും കഴിക്കുന്നത് ബ്രഡാണ്. ചിലപ്പോള് ബ്രഡിന്റെ കൂടെ ജാം അല്ലെങ്കില് ചീസ് അതും അല്ലെങ്കില് ബട്ടര് ഇതാണ് മിക്കവരും ഉപയോഗിക്കുന്നത്. എന്നാല് ആരും തന്നെ ഇതിന്റെ കൂടെ വെജിറ്റബിള്‍സ് ഒന്നും തന്നെ ഉപയോഗിക്കാറില്ല.\nഅതുകൊണ്ട് തന്നെ ബ്രഡ് മാത്രം കഴിക്കുന്നത് കൊണ്ട് നമ്മുടെ ശരീരത്തിന് ഒരു ഗുണവും ഉണ്ടാകാറില്ല എന്നുമാത്രമല്ല ഒരുപാട് ദോഷഫലങ്ങള് ഉണ്ടാവുകയും ചെയ്യും. എളുപ്പത്തില് ഉപയോഗിക്കാന് പറ്റുന്നതായതുകൊണ്ട് രാവിലെയും ഉച്ചയ്ക്കും രാത്രിയുമൊക്കെ ബ്രെഡില് വിശപ്പടക്കുന്നവരുണ്ട്. ബ്രെഡില് പോഷകാംശങ്ങള് വളരെ കുറവാണ്.\nകൂടാതെ ഇതില് നിന്ന് ഫൈബറോ ധാതുക്കളോ ലഭിക്കില്ല. എന്നാല് നാരുകള് അടങ്ങിയ ഗോതമ്ബു ബ്രെഡില് ഈ ഗുണങ്ങള് ലഭ്യമാണെന്നാണ് പഠനങ്ങള് പറയുന്നത്. സാധാരണ ബ്രെഡില് ധാരാളം ഉപ്പ് അടങ്ങിയിട്ടുണ്ട്. സ്വീറ്റ് ബ്രെഡ് എന്ന ലേബലില് വരുന്നതിലാവട്ടെ പഞ്ചസാരയും കൂടുതലാണ്.\nഇതു രണ്ടുമാകട്ടെ ആരോഗ്യത്തിന് നല്ലതല്ല. തടി വര്‍ദ്ധിപ്പിക്കുന്ന ഒരു ഭക്ഷണ വസ്തു കൂടിയാണ് ബ്രെഡ് എന്നും ആരോഗ്യ വിദഗ്ധര് പറയുന്നു. അതേസമയം, പച്ചക്കറികള് ഉള്ളില് വച്ചു കഴിയ്ക്കുന്നതും ഗോതമ്ബ് ബ്രെഡ് ഉപയോഗിക്കുന്നതും നല്ലതാണെന്നും വിദഗ്ധര് പറയുന്നു.\nപതിനഞ്ചാം നിയമസഭയുടെ അഞ്ചാം സമ്മേളനത്തിന് ഇന്ന് തുടക്കം.... രാഹുല് ഗാന്ധിയുടെ വയനാട്ടിലെ ഓഫീസിനു നേര്‍ക്കുണ്ടായ എസ്.എഫ്.ഐ അതിക്രമത്തിന്റെ പേരില് സംസ്ഥാനത്തെമ്പാടും കോണ്‍ഗ്രസ് പ്രതിഷേധം കടുപ്പിച്ചിരി (10 minutes ago)\nകണ്ണീരടക്കാനാവാതെ.... കടലില് കുളിക്കാനിറങ്ങിയ യുവാക്കള് തിരയില്‍പെട്ട് മുങ്ങി മരിച്ചു... (21 minutes ago)\nസാമൂഹികപ്രവര്‍ത്തക തീസ്ത സെതല്‍വാദിനെയും മലയാളിയായ ഗുജറാത്ത് മുന് എ.ഡി.ജി.പി. ആര്.ബി. ശ്രീകുമാറിനെയും ജൂലായ് ഒന്ന് വരെ ഗുജറാത്ത് പോലീസ് കസ്റ്റഡിയില് വിട്ടു..... അഹമ്മദാബാദ് മെട്രോപൊളിറ്റന് കോടതിയ (44 minutes ago)


നിരത്തുകള് സെയ്ഫാക്കാന് ഇ-പട്രോളിങ്ങ് വാഹനങ്ങളെത്തി; പിഴയൊക്കെ സ്മാര്‍ട്ടായി അടയ്ക്കാം | 65 Tata Nexon EV Reach For Motor Vehicle Department Safe Kerala Initiative\nഒരു സ്‌ക്വാഡ് വാഹനത്തില് മൂന്ന് ഷിഫ്റ്റുകളിലായി 24 മണിക്കൂറും ഉദ്യോഗസ്ഥര് നിരത്തിലുണ്ടാകും.\nമോട്ടോര് വാഹനവകുപ്പിനായി ഒരുങ്ങിയ ഇലക്ട്രിക് നെക്‌സോണ് | Photo: Social Media\nഓണ്‍ലൈന് ബാങ്കിങ്ങിലൂടെ തത്സമയം പിഴ സ്വീകരിക്കാന് കഴിയുന്ന സംവിധാനവുമായി മോട്ടോര് വാഹനവകുപ്പിന്റെ വൈദ്യുതി പട്രോളിങ് വാഹനങ്ങളെത്തി. മോട്ടോര്‍വാഹനവകുപ്പിന്റെ സെയ്ഫ് കേരളയാണ് സംസ്ഥാനത്തെ ആദ്യത്തെ ഇ-പട്രോളിങ് സ്‌ക്വാഡ് സജ്ജമാക്കുന്നത്.\n65 സ്‌ക്വാഡുകളാണ് നിരത്തിലിറങ്ങുന്നത്. അനര്‍ട്ടിന്റെ സഹകരണത്തോടെ വാടകയ്ക്ക് എടുക്കുന്ന വൈദ്യുതി കാറുകളുടെ ആദ്യബാച്ചിലെ 25 വാഹനങ്ങള് തലസ്ഥാനത്തെത്തി. ഒരു സ്‌ക്വാഡ് വാഹനത്തില് മൂന്ന് ഷിഫ്റ്റുകളിലായി 24 മണിക്കൂറും ഉദ്യോഗസ്ഥര് നിരത്തിലുണ്ടാകും. മോട്ടോര്‍വാഹനവകുപ്പിന്റെ ഓഫീസുകളില് ഇവയ്ക്ക് ചാര്‍ജിങ് സൗകര്യം ഉണ്ടാകും.\nഓണ്‍ലൈനില് പിഴ സ്വീകരിക്കാനുള്ള സംവിധാനം സ്‌ക്വാഡിനുണ്ടാകും. ക്രെഡിറ്റ്, ഡെബിറ്റ് കാര്‍ഡുകള്‍വഴിയോ, ഓണ്‍ലൈന് ബാങ്കിങ്ങിലൂടെയോ തത്സമയം പിഴ അടയ്ക്കാം. ഗതാഗതനിയമലംഘനം സംബന്ധിച്ച ചെക്ക് റിപ്പോര്‍ട്ടും നല്‍കും.\nപരിശോധനാ സമയത്ത് പിഴ ഒടുക്കാന് തയ്യാറാകാത്തവര്‍ക്ക് 30 ദിവസത്തെ സാവകാശം ലഭിക്കും. അതുകഴിഞ്ഞാല് കേസ് ഓണ്‍ലൈനിലൂടെ കോടതിക്ക് കൈമാറും. പരിശോധനയ്ക്ക് നിര്‍ത്താന് ആവശ്യപ്പെടുമ്പോള് തന്നെ വാഹനത്തിന്റെ പൂര്‍ണ വിവരങ്ങള് ഉദ്യോഗസ്ഥര്‍ക്ക് ഓണ്‍ലൈനില് ലഭിക്കും.\nContent Highlights: 65 Tata Nexon EV Reach For Motor Vehicle Department Safe Kerala Initiative


ആഫ്രിക്കയെയും യൂറോപ്പിനെയും ബന്ധിപ്പിക്കുന്ന ടാഞ്ചിയറിലേക്ക് •Tech Travel Eat\nമൊറോക്കോയിലെ റബാത്തിൽ നിന്നും ടാഞ്ചിയർ എന്ന സ്ഥലത്തേക്കുള്ള യാത്രയിലേക്ക് ആയിരുന്നു ഞങ്ങൾ. പോകുന്ന വഴിയ്ക്ക് ഹൈവേയ്ക്ക് സമീപത്തുള്ള പെട്രോൾ പമ്പിലെ പാർക്കിംഗ് ഏരിയയിൽ ഞങ്ങൾ ഭക്ഷണം കഴിക്കുവാനായി നിർത്തിയപ്പോൾ അവിടെ പാർക്ക് ചെയ്തിരുന്ന ഒരു കണ്ടെയ്‌നർ ട്രെയിലർ ഡ്രൈവർ ഞങ്ങൾക്ക് ജ്യൂസും ഭക്ഷണവുമൊക്കെ വാഗ്ദാനം ചെയ്യുകയുണ്ടായി. അദ്ദേഹത്തോട് നന്ദിയും പറഞ്ഞു ഞങ്ങൾ യാത്ര വീണ്ടും ആരംഭിച്ചു.\nനീണ്ടുകിടക്കുന്ന, വീതിയേറിയ ഹൈവേയിലൂടെ ഗൈഡ് നിസ്‌റിൻ കാർ പായിച്ചുകൊണ്ടേയിരുന്നു. ഇരു വശങ്ങളിലും പലതരത്തിലുള്ള ഭൂപ്രകൃതികൾ ദൃശ്യമായിക്കൊണ്ടിരുന്നു. ഹൈവേയിൽ കാറുകളെക്കൂടാതെ വലിയ ട്രക്കുകൾ ആയിരുന്നു കൂടുതലായും കാണപ്പെട്ടത്. ലോക്ക്ഡൗൺ ആണെങ്കിലും അവിടെയൊക്കെ ചരക്കുനീക്കങ്ങൾ സാധാരണ ഗതിയിൽത്തന്നെ നടക്കുന്നുണ്ടായിരുന്നു.\nആ ദിവസം അച്ഛന്റെ പിറന്നാൾ ആയിരുന്നു. വീട്ടിൽ കേക്ക് മുറിക്കളൊക്കെ തകൃതിയായി നടക്കുന്ന സമയം നിർഭാഗ്യവശാൽ എനിക്ക് അതിൽ പങ്കുചേരാൻ കഴിഞ്ഞില്ല. അതിനാൽ വീട്ടിൽ നിന്നും വീഡിയോ കോൾ ചെയ്ത്, ലൈവ് ആയി കേക്ക് മുറിക്കുന്നത് ഞാൻ മൊറോക്കോയിൽ ഇരുന്നു കണ്ടു. കുടുംബത്തെയും നാടിനെയുമൊക്കെ മിസ്സ് ചെയ്തതു കാരണം ഒരു നിമിഷം ഞാൻ വികാരാധീനനായി. എങ്കിലും യാത്രയ്ക്കിടയിൽ നിസ്‌റിൻ തമാശകളൊക്കെ പറഞ്ഞുകൊണ്ട് ഞങ്ങളെ രസിപ്പിച്ചിരുന്നു.\nഅങ്ങനെ ഞങ്ങൾ ടാഞ്ചിയർ നഗരത്തിലേക്ക് കയറി. നഗരത്തിനുള്ളിൽ വാഹനങ്ങൾക്ക് വേഗതാപരിധിയുള്ളതിനാൽ ഞങ്ങൾ പതുക്കെയായിരുന്നു പൊയ്‌ക്കൊണ്ടിരുന്നത്. ടാഞ്ചിയർ എന്ന സ്ഥലത്തിന് ഒട്ടേറെ പ്രത്യേകതകളുണ്ട്. ലോക സഞ്ചാരിയായ ഇബ്‌നു ബത്തൂത്തയുടെ ജന്മസ്ഥലമാണ് ടാഞ്ചിയർ. അതുകൂടാതെ ജിബ്രാൾട്ടർ കടലിടുക്ക് വഴി ആഫ്രിക്കയെയും യൂറോപ്പിനെയും ബന്ധിപ്പിക്കുന്നത് ടാഞ്ചിയറാണ്.\nടാഞ്ചിയർ നഗരത്തിൽ എത്തിയപ്പോൾ കറൻസി എക്സ്ചേഞ്ച് ചെയ്യുവാനായി ഒരു ചെറിയ തെരുവിൽ നിർത്തി. മനോഹരമായ ആ തെരുവിലെ റോഡിനു ഇരുവശത്തുമായി ഓറഞ്ച് മരങ്ങൾ നിൽപ്പുണ്ടായിരുന്നു. അവയിൽ ഓറഞ്ചുകളും ഉണ്ടായിക്കിടക്കുന്നു. അടിപൊളി. ഞങ്ങൾ ഡോളർ കൊടുത്ത് യൂറോ വാങ്ങിയതിന് ശേഷം അവിടെയുള്ള ഒരു ഫോർ സ്റ്റാർ ഹോട്ടലിൽ റൂമെടുത്തു. ഓൺലൈനായിട്ടായിരുന്നു ഞങ്ങൾ ഹോട്ടലിൽ റൂം ബുക്ക് ചെയ്തിരുന്നത്. ഗൈഡ് നിസ്‌റിന്റെ ഒരു കസിന്റെ വീട് അവിടെയടുത്തുണ്ടായിരുന്നതിനാൽ അവൾ അവിടേക്ക് പോയി.\nബാഗുകളും എടുത്തുകൊണ്ട് ഞങ്ങൾ ഹോട്ടലിലേക്ക് ചെല്ലുകയും, ചെക്ക്-ഇൻ പരിപാടികൾക്ക് ശേഷം നേരെ അഞ്ചാം നിലയിലുള്ള ഞങ്ങളുടെ റൂമിലേക്ക് പോകുകയും ചെയ്തു. നല്ല കിടിലൻ റൂമായിരുന്നു ഞങ്ങൾക്ക് കിട്ടിയിരുന്നത്. മൊറോക്കോയിൽ ചെന്നിട്ട് ആദ്യമായിട്ടാണ് ഇത്രയും മനോഹരമായ ഒരു ഹോട്ടൽറൂം കാണുന്നത്. റൂമും ടോയ്‌ലറ്റുമൊക്കെ ചെന്നപാടെ ഞങ്ങൾ പരിശോധിക്കുകയും തൃപ്തി വരുത്തുകയും ചെയ്തു. അങ്ങനെ ഒന്ന് ഫ്രഷായ ശേഷം അവിടമൊക്കെ ഒന്ന് നടന്നു ചുറ്റിക്കാണുവാനായി ഞങ്ങൾ പുറത്തേക്ക് ഇറങ്ങി. ഹോട്ടൽ പരിസരത്തൊക്കെ ഒന്ന് ചുറ്റിയടിച്ചശേഷം കുടിക്കാനുള്ള വെള്ളവും വാങ്ങി ഞങ്ങൾ തിരികെ റൂമിലേക്ക് തന്നെ മടങ്ങി.


Gurugram | മുസ്ലീങ്ങള്‍ക്ക് പ്രാർത്ഥനയ്ക്കായി ഗുരുദ്വാരകളിൽ സ്ഥലം വാഗ്ദാനം ചെയ്ത് ഗുരുഗ്രാമിലെ സിഖ് സമൂഹം | Sikhs in Gurugram offer space in gurdwaras for Muslims Friday prayers – News18 Malayalam\nGurugram | മുസ്ലീങ്ങള്‍ക്ക് പ്രാർത്ഥനയ്ക്കായി ഗുരുദ്വാരകളിൽ സ്ഥലം വാഗ്ദാനം ചെയ്ത് ഗുരുഗ്രാമിലെ സിഖ് സമൂഹം\nഎല്ലാ വിഭാഗക്കാരെയും പ്രാര്‍ത്ഥന നടത്താന് സ്വാഗതം ചെയ്യുന്നതായി ഗുരുദ്വാര ഗുരു സിങ് സഭ അറിയിച്ചു\nLast Updated : November 18, 2021, 13:52 IST\nമുസ്ലീങ്ങള്‍ക്ക് (Muslims) ജുമാ നമസ്‌ക്കാരം നടത്താന് ഗുരുദ്വാരകളില് (Gurdwara) സ്ഥലം നല്‍കി നഗരത്തിലെ സിഖ് (Sikh) സമൂഹം. ഒരു ഹിന്ദുമതവിശ്വാസി തന്റെ ഉടമസ്ഥതയിലുള്ള സ്ഥലം മുസ്ലീങ്ങള്‍ക്ക് വെള്ളിയാഴ്ചകളിലെ പ്രാര്‍ത്ഥനയ്ക്കായി നല്‍കാന് മുന്നോട്ടു വന്ന് കുറച്ച് ദിവസങ്ങള്‍ക്ക് ശേഷമാണ് ഈ സംഭവം. എല്ലാ വിഭാഗക്കാരെയും പ്രാര്‍ത്ഥന നടത്താന് സ്വാഗതം ചെയ്യുന്നതായി ഗുരുദ്വാര ഗുരു സിങ് സഭ (Gurudwara Guru Singh Sabha) അറിയിച്ചു. മുസ്ലീങ്ങള്‍ക്ക് പ്രാര്‍ത്ഥന നടത്തുന്നതില് എന്തെങ്കിലും പ്രശ്‌നം നേരിടേണ്ടി വരികയാണെങ്കിൽഗുരുദ്വാരകള് ഈ ആവശ്യത്തിനായി ഉപയോഗിക്കാമെന്നും സഭ പറഞ്ഞു.\nഎല്ലാ മതവിശ്വാസികളെയും പ്രാര്‍ത്ഥനയ്ക്കായി തങ്ങളുടെ സ്ഥലം ഉപയോഗിക്കാന് അനുവദിക്കുമെന്ന് ഗുരുദ്വാര ഗുരു സിംഗ് സഭയുടെ പ്രസിഡന്റ് ഷെര്‍ദില് സിംഗ് സന്ധു പറഞ്ഞു. ''മുസ്ലീം സമൂഹം സ്ഥലപരിമിതി മൂലം പ്രശ്‌നങ്ങള് നേരിടുന്നു, അതിനാല് അവര്‍ക്ക് ഞങ്ങളുടെ അഞ്ച് ഗുരുദ്വാരകളുടെ പരിസരം വെള്ളിയാഴ്ചകളിൽ പ്രാര്‍ത്ഥനയ്ക്കായി ഉപയോഗിക്കാം. എല്ലാ മതങ്ങളും ഒന്നാണ്. ഞങ്ങള്‍ക്ക് മാനവികതയിലും മാനുഷിക മൂല്യങ്ങളിലും വിശ്വസിക്കുന്നു'', അദ്ദേഹം പറഞ്ഞു.\nകഴിഞ്ഞ രണ്ട് മാസമായി വലതുപക്ഷ സംഘടനകള് ഗുരുഗ്രാമിലെ തുറസായ സ്ഥലങ്ങളിൽ, പ്രത്യേകിച്ച് സെക്ടര് 12 ല് മുസ്ലീങ്ങളുടെ പ്രാർത്ഥനാ നമസ്‌ക്കാരം തടസപ്പെടുത്താന് ശ്രമിച്ചിരുന്നു. ഒക്ടോബര് 29 ന് വെള്ളിയാഴ്ച പ്രാര്‍ത്ഥന തടസപ്പെടുത്താന് ശ്രമിച്ച 35 പ്രതിഷേധക്കാരെ പോലീസ് കസ്റ്റഡിയിലെടുക്കുകയും ചെയ്തു. തുടര്‍ന്ന് മുസ്ലീം സമുദായത്തിന്റെ പ്രതിനിധികള് സെക്ടര് 12 ൽ നിന്ന് സ്ഥലം മാറാന് സമ്മതിക്കുകയും ബദല് സ്ഥലം അനുവദിക്കണമെന്നും വഖഫ് ബോര്‍ഡിന്റെസ്വത്തുക്കളിലെ കൈയേറ്റങ്ങള് ഒഴിപ്പിക്കണമെന്നും ഭരണകൂടത്തോട് ആവശ്യപ്പെടുകയും ചെയ്തു. പിന്നീട്, വെള്ളിയാഴ്ച പ്രാര്‍ത്ഥന നടത്താൻ അടച്ചിട്ട സ്ഥലങ്ങളുടെ കുറവ് ചൂണ്ടിക്കാട്ടി മുസ്ലീം സമുദായത്തിലെ അംഗങ്ങള് മറ്റ് സ്ഥലങ്ങളില് നമസ്‌ക്കരിക്കുന്നതിന് പൊലീസ് സംരക്ഷണം തേടുകയുണ്ടായി.\nദൈവത്തിന്റെ ഏകത്വത്തില് തങ്ങള് വിശ്വസിക്കുന്നുവെന്നും എല്ലാവരെയും സഹായിക്കാന് സിഖ് സമൂഹം എപ്പോഴും തയ്യാറാണെന്നും സഭയുടെ സീനിയര് വൈസ് പ്രസിഡന്റ് ജെപി സിംഗ് പറഞ്ഞു. എല്ലാവരെയും അവരുടെ വിശ്വാസമനുസരിച്ച് ഗുരുദ്വാര പരിസരത്ത് പ്രാര്‍ത്ഥിക്കാന് സ്വാഗതം ചെയ്യുന്നുവെന്നും അദ്ദേഹം പറഞ്ഞു.\nസഭയുടെ അഞ്ച് ഗുരുദ്വാരകളുടെ പരിസരത്ത് ഒരേ സമയം 2,000 മുതല് 2,500 വരെ ആളുകളെ ഉള്‍ക്കൊള്ളാന് കഴിയുമെന്ന് ഭാരവാഹികള് അറിയിക്കുന്നു. കഴിഞ്ഞ ആഴ്ച സെക്ടര് 12ലെ തന്റെ കടയുടെ പരിസരം വെള്ളിയാഴ്ച പ്രാര്‍ത്ഥനയ്ക്കായി അക്ഷയ് യാദവ് വാഗ്ദാനം ചെയ്തിരുന്നു. അദ്ദേഹത്തിന്റെ ഈ പ്രവൃത്തി സമൂഹത്തിന്റെ വിവിധകോണുകളില് നിന്നും പ്രശംസ ഏറ്റുവാങ്ങി.\nഎല്ലാ വെള്ളിയാഴ്ചയും 30 മിനിറ്റ് നേരത്തേക്ക് മുസ്ലീങ്ങള്‍ക്ക് ജുമാ നമസ്‌കാരം നടത്താന് കഴിയുന്ന തരത്തില് കൂടുതല് ആളുകള് അവരുടെ സ്വകാര്യ സ്ഥലങ്ങൾവാഗ്ദാനം ചെയ്യാന് മുന്നോട്ട് വരുമെന്ന് ഉറപ്പുണ്ടെന്ന് ഗുഡ്ഗാവ് മുസ്ലീം കൗണ്‍സിലിന്റെയും ഗുഡ്ഗാവ് നഗ്രിക് ഏകതാ മഞ്ചിന്റെയും സഹസ്ഥാപകന് അല്‍ത്താഫ് അഹ്മദ് പറഞ്ഞു.\nFirst published: November 18, 2021, 13:52 IST


മരണ ബൗണ്‍സറുകള് പോലെ അപകട ത്രോകളും ഭീഷണിയാവുന്നു; നിര്‍ണായക നിര്‍ദേശവുമായി സച്ചിന് | IPL 2020 Sachin Tendulkar argues helmet mandatory in professional cricket\nമരണ ബൗണ്‍സറുകള് പോലെ അപകട ത്രോകളും ഭീഷണിയാവുന്നു; നിര്‍ണായക നിര്‍ദേശവുമായി സച്ചിന്\nMumbai, First Published 4, Nov 2020, 11:58 AM\nഐപിഎല്ലില് വീണ്ടും നെഞ്ചിടിപ്പേറ്റി അപകട ത്രോകള്. ഹെല്‍മറ്റ് തലയിലുണ്ടായിരുന്നു എന്നതുകൊണ്ട് മാത്രം തലനാരിഴയ്‌ക്ക് രക്ഷപ്പെട്ട് ബാറ്റ്സ്‌മാന്‍മാര്.\nമുംബൈ: പ്രൊഫഷണല് ക്രിക്കറ്റില് ബാറ്റ്സ്‌മാന്മാര്‍ക്ക് ഹെല്‍മറ്റ് നിര്‍ബന്ധമാക്കണം എന്ന ആവശ്യവുമായി മാസ്റ്റര് ബ്ലാസ്റ്റര് സച്ചിന് ടെന്‍ഡുല്‍ക്കര്. ഐപിഎല്ലില് മുംബൈ ഇന്ത്യന്‍സ്- സണ്‍റൈസേഴ്‌സ് ഹൈദരാബാദ് മത്സരത്തില് റണ്ണിനായുള്ള ഓട്ടത്തിനിടെ ശക്തമായ ത്രോ ധവാല് കുല്‍ക്കര്‍ണിയുടെ ഹെല്‍മറ്റില് പതിച്ചതോടെയാണ് സച്ചിന് ആവശ്യം ഉന്നയിച്ചത്. ഈ ഐപിഎല്ലില് രണ്ടാം തവണയാണ് ഓട്ടത്തിനിടെ ബാറ്റ്സ്‌മാന്‍മാരുടെ ഹെല്‍മറ്റില് ത്രോ പതിക്കുന്നത് ആശങ്ക സൃഷ്‌ടിക്കുന്നത്\nമുംബൈ ഇന്ത്യന്‍സ് ഇന്നിംഗ്‌സിലെ അവസാന പന്തില് ഹോള്‍ഡറുടെ യോര്‍ക്കര് ലോങ് ഓണിലേക്ക് അടിച്ചകറ്റി ഓടുകയായിരുന്നു കുല്‍ക്കര്‍ണി. എന്നാല് രണ്ടാം റണ്‍സിനായുള്ള ഓട്ടത്തിനിടെ ശക്തമായ ത്രോ കുല്‍ക്കര്‍ണിയുടെ ഹെല്‍മറ്റിലാണ് കൊണ്ടത്. ഹെല്‍മറ്റിന്‍റെ പിന്‍ഭാഗം തകര്‍ന്നെങ്കിലും താരം പരിക്കുകളേല്‍ക്കാതെ അത്ഭുതകരമായി രക്ഷപ്പെട്ടു. ഇതിന് പിന്നാലെയാണ് ഹെല്‍മറ്റ് താരങ്ങള്‍ക്ക് നിര്‍ബന്ധമാക്കാന് ഐസിസി തയ്യാറാകണം എന്ന ആവശ്യം സച്ചിന് ഉന്നയിച്ചത്.\nമത്സരം വേഗമാര്‍ജിക്കുന്നു, സുരക്ഷയോ? എന്ന ചോദ്യത്തോടെയായിരുന്നു സച്ചിന്‍റെ ട്വീറ്റ്. പന്തെറിയുന്നത് പേസര്‍മാരായാലും സ്‌പിന്നര്‍മാരായാലും പ്രൊഫഷണല് ക്രിക്കറ്റില് ബാറ്റ്സ്‌മാന്‍മാര്‍ക്ക് ഹെല്‍മറ്റ് നിര്‍ബന്ധമാക്കണം എന്ന് സച്ചിന് കുറിച്ചു.\nഈ ഐപിഎല്ലില് നേരത്തെ കിംഗ്‌സ് ഇലവന് പഞ്ചാബ് ഫീല്‍ഡര് നിക്കോളാസ് പുരാന്‍റെ ശക്തമായ ത്രോയില് സണ്‍റൈസേഴ്‌സ് ബാറ്റ്സ്‌മാന് വിജയ് ശങ്കറിന് പരിക്കേറ്റിരുന്നു. ഇരു അപകടങ്ങളിലും ബാറ്റ്സ്‌മാന്‍മാര് തലനാരിഴയ്‌ക്കാണ് രക്ഷപ്പെട്ടത്. സ്‌പിന്നര്‍മാരെ നേരിടുമ്പോള് പലപ്പോഴും ബാറ്റ്സ്‌മാന്‍മാര് ഹെല്‍മറ്റ് ധരിക്കാറില്ല. ഈ സാഹചര്യത്തിലാണ് സച്ചിന് ടെന്‍ഡുല്‍ക്കറുടെ നിര്‍ദേശം എന്നതാണ് പ്രധാനം.\nLast Updated 4, Nov 2020, 12:03 PM\nDhawal Kulkarni Helmet\nDhawal Kulkarni Injury


ജനശക്തി ന്യൂസ്: കേരളത്തില് സ: വി എസ് അച്ചുതാനന്ദന്റെ നേതൃത്വത്തിലുള്ള ഇടതുപക്ഷ ജനാധിപത്യ മുന്നണി സര്‍ക്കാര്6മാസം പൂര്‍ത്തികരിച്ചിരിക്കുന്നു.\nകേരളത്തില് സ: വി എസ് അച്ചുതാനന്ദന്റെ നേതൃത്വത്തിലുള്ള ഇടതുപക്ഷ ജനാധിപത്യ മുന്നണി സര്‍ക്കാര്6മാസം പൂര്‍ത്തികരിച്ചിരിക്കുന്നു.\nകേരളത്തിന്റെ വികസനരംഗത്തും സാമൂഹ്യസാംസ്ക്കാരിക വിദ്യാഭ്യാസരംഗത്തും, വ്യവസായരംഗത്തും, ആതുരശിശ്രൂഷരംഗത്തും, ക്ഷേമപ്രവര്‍ത്തന രംഗത്തും, ഐ ടി രംഗത്തും സമാനതകളില്ലാത്ത വികസന മുന്നേറ്റമാണ് ഈ6മാസക്കാലം കൊണ്ട് നടത്തിയിട്ടുള്ളതെന്ന് മുഖ്യമന്ത്രി അവകാശപ്പെടുന്നത്.\nഎന്നാല് പ്രതിപക്ഷം ഇത് അംഗികരിക്കാന് തയ്യാറില്ല.\nജനങ്ങള് വളരെ പ്രതീക്ഷയോടെ അധികാരത്തിലേറ്റിയ എല് ഡി എഫ് സര്‍ക്കാര്6മാസം പിന്നിടുമ്പോള് എല്ലാ രംഗത്തും തികഞ്ഞ പരാജയം ഏറ്റുവാങ്ങിയിരിക്കുകയാണെന്ന് പ്രതിപക്ഷ നേതാവ് ഉമ്മന്‍ചാണ്ടി കുറ്റപ്പെടുത്തുന്നു. യു ഡി എഫ് കൊണ്ടുവന്ന നല്ലകാര്യങ്ങള് പോലും സര്‍ക്കാര് അട്ടിമറിച്ചുവെന്നും അദ്ദേഹം പറഞ്ഞു.\nഈ ചര്‍ച്ചയില് നിങ്ങള്‍ക്കും നിങ്ങളുടെ സ്വതന്ത്രമായ അഭിപ്രായങ്ങള് രേഖപ്പെടുത്താം, നിങ്ങളുടെ ഒരോരുത്തരുടെയും അഭിപ്രായങ്ങള് മുഖ്യമന്ത്രിയേയും പ്രതിപക്ഷ നേതാവിനേയും അറിയിക്കുന്നതാണ്.\nകേരളത്തില് ഇടതുപക്ഷ ജനാധിപത്യ മുന്നണി സര്‍ക്കാര് അധികാരമേറ്റിട്ട് നവംബര് 18 ന് ആറ് മാസം തികഞ്ഞിരിക്കുന്നു. ആറ് മാസത്തെ എല് ഡി എഫ് ഭരണം പരിപൂര്‍ണ്ണ പരാജയമാണെന്നും യു ഡി എഫ് ഇതിന്നെതിരെ സംസ്ഥാന വ്യാപകമായി ശക്തമായ സമരപരിപാടികള് ആസൂത്രണം ചെയ്യാനും തീരുമാനിച്ചിരിക്കുന്നു. എല് ഡി എഫ് സര്‍ക്കാറിന്ന് മികവ് തെളിയിക്കാന് യു ഡി എഫ് നല്‍കിയ6മാസത്തെ കാലാവധി അവസാനിച്ചതായും പ്രതിപക്ഷ നേതാവ് ഉമ്മന്‍ചാണ്ടി പത്രസമ്മേളനത്തില് പറഞ്ഞു.\nപ്രതിപക്ഷ നേതാവായ ഉമ്മന്‍ചാണ്ടിക്ക് ലജ്ജലേശമില്ലെങ്കിലും അദ്ദേഹത്തിന്റെ വാക്കുകള് കേട്ടുനില്‍ക്കുന്നവരുടെ കാര്യമാണ് കഷ്ടമെന്നും, കഴിഞ്ഞ അഞ്ചു കൊല്ലം സംസ്ഥാനത്തെ ഭരിച്ചുമുടിക്കുകയും തീവെട്ടിക്കൊള്ള നടത്തി സംസ്ഥനത്തെ പാപ്പരാക്കുകയും ജനദ്രോഹ നയങ്ങല് നടപ്പാക്കുന്നതില് റിക്കര്‍ഡിടുകയും ചെയ്ത യു ഡി എഫിനെ കഴിഞ്ഞ തിരഞ്ഞെടുപ്പില് ജനം തൊഴിച്ച് പുറത്താക്കിയതാണെന്നും സംസ്ഥാനത്തിന്റെ ചരിത്രത്തില് ഏറ്റവും പിടിപ്പുകെട്ട, നാണം കെട്ട ഭരണമെന്ന് പേരെടുത്താണ് ആന്റണിയും ഉമ്മന്‍ചാണ്ടിയ്‌ഉം ഭരണമൊഴിഞ്ഞതെന്നും മുഖ്യമന്ത്രി വി എസ് അച്ചുതാനന്ദന് അഭിപ്രായപ്പെട്ടു .\nഇടതുപക്ഷ ജനാധിപത്യ മുന്നണി സര്‍ക്കാര് വ്യക്തമായ പ്രകടന പത്രികയുടെ അടിസ്ഥനത്തിലാണ് തിരെഞ്ഞടുപ്പില് മത്സരിച്ചതും ജയിച്ചതും. അഞ്ചു വര്‍ഷംകൊണ്ട് നടപ്പാക്കാന് ഉദ്ദേശിക്കുന്ന കാര്യങ്ങള് ഒറ്റയടിക്ക് നടപ്പാക്കാന് കഴിയുമെന്ന് ആരും പറയില്ല. എന്നാല്6മാസം കൊണ്ട് ഇടതുപക്ഷ മുന്നണീ സര്‍ക്കാര് നടപ്പാക്കുകയോ തുടക്കം കുറിക്കുകയോ ചെയ്ത വികസന-ക്ഷേമ പദ്ധതികള് ഏവരും പ്രകീര്‍ത്തിച്ചതും പ്രസംശിച്ചതുമാണെന്നും മുഖ്യമന്ത്രി പറഞ്ഞു. അദ്ദേഹം എണ്ണിയെണ്ണിപ്പറഞ്ഞകാര്യങ്ങള് ആര്‍ക്കും നിഷേധിക്കാന് സാധിക്കാത്തതാണ്. മെറിറ്റും സാമൂഹ്യ നീതിയും ഉറപ്പാക്കുന്ന സ്വാശ്രയ പ്രൊഫഷണല് കോളേജ് നിയമം, അസംഘടിത മേഖലയിലെ 10 ലക്ഷം കുടുംബങ്ങള്‍ക്ക് പെന്‍ഷനും ക്ഷേമനിധിയും ഉറപ്പാക്കുന്ന ഷോപ്‌സ് അന്റ് എസ്റ്റാബ്ലിഷ്‌മന്റ് ക്ഷേമനിധി നിയമം, സെലക്‍ട് കമ്മറ്റിക്കു വിട്ടുകഴിഞ്ഞ കാര്‍ഷിക കടാശ്വാസ ബില് തുടങ്ങിയ അടിസ്ഥാനപരമായ കാര്യങ്ങള് സര്‍ക്കാര് ചെയ്തതായി മുഖ്യമന്ത്രി വിശദികരിച്ചു. ആത്മഹത്യ ചെയ്ത കര്‍ഷകരുടെ കടം എഴുത്ത്തള്ളിയതും അവരുടെ ആശ്രിതര്‍ക്ക് അര ലക്ഷം രൂപ വീതം ധനസഹായമായി നല്‍കിയതും, കാര്‍ഷിക കടങ്ങള്‍ക്ക് ഒരു വര്‍ഷത്തെ മൊറട്ടോറിയം പ്രഖാപിച്ചതും , പലിശ നിരക്ക് കുറച്ചതും പ്രതിപക്ഷം മന:പ്പുര്‍വ്വം കണ്ടില്ലായെന്ന് നടിക്കുകയാണ്.\nവിദര്‍ഭ മോഡലില് മൂന്നു ജില്ലകള്‍ക്ക് 765 കോടി രൂപയുടെ പേക്കേജ് അനുവദിപ്പിക്കാനും ,ഇടുക്കി, ആലപ്പുഴ ജില്ലകള്‍ക്ക് പ്രത്യേക പാക്കേജ് നടപ്പാക്കുമെന്ന ഉറപ്പ് കേന്ദ്ര സര്‍ക്കാറില് നിന്ന് ലഭിച്ചതായും മുഖ്യമന്ത്രി പറഞ്ഞു. കര്‍ഷകര്‍ക്ക് കിലോക്ക് ഒരു രൂപ അന്‍പതു പൈസ അധികം കൊടുത്ത് നെല്ലുസംഭരണം കാര്യക്ഷമാക്കിയെന്നും, കര്‍ഷകത്തൊഴിലാളി , മത്സ്യത്തൊഴിലാളി ,പമ്പരാഗത വ്യവസായത്തൊഴിലാളികള് എന്നിവര്‍ക്ക് ഉമ്മന്‍ചാണ്ടി മുഖ്യമന്ത്രിയായിരുന്ന കാലത്ത് കുടിശ്ശിഖയാക്കിയിട്ടുണ്ടായിരുന്ന മുഴുവന് പെന്‍ഷന് തുകയും ഓണത്തിന്ന് മുമ്പുത്തന്നെ കൊടുത്തു തീര്‍ത്തു. ദേശിയ തൊഴില് ഉറപ്പ് പദ്ധതി വയനാട് , പാലക്കാട് ജില്ലകളില് നടപ്പാക്കി. ഓണത്തിന്ന് 20 ലക്ഷം കുടുംബങ്ങക്ക് സൗജന്യ ഓണക്കിറ്റുകള് വിതരണം ചെയ്തു.\nആന്റണി ഉമ്മന്‍ചാണ്ടി സര്‍ക്കറുകള് ഏര്‍പ്പെടുത്തിയിരുന്ന നിയമന നിരോധനം പരിപൂര്‍ണ്ണമായി എടുത്തു കളഞ്ഞു, ഒഴിവുകള് രണ്ടാഴ്ചക്കുള്ളില് റിപ്പോര്‍ട്ട് ചെയ്യാത്ത വകുപ്പ് തലവന്മാര്‍ക്കെതിരെ നടപടിയെടുക്കുമെന്ന് പ്രഖ്യാപിച്ചു. ആദിവാസികളെ അവരുടെ കുടിലുകളില് നിന്ന് ഇറക്കിവിടുകയും അവകാശങ്ങള് ചോദിച്ച ആദിവാസികളെ വെടിവെച്ചുകൊല്ലുകയും ചെയ്തിരുന്ന യു ഡി എഫ് നിലപാട് മാറ്റി ആദിവാസികള് കുടിലുകെട്ടി താമസിക്കുന്ന സ്ഥലം അവക്ക് കൈവശാവകാശം നല്‍കാനും ആദിവാസികള്‍ക്കെതിരായിട്ടുള്ള എല്ലാ കേസ്സുകളും പിന്‍വലിക്കാനും തീരുമാനിച്ചു\nകാസര്‍കോട് കശുവണ്ടി പ്ലന്റേഷന് മേഖലയില് എന്‍ഡോസല്‍ഫാന് തളിച്ചതു കാരണം ആയിരക്കണക്കിന്നാളുകള് രോഗബാധിതരും അംഗവൈകല്യം സംഭവിച്ചവരും നൂറുകണക്കിന്ന് ജനങ്ങള്‍ക്ക് ജീവഹാനിയും സംഭവിച്ചിട്ടുണ്ട്. ഇതില് സര്‍ക്കാര് ഇടപെട്ടു. രോഗബാധിതരുടെ ചികിത്സക്കുവരുന്ന മുഴുവന് ചിലവും സര്‍ക്കാര് ഏറ്റെടുത്തു. മരിച്ച 135 പേരുടെ കുടുംബത്തിന്ന് അരലക്ഷം രൂപവീതം ധനസഹായം നല്‍കുകയുംചെയ്തു.\nആരോഗ്യരംഗത്ത് കഴിഞ്ഞ യു ഡിഎഫ് സര്‍ക്കാര് പിന്തുടര്‍ന്ന നയവൈകല്യങ്ങളുടെ ഫലമായി സംസ്ഥാനത്ത് മാറാരോഗങ്ങല് പടര്‍ന്ന് പിടിക്കാന് തുടങ്ങി.ചിക്കൂന് ഗുനിയ വ്യാപകമായ രീതിയില് പടര്‍ന്നു പിടിച്ചപ്പോള് സര്‍ക്കാര് യുദ്ധകാലാടിസ്ഥാനത്തില് രംഗത്തിറങ്ങി.വിപുലമായ ചികിത്സ സംവിധാനം ഏര്‍പ്പെടുത്തി. മരിച്ചവരുടെ കുടുംബങ്ങള്‍ക്ക് ധനസഹായവും നല്‍കി. മാലിന്യ വിമുക്ത കേരളം പരിപാടി ബഹുജനപങ്കാളിത്തത്തോടെ കേരളത്തിലാകെ ശുചികരണ പ്രവത്തനത്തിന്ന് നേതൃത്വം നല്‍കി.\nതിരുവന്തപുരം കോഴിക്കോട് മെഡിക്കല് കോളേജുകള്‍ക്ക് യഥാക്രമം 100, 150 കോടിയുടെ വികസന പദ്ധതി കേന്ദ്രത്തില്‍നിന്ന് നേടിയെടുത്തു.115 കമ്യുണിറ്റി ഹെല്‍ത്ത് സെന്ററുകള് മാതൃകാശുപത്രികളാക്കാന് 20 ലക്ഷം രൂപ വീതം അനുവദിച്ചു. ജില്ലാശുപത്രികളുടെ പ്രവര്‍ത്തനം കാര്യക്ഷമമാക്കാനുള്ള പദ്ധതികളും ആസൂത്രണം ചെയ്തു. 3132 അങ്കനവാടികള് ഈ കാലയളവില് ആരംഭിച്ചു.\nസുനാമി ദുരിതാശ്വാസ ഫണ്ട് തിരിമറി ചെയ്ത് സുനാമി ദുരിതബാധിതരെ കൂടുതല് ദുരിതത്തില് ആഴ്‌ത്തിയ യു ഡി എഫ് നയം തിരുത്തി പരമാവധി സഹായം അവര്‍ക്ക് ലഭ്യമാക്കാനുള്ള നടപടികള് സ്വീകരിച്ചു. ഇക്കാലയളവില് വ്യക്തമായ പദ്ധതികള് സമര്‍പ്പിച്ച് കേന്ദ്രത്തില് നിന്ന് ധനസഹായം നേടിയെടുക്കാനും സാധിച്ചു.\nതീരദേശത്തിന്റെ സമഗ്ര വികസനത്തിന്ന് 1441 കോടി രൂപയുടെ പദ്ധതി രണ്ടുവര്‍ഷത്തിനകം നടപ്പാക്കനുള്ള പ്രവര്‍ത്തനങ്ങല്‍ക്ക് തുടക്കം കുറിച്ചു.\nഐ ടി രംഗത്ത് മാത്രം അഞ്ചു വര്‍ഷത്തിനകം രണ്ടു ലക്ഷം തൊഴിലവസരങ്ങളുണ്ടാക്കുന്ന പദ്ധതികള്‍ക്ക് തുടക്കമിടാന്6മാസത്തിന്നകം കഴിഞ്ഞു.\nസ്മാര്‍ട്ട് സിറ്റിയും, ടെക്‍നോ സിറ്റിയും സാറ്റ്‌ലൈറ്റ് സിറ്റി യും തുടങ്ങാന് സ്ഥലം അക്വിസിഷന് അതിവേഗം പുരോഗമിക്കുന്നു.\nസംസ്ഥാനത്തിന്റെ അടിസ്ഥാ സൗകര്യ വികസനത്തിന്നും അതുവഴിസമഗ്രവികസനത്തിന്നും വ്യക്തമായ പദ്ധതികളുമായിട്ടാണ് സര്‍ക്കാര് മുന്നോട്ട് പോകുന്നതെന്ന് മുഖ്യമന്ത്രി വ്യക്തമാക്കി.\nതിരുവന്തപുരം എയര്‍പ്പോര്‍ട്ടിന്റെ പുത്യ ടെര്‍മിനല്, എയര് ക്രാഫ്റ്റ് മെയിന്റിനന്‍സ് യുനിറ്റ്, വല്ലര്‍പ്പാടം പദ്ധതിയുടെ പരിതസ്ഥിതി ക്ലിയര്‍ന്‍സ്, കണ്ണൂര് വിമാനത്തവളത്തിന്റെ അനുമതി , ദേശിയ ജലപാതയുടെ ഭാഗമായി പാറശ്ശാല - കാസര്‍കോട് ജലപാതയുടെ വികസനം ത്വരിതപ്പെടുത്തല് ,തിരുവന്തപുരം റെയില്‍വെ സ്റ്റേഷന് വികസനം എന്നിവ തുടക്കം കുറിച്ച വികസനപ്രവത്തനങ്ങളില് ചിലതു മാത്രമാണ്.\nചേര്‍ത്തലയില് ഓട്ടോകാസ്റ്റുമായി ചേര്‍ന്ന് റേയില്‍വെ വാഗണ് നിര്‍മ്മാണശാല , ചവറയിലെ ടൈറ്റാനിയം സ്പോഞ്ച് ഫക്ടറി, പാലക്കാട് ഇന്റെഗ്രേറ്റഡ് ടെക്സ്റ്റയില് പാര്‍ക്ക് എന്നി പദ്ധികള്‍ക്ക് തുടക്കമിടാന് സാധിച്ചു.\nടുറിസ്റ്റ് രംഗത്ത് 39 പദ്ധതികള്‍ക്കും, സമ്പൂര്‍ണ്ണ ഭവന നിര്‍മ്മാണപദ്ധിക്കും തുടക്കം കുറിച്ചു.\n2005 ഡിസംബര് 31 വരെ അപേക്ഷിച്ച എല്ലാവക്കും വൈദ്യുതി കണക്‍ഷന് കോടുക്കാന് തീരുമാനിച്ചു.\nടാറ്റാ ടീയും ഹാരിസണ് മലയാളവും കൈവശം വെച്ചിരിക്കുന്ന ഭൂമി അളന്ന് തിട്ടപ്പെടുത്താന് തീരുമാനിച്ചു.\nഅഴിമതിക്കും പൊതുസ്വത്തു കയ്യേറ്റവും യാതൊരു കാരണവശാലും അനുവദിക്കില്ലയെന്നും അത്തരക്കാര്‍ക്കെതിരെ കര്‍ശന നടപടികള് സ്വീകരിക്കാനും തീരുമാനിച്ചു.\nഅഴിമതി വിമുക്തവും സാമൂഹ്യ നീതിയില് അധിഷ്ഠിതവും സമഗ്ര വികസനോന്മുഖവുമായ കേരളം കെട്ടിപ്പടുക്കാനുള്ള മുന്നേറ്റത്തില് സുപ്രധാനമായ പങ്ക് വഹിക്കാന്, ശക്തമായ അടിത്തറ പാകാന് കഴിഞ്ഞ6മാസം കൊണ്ട് ക്ഴിഞ്ഞിട്ടുണ്ടെന്ന് മുഖ്യമന്ത്രി പറഞ്ഞു.\nഇത് ജനങ്ങള് അനുഭവത്തിലൂടെ അറിഞ്ഞതും അവര് അംഗീകരിച്ചതുമാണ്.\nമറിച്ചുള്ള അഭിപ്രായം പ്രതിപക്ഷ നേതാവിന്ന് നിരാശയില് നിന്ന് ഉടലെടുത്തതാണ്.\nPosted by ജനശക്തി ന്യൂസ് at 10:47 PM\nകേരള യുവത പിന്നാലേ....\nപിണറായിയെ നാട് കടത്തുക.\n3:47 PM, November 20, 2006\ncomparing to last udf govt vs govt is too well,some actions are very magnificent, like action to take back the pattaboomi of tata and harison, sincere actions in smartcity for the sake of kerala's interests, but there are toomuch things to be done,especially enquiry all five years corruptions of udf ministers,govt beurocrates withinatwo years timeframe and punish them who done crime, realize the lost money of govt from these criminals private property,quick actions required for controlling the lady traffic or pen vanibam,to stop and to cut the edge of allegation of udf should start cbi enquiry in snc lavlin case,if anybody do corruption in our party,we never should protect them whether it prakash karat or vs or pinarayi all are equal to us, so why we worry and fullfill peoples desires and then ofcource we can come toasecond term also\nbest wishes to all janasakthinews readers from www.groups.yahoo.com/group/cpimloversgroup.\n7:38 PM, December 04, 2006


spain beat iran– News18 Malayalam\nസ്പെയിന് നിറംകെട്ട ജയം; പ്രീക്വാർട്ടർ സാധ്യത നിലനിർത്തി\nUpdated: June 21, 2018, 1:55 AM IST\nകസാൻ അരീന: ഡീഗോ കോസ്റ്റയുടെ എണ്ണം പറഞ്ഞ ഗോളിൽ ഇറാനെ തോൽപ്പിച്ച് സ്പെയിൻ പ്രീക്വാർട്ടർ സാധ്യത നിലനിർത്തി. കളത്തിൽ സമ്പൂർണ ആധിപത്യം പുലർത്തിയെങ്കിലും സ്പെയിന് വിലങ്ങുതടിയായി ഇറാൻ പ്രതിരോധം. ഗ്രൂപ്പ് ബിയിൽ മറുപടിയില്ലാത്ത ഒരു ഗോളിനായിരുന്നു സ്പാനിഷ് ജയം. ഈ കളിയോടെ നാലു പോയിന്‍റു വീതമുള്ള സ്പെയിനും പോർച്ചുഗലും ഒന്നാം സ്ഥാനത്താണ്. മൂന്നു പോയിന്‍റുള്ള ഇറാൻ മൂന്നാമതാണ്. ഇതോടെ അവസാന മൽസരമായിരിക്കും ഗ്രൂപ്പിൽനിന്നുള്ള പ്രീ ക്വാർട്ടർ ഫൈനലിസ്റ്റുകളെ നിർണയിക്കുക.\nകളിത്തട്ടുണർന്നതുമുതൽ നിരന്തരം ആക്രമണം കെട്ടഴിച്ചാണ് സ്പെയിൻ മുന്നേറിയത്. എന്നാൽ ശക്തമായ പ്രതിരോധക്കോട്ട കെട്ടിയാണ് ഇറാൻ സ്പെയിനെ തടഞ്ഞത്. ഇതിനായി പരുക്കൻ അടവുകളും അവർ പുറത്തെടുത്തു. നിരവധി ഗോളവസരങ്ങൾ സൃഷ്ടിച്ചെങ്കിലും ഒന്നുപോലെ മുതലെടുക്കാൻ സ്പെയിന് ആയില്ല. മറുവശത്ത് ചില കൌണ്ടർ അറ്റാക്കുകളിലുടെ ഇറാനും സാന്നിധ്യം അറിയിച്ചു. ഗോൾരഹിതമായി ഒന്നാം പകുതി പിന്നിട്ടു.\n54-ാം മിനിട്ടിലാണ് മൽസരത്തിന്‍റെ ഫലം നിർണയിച്ച ഗോൾ പിറന്നത്. ആന്ദ്രേ ഇനിയസ്റ്റയുടെ പാസിൽ ഗോളിലേക്ക് പായിച്ച ഡീഗോ കോസ്റ്റയ്ക്ക് പിഴച്ചില്ല. ഈ ലോകകപ്പിൽ മൂന്നാം ഗോളാണ് കോസ്റ്റ നേടിയത്. 62-ാം മിനിട്ടിൽ സ്പെയിനെ ഞെട്ടിച്ചു ഇറാൻ സ്കോർ ചെയ്തു. എന്നാൽ വിഎആറിന്‍റെ സഹായം തേടിയ റഫറി ഓഫ് ലൈനായതിനാൽ ഗോൾ അനുവദിച്ചില്ല. അതിന് ശേഷം ലീഡുയർത്താൻ സ്പെയിൻ കിണഞ്ഞു പരിശ്രമിച്ചെങ്കിലും ഇറാൻ പ്രതിരോധത്തിൽ തട്ടിത്തെറിച്ചു. തിരിച്ചടികളിലൂടെ ഗോൾ മടക്കാൻ ഇറാൻ ശ്രമിച്ചെങ്കിലും ഒന്നും ഫലം കണ്ടില്ല.\n54' ഇനിയസ്റ്റയുടെ പാസിൽനിന്ന് കോസ്റ്റയുടെ ഗോൾ\n62' സെയ്ദ് ഇസാട്ടൊല്ലാഹി ഇറാനുവേണ്ടി ഗോൾ നേടിയെങ്കിലും വിഎആറിൽ ഇത് ഓഫ് സൈഡാണെന്ന് വ്യക്തമായി\n79' മൽസരത്തിലെ ആദ്യ മഞ്ഞ കാർഡ് ഇറാന്‍റെ വാഹിദ് അമീരിക്ക്\n90' ഇറാന് വീണ്ടും മഞ്ഞ കാർഡ്- ഒമിഡ് ഇബ്രാഹിമിക്ക്


വരുന്നു വെയര്‍ഹൗസിംഗ് ശൃംഖല; ഇനി പഴം, പച്ചക്കറി, മരുന്ന് എന്നിവ സുരക്ഷിതം ! | union budget 2020, warehousing grid project by central government\nവരുന്നു വെയര്‍ഹൗസിംഗ് ശൃംഖല; ഇനി പഴം, പച്ചക്കറി, മരുന്ന് എന്നിവ സുരക്ഷിതം !\nNew Delhi, First Published 1, Feb 2020, 6:44 PM IST\nതണുത്ത ശൃംഖലയിൽ - പഴങ്ങളും പച്ചക്കറികളും, ഫാർമസ്യൂട്ടിക്കൽസ്, ചോക്ലേറ്റുകൾ, ഡയറി തുടങ്ങിയവയുടെ വിതരണത്തിലെ പ്രശ്നങ്ങള് കാരണം വിതരണ ശൃംഖല തന്നെ തകരാനിടയാക്കിയിട്ടുണ്ട്.\nദില്ലി: ഇന്ത്യയുടെ ലോജിസ്റ്റിക് ചെലവ് ഏകദേശം ജിഡിപിയുടെ 14 ശതമാനമാണ്. മിക്ക വികസിത സമ്പദ്‌വ്യവസ്ഥകളും ഇക്കാര്യത്തില് വളരെ കുറഞ്ഞ രീതിയിലാണ് ചെലവഴിക്കുന്നത്. എന്നാല് ഇന്ത്യയ്ക്കിത് വളരെ കൂടുതലും.\nഉദാഹരണത്തിന്, യു‌എസിലും യൂറോപ്പിലും ഇത് ജിഡിപിയുടെ 10 ശതമാനം വരെയാണ്. ലോജിസ്റ്റിക്സ് മേഖലയില് ഇന്ത്യയുടെ ചെലവ് ഏകദേശം 100 ബില്യൺ ഡോളർ വരെ ഉയർന്നതായി കണക്കാക്കപ്പെടുന്നു. ട്രാൻ‌സിറ്റിലെ ഇൻ‌വെൻററിക്ക് നാശനഷ്ടങ്ങൾ, പൾ‌ഫെറേജ്, ഉല്‍പ്പന്നങ്ങള് നശിച്ചുപോകുക എന്നിവയുടെ നിരക്ക് ഇന്ത്യയില് കൂടുതലാണ്.\nജിഎസ്ടിയിലെ ചെക്ക് പോസ്റ്റുകൾ നിർത്തലാക്കിയതിനെത്തുടർന്ന് ട്രക്കുകളുടെ നീക്കത്തിലെ സമയം 20 ശതമാനം വരെ ഗണ്യമായി കുറയാനിടയാക്കിയെന്ന്, ”ധനമന്ത്രി നിർമ്മല സീതാരാമൻ ബജറ്റ് പ്രസംഗത്തിൽ പറഞ്ഞു. റിയൽ എസ്റ്റേറ്റ്, ലോജിസ്റ്റിക് കമ്പനികളെ ഗുണകരമായ വെയർഹൗസിംഗ് നടപടികളാണ് ധനമന്ത്രി നിർദ്ദേശിച്ചിരിക്കുന്നത്.\n162 ദശലക്ഷം മെട്രിക് ടൺ അഗ്രി വെയർഹൗസിംഗ്, കോൾഡ് സ്റ്റോറേജ്, റീഫർ വാൻ സൗകര്യങ്ങൾ എന്നിവ ഇന്ത്യ കണക്കാക്കുന്നു. അവയെ മാപ്പ് ചെയ്യാനും ജിയോ ടാഗ് ചെയ്യാനുമുള്ള ഒരു പരിശീലനം നബാർഡ് ഏറ്റെടുക്കും. കൂടാതെ, വെയർഹൗസ് വികസനത്തിനും നിയന്ത്രണത്തിനും അനുസൃതമായി വെയർഹൗസിംഗ് സൃഷ്ടിക്കാൻ നിർദ്ദേശിക്കുന്നതായും മന്ത്രി പറഞ്ഞു.\n"ബ്ലോക്ക് / താലൂക്ക് തലത്തിൽ കാര്യക്ഷമമായ വെയർ‌ഹൗസുകൾ സ്ഥാപിക്കുന്നതിന് എബിലിറ്റി ഗ്യാപ് ഫണ്ടിംഗ് നൽകും. പിപിപി മോഡലായിട്ടായിരിക്കും ഇത് നടപ്പാക്കുക. ഫുഡ് കോർപ്പറേഷൻ ഓഫ് ഇന്ത്യ (എഫ്‌സി‌ഐ), സെൻ‌ട്രൽ വെയർ‌ഹൗസിംഗ് കോർപ്പറേഷൻ (സിഡബ്ല്യുസി) എന്നിവർ അവരുടെ പ്രദേശത്തെ അത്തരം വെയർഹൗസ് കെട്ടിടം ഏറ്റെടുക്കും, അവർ കൂട്ടിച്ചേർത്തു.\nwarehousing grid project by central government\nunion Budget 2020 updates\nBudget 2020 income tax expectations\n2025 ല് ഒരു ലക്ഷം കോടി ഡോളര് വിപണിയാകും; വന് പ്രതീക്ഷകളും സ്വപ്നങ്ങളുമായി ഈ വ്യവസായ മേഖല\nഅഞ്ച് ലക്ഷം നിക്ഷേപിച്ചാല് മാസം തോറും 5500 രൂപ കിട്ടും, സര്‍ക്കാര് പദ്ധതിക്ക് മികച്ച പ്രതികരണം\nസാമ്പത്തിക വിദഗ്ധര് പ്രവചിക്കുന്നു, ഇന്ത്യ ജിഡിപി നിരക്ക് ഉയര്‍ത്തും; റോയിട്ടേഴ്സ് റിപ്പോര്‍ട്ട് പുറത്ത്\nസ്വര്‍ണം ലോകത്തെ വിറപ്പിക്കുന്നു !, ആര്‍ക്കും നിയന്ത്രിക്കാനാകാതെ ചരിത്രം തിരുത്തി മഞ്ഞലോഹം


ലോകകപ്പ് യോഗ്യതാ പോരാട്ടം: ധീരജ് സിംഗ് ടീമില്; ഇന്ത്യന് സാധ്യതാ ടീമിനെ പ്രഖ്യാപിച്ചു\nDelhi, First Published Nov 6, 2019, 9:05 PM IST\n26 അംഗ ടീമില് മൂന്ന് മലയാളി താരങ്ങളുണ്ട്. പ്രതിരോധതാരം അനസ് എടത്തൊടിക, വിംഗര് ആഷിക് കുരുണിയന്, മിഡ്ഫീല്‍ഡര് സഹല് അബ്ദുല് സമദ് എന്നീ മലയാളി താരങ്ങളെ ഉള്‍പ്പെടുത്തിയാണ് കോച്ച് ഇഗോര് സ്റ്റിമാക്ക് ഇന്ത്യന് ടീമിനെ പ്രഖ്യാപിച്ചത്.\nകൊല്‍ക്കത്ത: അഫ്ഗാനിസ്ഥാനും ഒമാനുമെതിരായ ലോകകപ്പ് യോഗ്യതാ മത്സരത്തിനുള്ള ഇന്ത്യന് സാധ്യതാ ടീമിനെ പ്രഖ്യാപിച്ചു. അണ്ടര് 17 ലോകകപ്പില് ഇന്ത്യക്കായും ഐഎസ്എല്ലില് കേരളാ ബ്ലാസ്റ്റേഴ്സിനായും മികവു കാട്ടിയ യുവ ഗോള്‍കീപ്പര് ധീരജ് സിംഗ് 26 അംഗ സാധ്യതാ ടീമിലെത്തി.\nധീരജ് ഭാവിയുടെ താരമാണെന്ന് സ്റ്റിമാക് പറഞ്ഞു. അണ്ടര് 17 ലോകകപ്പില് ഇന്ത്യക്കായി കളിച്ച കളിക്കാരില് സീനിയര് ടീമിലെത്തുന്ന മൂന്നാമത്തെ കളിക്കാരനാണ് ധീരജ് സിംഗ്. അമര്‍ജിത് സിംഗ്, അന്‍വര് എലി എന്നിവരാണ് ധീരജിന് മുമ്പ് ഇന്ത്യന് ടീമിലെത്തിയത്.\nനവംബ 14ന് തജക്കിസ്ഥാന് തലസ്ഥാനമായ ദുഷാന്‍ബെയില് അഫ്ഗാനെതിരെയും 19ന് മസ്കറ്റില് ഒമാനെതിരെയുമാണ് ഇന്ത്യയുടെ മത്സരങ്ങള്. ആദ്യപാദത്തില് ഇന്ത്യ ഒമാനോട് 1-2ന് തോറ്റിരുന്നു. മൂന്ന് കളികളില് രണ്ട് പോയന്റുമായി ഗ്രൂപ്പ് ഇയില് മൂന്നാം സ്ഥാനത്താണ് ഇന്ത്യ.\n26 അംഗ സാധ്യതാ ടീം:\nForwards: Sunil Chhetri, Farukh Choudhary, Manvir Singh\nLast Updated Nov 6, 2019, 9:06 PM IST\nWorld Cup qualifiers India


emalayalee.com - ദിലീപിനെ പിന്തുണച്ചതിന് പരിഹാസങ്ങള് ഏറ്റുവാങ്ങേണ്ടി വന്നു! വെളിപ്പെടുത്തലുമായി നടന് ജയചന്ദ്രന്!!\nചാനല് അവതരണ രംഗത്ത് നിന്നും സിനിമയിലേക്കെത്തിയ താരമാണ് കൂട്ടിക്കല് ജയചന്ദ്രന്. അഭിനയത്തിന് പുറമേ സംവിധാനത്തിലേക്ക് കൂടി പരീക്ഷണം നടത്തിയ താരം വാര്‍ത്തകളില് നിറഞ്ഞത് ദിലീപിന്റെ പേരിലായിരുന്നു. ദിലീപ് കുറ്റാരോപിതനായ സമയത്ത് പിന്തുണയുമായെത്തിയതോടെയായിരുന്നു ജയചന്ദ്രന് നേരെ രൂക്ഷവിമര്‍ശനവുമായി ആളുകളെത്തിയത്. ദിലീപിന് പിന്തുണ നല്‍കിയതിന്റെ പേരില് നിരവധി വിമര്‍ശനങ്ങള് നേരിടേണ്ടി വന്നിരുന്നെന്ന് താരം തന്നെ തുറന്ന് പറഞ്ഞിരിക്കുന്നത്. സ്റ്റാര് ആന്‍ഡ് സ്റ്റൈലിന് നല്‍കിയ അഭിമുഖത്തിലായിരുന്നു ജയചന്ദ്രന്റെ തുറന്ന് പറച്ചില്.\nദിലീപ് കുറ്റാരോപിതനായപ്പോള് അദ്ദേഹത്തിനൊപ്പം നിന്ന സിനിമ നടനാണ് ഞാന്. അതിന് ശേഷം ഫോണിലൂടെയും ഓണ്‍ലൈന് മീഡിയയിലൂടെയും നിരവധി പരിഹാസങ്ങള് ഏറ്റുവാങ്ങേണ്ടി വന്നു. എന്തൊക്കെ പ്രശ്‌നം ഉണ്ടെങ്കിലും ദിലീപ് എനിക്ക് എങ്ങനെയായിരുന്നുവെന്ന് മാത്രമാണ് ഞാന് നോക്കിയത്. ആ മനുഷ്യനെ കുറിച്ചുള്ള വ്യക്തിപരമായ അഭിപ്രായം മാത്രമേ ഞാന് പറഞ്ഞിട്ടുള്ളു.\nഅദ്ദേഹം വിളിച്ചതിനാല് നിരവധി ചിത്രങ്ങളില് ചെറുതും വലുതുമായിട്ടുള്ള കഥാപാത്രങ്ങള് എനിക്ക് കിട്ടിയിട്ടുണ്ട്. അതിന്റെ നന്ദി ആ സമയത്ത് കാണിക്കാതിരിക്കാന് കഴിഞ്ഞില്ല. ദിലീപില് നിന്ന് എന്നെക്കാള് സൗഭാഗ്യം നേടിയ പലരും മിണ്ടാതിരിക്കുന്ന കാലമാണത്. കടന്ന് വന്ന വഴി മറക്കുന്നതില് പരം നന്ദികേടുണ്ടോ എന്നും ജയചന്ദ്രന് ചോദിക്കുന്നു.


75 പ്രവർത്തി ദിനങ്ങൾ പൂർത്തിയാക്കിയ എല്ലാ തൊഴിലുറപ്പ് തൊഴിലാളികൾക്കും ഉത്സവബത്ത | festive allowance for all thozhilurap workers who have completed 75 working days\n75 പ്രവർത്തി ദിനങ്ങൾ പൂർത്തിയാക്കിയ എല്ലാ തൊഴിലുറപ്പ് തൊഴിലാളികൾക്കും ഉത്സവബത്ത\nസാധാരണ 100 പ്രവർത്തി ദിവസങ്ങൾ പൂർത്തിയാക്കുന്ന തൊഴിലാളികൾക്കാണ് ഉത്സവബത്ത അനുവദിച്ചിരുന്നതെങ്കിൽ ഇത്തവണ കൊവിഡ് മഹാമാരി സൃഷ്ടിച്ച പ്രതിസന്ധിയുടെ പശ്ചാത്തലത്തിൽ 75 ദിവസം തൊഴിലിലേർപ്പെട്ടവർക്ക് വരെ ഉത്സവബത്ത നൽകാനാണ് തീരുമാനിച്ചിരിക്കുന്നത്.\nThiruvananthapuram, First Published Aug 13, 2021, 10:40 PM IST\nതിരുവനന്തപുരം: 75 പ്രവർത്തി ദിനങ്ങൾ പൂർത്തിയാക്കിയ എല്ലാ തൊഴിലുറപ്പ് തൊഴിലാളികൾക്കും ഓണം പ്രമാണിച്ച് 1000 രൂപ ഉത്സവബത്തയായി നൽകാൻ സർക്കാർ തീരുമാനം. സാധാരണ 100 പ്രവർത്തി ദിവസങ്ങൾ പൂർത്തിയാക്കുന്ന തൊഴിലാളികൾക്കാണ് ഉത്സവബത്ത അനുവദിച്ചിരുന്നതെങ്കിൽ ഇത്തവണ കൊവിഡ് മഹാമാരി സൃഷ്ടിച്ച പ്രതിസന്ധിയുടെ പശ്ചാത്തലത്തിൽ 75 ദിവസം തൊഴിലിലേർപ്പെട്ടവർക്ക് വരെ ഉത്സവബത്ത നൽകാനാണ് തീരുമാനിച്ചിരിക്കുന്നത്.\nLast Updated Aug 13, 2021, 10:40 PM IST


ബിഗ്ഗ് ബോസ് താരം രജിത്ത് കുമാറിനെ പെണ്ണ് പിടിയനായി ചിത്രീകരിച്ചു ? ടിനി ടോമിന് പൊങ്കാല | Chanakya News\nHome CINEMA ബിഗ്ഗ് ബോസ് താരം രജിത്ത് കുമാറിനെ പെണ്ണ് പിടിയനായി ചിത്രീകരിച്ചു ? ടിനി ടോമിന് പൊങ്കാല\nബിഗ്ഗ് ബോസ് താരം രജിത്ത് കുമാറിനെ പെണ്ണ് പിടിയനായി ചിത്രീകരിച്ചു ? ടിനി ടോമിന് പൊങ്കാല\nഏഷ്യാനെറ്റിൽ സംപ്രേഷണം ചെയ്യുന്ന ബിഗ്‌ബോസിലെ മത്സരാർത്ഥിയായ രജിത് കുമാറിനെ ഏഷ്യാനെറ്റ് ഫിലിം അവാർഡിൽ മോശമായി ചിത്രീകരിച്ചതായി ആരോപണം. ഏഷ്യാനെറ്റ് ഫിലിം അവാർഡിൽ ടിനി ടോം അവതരിപ്പിച്ച സ്കിറ്റിൽ രജിത്കുമാർ പെണ്ണ് പിടിയൻ ആണെന്ന തരത്തിൽ ചിത്രീകരിച്ചു എന്നാണ് പ്രേക്ഷകർ ആരോപിക്കുന്നത്.\nഏഷ്യാനെറ്റ് ഫിലിം അവാർഡിന് ശേഷമാണ് രജിത്ത് കുമാർ ആരാധകർ ടിനി ടോമിന് പൊങ്കലയുമായി ഫേസ്‌ബുക്ക് പേജിൽ എത്തിയത്. എപ്പൊഴാടോ രജിത് സർ പെണ്ണുങ്ങളെ കയറി പിടിച്ചത്?? ഇന്നാളിൽ കിട്ടിയതൊന്നും ഇയാൾക്ക് പോരെന്നു തോന്നുന്നു.. ഓരോ angry റിയാക്ഷനും തന്റെ ചെപ്പക്കുറ്റിക്കുള്ള അടിയാണ്. എന്ന് തുടങ്ങിയ കമന്റുകളാണ് ടിനി ടോമിന്റെ പേജിൽ വന്ന് നിറയുന്നത്.\nനേരത്തെ ഇന്ത്യൻ പ്രധാനമന്ത്രിയെ കൊല്ലണമെന്ന വിവാദ പ്രസ്താവന നടത്തിയ ടിനി ടോം പ്രതിഷേധങ്ങൾക്കൊടുവിൽ മാപ്പ് പറഞ്ഞ് രംഗത്തെത്തിയിരുന്നു


സമാജവാദി ജഩപരിഷത്ത്: ഭക്ഷ്യധാന്യം ഫാക്‌ടറിയില് ഉല്‌പാദിപ്പിക്കാത്തതിനാല് നശീകരണ വികസനം തടയണം- ലിംഗരാജ് ആസാദ്\nഭക്ഷ്യധാന്യം ഫാക്‌ടറിയില് ഉല്‌പാദിപ്പിക്കാത്തതിനാല് നശീകരണ വികസനം തടയണം- ലിംഗരാജ് ആസാദ്\nകോട്ടയം: ഭക്ഷണത്തിനുള്ള ധാന്യം ഫാക്‌ടറികളില് ഉല്‌പാദിപ്പിക്കാത്തതിനാല് ഇന്നത്തെ നശീകരണ വികസനത്തെ തടയണമെന്ന് സമാജവാദി ജനപരിഷത് ദേശീയ സെക്രട്ടറിയും നിയംഗിരി പ്രക്ഷോഭണത്തിന്റെ നേതാവുമായ ലിംഗരാജ് ആസാദ് അഭിപ്രായപ്പെട്ടു.\nഒഡീഷയില് കാലഹണ്ഡിജില്ലയിലെ നിയംഗിരി പര്‍വ്വത- വനാന്തരങ്ങള് ലണ്ടനിലെ വേദാന്ത കമ്പനിയ്‌ക്ക് ബോക്‌സൈറ്റ് ഖനനത്തിന് കൊടുക്കുന്നതിനെതിരെ ലാഞ്ചിഗഢില് ഒരു ദശകം നീണ്ട സമാധാനപരമായ പോരാട്ടം നടത്തി വജയം നേടിയ ലിംഗരാജ് ആസാദിനും സംഘത്തിനും പബ്‌്‌ലിക് ലൈബ്രറി ഹാളില് നല്‍കിയ സ്വീകരണത്തിന് നന്ദിപറഞ്ഞു സംസാരിയ്‌ക്കുകയായിരുന്നു അദ്ദേഹം. ഭക്ഷണം ഉണ്ടാക്കണമെങ്കില് ഭൂമി വേണം. കൃഷിയും വേണം. കൃഷിയുണ്ടാവണമെങ്കില് വെള്ളം വേണം. വെള്ളം കിട്ടണമെങ്കില് കാടുവേണം. കാടുവേണമെങ്കില് പ്രകൃതിയെ കൊള്ളയടിക്കുകയല്ല പ്രകൃതിയോട് മനുഷ്യത്തപരമായ സമീപനം വേണം.\nഅലുമിനിയത്തിന്റെ രണ്ടാം ഘട്ട അയിര് ആയ അലുമിന ഒരു ദശലക്ഷം ടണ് വീതം പ്രതിവര്‍ഷ ഉല്‌പാദനത്തിന് അനുമതി വാങ്ങി ആരംഭിച്ച കമ്പനിയുടെ റിഫൈനറിയ്‌ക്ക് പ്രതിവര്‍ഷം ആറ് ദശലക്ഷം ടണ് ഉല്‌പാദനമായി വര്‍ദ്ധിപ്പിയ്‌ക്കുവാനാണ് പിന്നീട് സര്‍ക്കാര് തീരുമാനിച്ചത്. എന്നാല് ഒരു ദശലക്ഷം ടണ് ഉല്‌പാദിപ്പിച്ചാല്‍പോലും കേവലം 23 വര്‍ഷത്തേയ്‌ക്കുള്ള ബോക്‌സൈറ്റ് നിക്ഷേപമാണ് ലാഞ്ചിഗഡില് ഉള്ളത്. കോര്‍പ്പറേറ്റുകളുടെ കൊള്ള ലാഭത്തിന് വേണ്ടി ധാതു നിക്ഷേപങ്ങള് എന്നന്നേയ്‌ക്കുമായി തീര്‍ത്തുകളയുകയും അതിനിടയില് വനങ്ങളും പര്‍വ്വതങ്ങളും നദികളും ജലാശയങ്ങളും നശിപ്പിയ്‌ക്കുകയുമാണ്.\nപ്രാചീനമായ ഡോംഗ്രിയ ഖോണ്ട് ആദിവാസി സമൂഹം നിവസിയ്‌ക്കുന്ന നിയംഗിരി വനങ്ങള് ആദിവാസി സമൂഹത്തിന്റെ ഉപജീവനത്തിനുള്ള 30 ഇനം കിഴങ്ങുവര്‍ഗങ്ങള്, പൈനാപ്പിള്, റാഗി, ഇഞ്ചി, മഞ്ഞള് , കുരുമുളക്, കുന്തിരിക്കം, ചൂരല്, വൃക്ഷത്തടി ജന്യമായ കയര് തുടങ്ങി സമൃദ്ധിയ്‌ക്കുവേണ്ട അനവധി വിഭവങ്ങളാണ് നല്‍കുന്നത്.\nജനപരിഷത്ത് ദേശീയ പ്രസിഡന്റ് അഡ്വ.ജോഷി ജേക്കബിന്റെ അദ്ധ്യക്ഷതയില് ചേര്‍ന്ന സ്വീകരണ യോഗത്തില്, ഡോ.കെ.എം സീതി, എം.കുര്യന്, പ്രൊഫ. പി.ഗോപാലകൃഷ്‌ണന് പണിക്കര്, എബി ജോണ് വന്‍നിലം, ഫ്രാന്‍സീസ് ഞാളിയന്, കെ.എം.ദാസ്, ബോബി. ആര്, ഡോ.അപ്പു ജേക്കബ് ജോണ്, കെ.ജെ.അബ്രാഹം, റീന വര്‍ഗീസ്, എം.എന്.തങ്കപ്പന്, വി.ജി.സുരേഷ്, രഞ്‌ജിത് രാജ്, ഷാജി മോന് പി.കെ. കഞ്ഞിക്കുഴി എിവര് സംസാരിച്ചു. ലിംഗരാജ് ആസാദിനൊപ്പം എത്തിയ ഡ്രിന്‍ജോ സികാക, മിന്‍ജലി സികാക, കുനി കുലിശിക, ജമി കുലിശിക എന്നീ ആദിവാസി പോരാളികള്‍ക്ക് ഡോ.കെ.എം.സീതി, എബി ജോണ് വന്‍നിലം, പ്രമുഖ പത്രപ്രവര്‍ത്തകന് ഈ.പി.ഷാജുദ്ദീന്, ജോണ് പീറ്റര്, വി.ജി.സുരേഷ് എിവര് ഉപഹാരങ്ങള് സമര്‍പ്പിച്ചു.\nപതിച്ചതു് Editor സമയം 3/15/2014 07:13:00 AM\nഭക്ഷ്യധാന്യം ഫാക്‌ടറിയില് ഉല്‌പാദിപ്പിക്കാത്തതിനാ...\nനല്ല മുതലാളിത്തം എന്ന ഒന്നില്ല- ആം ആദ്മി പാര്‍ട്ടി...


ജില്ലാ വിജിലന്‍സ് കമ്മറ്റിയില് പരാതി പ്രവാഹം :: Janmabhumi Daily\nThursday 18 June 2015 10:01 pm IST\nകോട്ടയം:5മാസത്തെ ഇടവേളയ്ക്ക് ശേഷം മാധ്യമങ്ങളിലൂടെ പ്രചരണം നടത്തി വിളിച്ചുചേര്‍ത്ത ജില്ലാ വിജിലന്‍സ് കമ്മറ്റി യോഗത്തില് വിജിലന്‍സിനെതിരെ പരാതി പ്രവാഹം. യോഗം പ്രഹസനമായിരുന്നെന്ന് ആക്ഷേപം. അരുന്ധതിയാര്, ചക്ലിയാര് സമുദായത്തിന്റെ ഭവനനിര്‍മ്മാണ പദ്ധതിയുടെ പേരില്6വര്‍ഷമായി കോടികളുടെ തട്ടിപ്പ് നടത്തിയിട്ടും വിജിലന്‍സ് നടപടി സ്വീകരിച്ചില്ലെന്ന് ജനറല് സെക്രട്ടറി സി. മുരുകയ്യ, പള്ളിക്കത്തോട് മുക്കാലി സ്വദേശി വി.ജി. ബാലചന്ദ്രാജി എന്നിവര് ചെയര്‍മാന് കൂടിയായ ജില്ലാ കളക്ടര്‍ക്ക് പരാതി നല്‍കി. അഴിമതിക്കെതിരെ പരാതിപ്പെടേണ്ട സമതിയില് സമതിയുടെ പ്രവര്‍ത്തനത്തിനത്തിനെതിരെ തന്നെ പരാതി ഉയര്‍ന്നത് അധികൃതരെ അമ്പരപ്പിച്ചു. 2009 ആരംഭിച്ച അരുന്ധതിയാര്, ചക്ലിയാര് സമുദായത്തിന്റെ ഭവനനിര്‍മ്മാണ പദ്ധതി അട്ടിമറി സംബന്ധിച്ച അന്വേഷണം വിജിലന്‍സ് ഉദ്യോഗസ്ഥര് തന്നെ അട്ടിമറിച്ചതായാണ് പരാതി. 10 മണിക്ക് ആരംഭിക്കുമെന്ന് പ്രഖ്യാപിച്ച യോഗം 11.30നാണ് ആരംഭിച്ചത്. യോഗം കോണ്‍ഫറന്‍സ് ഹാളില് ചേരുന്നതിനു പകരം കളക്ടറുടെ ചേമ്പറില് ചേര്‍ന്നത് പരാതിക്കാരുടെ പ്രതിഷേധത്തിനിടയാക്കി. മുഴുവന് പരാതിക്കാര്‍ക്കും കോണ്‍ഫറന്‍സ് ഹാളില് ഇരുന്ന് പരാതി കേള്‍ക്കുന്നതിനും പരാതി നല്‍കുന്നതിനും ഉദ്യോഗസ്ഥരെ കാണുന്നതിനും സൗകര്യം ഉണ്ടെന്നിരിക്കെയാണ് കളക്ടര്‍ക്കും ഉദ്യോഗസ്ഥര്‍ക്കും മാത്രം ഇരിക്കാന് സൗകര്യമുള്ള ചേമ്പറില് യോഗം കൂടിയത്. എന്നാല് പ്രതിഷേധം വകവയ്ക്കാതെ ചേമ്പറില് തന്നെ യോഗം തുടര്‍ന്നു. കളക്ടര് ചെയര്‍മാനും വിജിലന്‍സ് ഡിവൈഎസ്പി കണ്‍വീനറുമായുള്ള യോഗം പൊതു സ്വഭാവത്തില് ചേരുന്നതിനു പകരം രഹസ്യ സ്വഭാവത്തില് ചേര്‍ന്നത് വിമര്‍ശനത്തിന് ഇടയാക്കി. ഉദ്യോഗസ്ഥരുടെ മുമ്പിലേക്ക് സംഘമായി വന്നവര് ഒറ്റയ്ക്ക് ചെന്ന് പരാതി നല്‍കേണ്ടി വന്നു. പൊതു സ്വഭാവമുളള പരാതികള് മറ്റു പരാതിക്കാര്‍ക്ക് കേള്‍ക്കുന്നതിനും നിര്‍ദ്ദേശങ്ങള് സമര്‍പ്പിക്കുന്നതിനും ഇതുമൂലം സാധിച്ചില്ല. പരാതികള് ഏറെയും ഉദ്യോഗസ്ഥര്‍ക്കെതിരെ ആയതിനാല് സംഘടിതമായി പരാതിക്കാര് ആക്ഷേപം ഉന്നയിക്കുന്നത് ഒഴിവാക്കാന് ഒരുപറ്റം ഉദ്യോഗസ്ഥര് നടത്തിയ നീക്കത്തിന്റെ ഫലമായാണ് യോഗം രഹസ്യ സ്വഭാവത്തില് നടത്തിയതെന്നും ആക്ഷേപം ഉയര്‍ന്നു. കളക്ടറുടെ ഓഫീസിനു പുറത്ത് രാവിലെ9മണി മുതല് ഒരേ നില്‍പ്പ് നിന്നതിനാല് പരാതിക്കാരില് പലരും അവശരായി. എല്ലാവര്‍ക്കും ഇരിക്കുന്നതിനും വിശ്രമിക്കുന്നതിനും ഓഫീസിനു പുറത്ത് മതിയായ സൗകര്യവും ഉണ്ടായിരുന്നില്ല. കുടിവെള്ളം ഉള്‍പ്പെടെയുള്ള സൗകര്യങ്ങള് ഏര്‍പ്പെടുത്തിയിരുന്നില്ല. കളക്ടറുടെ ചേമ്പറില് ആകെയുള്ള സ്ഥലത്ത് ഉദ്യോഗസ്ഥ വൃന്ദം ഇടംപിടിച്ചു. കോണ്‍ഫറന്‍സ് ഹാള് ഒഴിഞ്ഞു കിടന്നു. എന്തിനാണ് ഈ യോഗം രഹസ്യ സ്വഭാവത്തില് ചേര്‍ന്നത് എന്ന ചോദ്യത്തിന് ഉദ്യോഗസ്ഥര് മറുപടി നല്‍കിയില്ല. മണിക്കൂറുകള് കാത്തുനിന്ന് പലരും പരാതി നല്‍കാതെ പ്രതിഷേധവുമായി മടങ്ങി. ഇതിനിടെ ആര്‍പ്പൂക്കര സ്വദേശി ഇ.കെ. സുകുമാരന് നല്‍കിയ പരാതിയുടെ അടിസ്ഥാനത്തില് ഹോളോബ്രിക്‌സ് ഫാക്ടറിയുടെ അനധികൃത നിര്‍മ്മാണത്തിന് ഒത്താശ ചെയ്ത രണ്ട് പഞ്ചായത്ത് സെക്രട്ടറിമാര്‍ക്കും3പൊല്യൂഷന് കണ്‍ട്രോള് ഉദ്യോഗസ്ഥര്‍ക്കുമെതിരെ നടപടി വേണമെന്ന് വിജിലന്‍സ് കോട്ടയം യൂണിറ്റ് റിപ്പോര്‍ട്ട് ചെയ്തിരുന്നു. എന്നാല് വിജിലന്‍സ് ഡയറക്ടര് സര്‍ക്കാര് നിര്‍ദ്ദേശ പ്രകാരം ഇവരെ കുറ്റവിമുക്തരാക്കിയതായും ഇവര്‍ക്കെതിരെ വീണ്ടും നടപടി സ്വീകരിക്കണമെന്നും യോഗത്തില് പരാതിപ്പെട്ടു. ഇങ്ങനെയുള്ള അഴിമതിയുടെ നൂറുകണക്കിന് പരാതികളാണ് വിജിലന്‍സ് കമ്മറ്റിയുടെ മുമ്പാകെ എത്തിയത്.\nആലപ്പുഴ ജില്ലാ കമ്മറ്റിയില് കയ്യാങ്കളി; സെക്രട്ടറി രാജിക്കൊരുങ്ങി\nഎസ്‌ഐക്കെതിരായ പരാതി: വിജിലന്‍സ് റെയ്ഡ് നടത്തി\nജില്ലാ വിദ്യാഭ്യാസ ഓഫീസില് വിജിലന്‍സ് റെയ്ഡ്\nസാമ്പത്തിക ക്രമക്കേട്: വിജിലന്‍സ് ഡയറക്ടര്‍ക്കെതിരെ പരാതി


Death | ബഹ്‌റിനിൽ കോവിഡ് ബാധിച്ച് മൂന്ന് പേർ മരിച്ചു - MarunadanMalayalee.com\nJune 27, 202003:48 PM IST Permalink\nമനാമ: ബഹ്‌റിനിൽ കോവിഡ് ബാധിച്ച് മൂന്ന് പേർ കൂടി ഇന്ന് മരിച്ചു. ഇതോടെ ആകെ മരണം 76 ആയി. 65 ഉം 49 ഉം വയസ്സുള്ള സ്വദേശി പൗരന്മാരും, 44 വയസ്സുള്ള പ്രവാസി തൊഴിലാളിയുമാണ് മരിച്ചത്.


BEST OF 2018/ മികച്ച സിനിമകള്/ INDIAN CINEMA 2018 | Maneesh Narayanan\n2018ല് തിയറ്ററുകളിലെത്തിയവയില് പ്രധാനമായും ഹിന്ദി, മലയാളം, തമിഴ് എന്നീ ഭാഷകളില് നിന്ന് കണ്ട സിനിമളെ ആധാരമാക്കിയാണ് ഈ പട്ടിക. മലയാളത്തില് നിന്ന് മാത്രമായി പൂര്‍ണമായും തൃപ്തി നല്‍കി പത്ത് സിനിമകളെ ഉള്‍പ്പെടുത്താനായിട്ടില്ല. ആസ്വാദനതൃപ്തിയില് മുന്നിലുള്ള നാല് സിനിമകള് വച്ച് ബോളിവുഡ്, തമിഴ്, മലയാളം എന്നീ ഭാഷകളില് നിന്ന് ഉള്‍പ്പെടുത്തുന്നു. ബോളിവുഡില് മള്‍ട്ടിപ്ലെക്‌സ് കേന്ദ്രീകൃതമായി പരീക്ഷണാത്മ സിനിമകള് വന്നുപോകാറുണ്ടെങ്കിലും മുഖ്യധാരാ സിനിമ ഭാഗികമായെങ്കിലും പരീക്ഷണത്തോടും കഥനരീതിയിലെ പുതുചലനങ്ങളോടും അടുപ്പം പുലര്‍ത്തി നീങ്ങുന്നതും അത്തരം സിനിമള് സാമ്പത്തിക വിജയമാകുന്നതും 2018ല് കാണാനായി. ബോക്‌സ് ഓഫീസ് ഗ്യാരണ്ടിയുള്ള ആമിര് ഖാന് തഗ്‌സ് ഓഫ് ഹിന്ദോസ്ഥാന് എന്ന വമ്പന് ബജറ്റ് ചിത്ത്രതിലൂടെ പൂര്‍ണനിരാശ സമ്മാനിച്ചപ്പോള് ഷാരൂഖിനും സല്‍മാന് ഖാനുമൊന്നും സിനിമയുടെ സമകാലിക മുന്നേറ്റത്തിനോട് ചേര്‍ന്ന് നീങ്ങാനായില്ല. പരിചരണ രീതി കൊണ്ടും ക്രാഫ്റ്റ് കൊണ്ടും ഓരോ സിനിമയിലും വിസ്മയിപ്പിക്കാറുള്ള ശ്രീറാം രാഘവന്റെ അന്ധാധുന് എനിക്ക് ഈ വര്‍ഷത്തെ ഏറ്റവും പ്രിയപ്പെട്ട ഇന്ത്യന് സിനിമയാണ്. തമിഴില് നിന്നുള്ള പരിയേറും പെരുമാള് മലയാളത്തിലെ ഈ മ യൗ, സുഡാനി ഫ്രം നൈജീരിയ എന്നീ സിനിമകളാണ് ഇവയ്ക്ക് പിന്നില്.\nസിനിമ ഉദയം കൊണ്ട കാലം മുതല്‍ക്കുള്ള ഫോര്‍മുലകള് വിട്ടുപിടിക്കാതെയും, പരിചരണത്തിലെ സമകാലിക മാറ്റങ്ങളെ പരിഗണിക്കാതെയും മുന്നേറുന്ന സൃഷ്ടികള്‍ക്കിടയില് ഈ മ യൗ മാറിയ മലയാള സിനിമയുടെ മുഖചിത്രമാണ്. കഥാപരിചരണത്തില്, രംഗാവിഷ്‌കാരത്തില് അതിഗംഭീരമായ ക്രാഫ്റ്റ് അനുഭവപ്പെടുത്തുന്ന ലിജോ സിനിമകളില് വ്യക്തിപരമായി ഏറ്റവും പ്രിയപ്പെട്ടതാണ് ഈ മ യൗ. മരണമാണ് ഇവിടെ കേന്ദ്രകഥാപാത്രം. ഒരു മനുഷ്യന്റെ മരണം അതുവരെയുള്ള അയാളുടെ ജീവിതത്തിന്റെ പൂര്‍ണവിരാമമാണ്. ഇവിടെ വാര്യത്ത് പറമ്പില് ചോറി മകന് വാവച്ചന് മേസ്തിരിയെന്ന ദരിദ്രനും അതിസാധാരണക്കാരനുമായ മനുഷ്യനാണ് മരിക്കുന്നത്. വാവച്ചന് മേസ്തിരിയുടെ അതുവരെയുള്ള ജീവിതം മറ്റ് പലരിലൂടെ വ്യാഖ്യാനിക്കപ്പെടുകയാണ്. പരിചിതരും അപരിതരുമായ മനുഷ്യരുടെ ആഖ്യാനങ്ങളിലും വ്യാഖ്യാനങ്ങളിലുമാണ് വാവച്ചനെ പ്രേക്ഷകരും വായിച്ചെടുക്കേണ്ടത്. മരണപ്പെട്ടയാളെ സംബന്ധിച്ചിടത്തോളം അതൊരു ദുര്യോഗമാണ്. മരണത്തിന് വിധേയനായിട്ടും വാവച്ചനാശാന് സ്വതന്ത്രനാകുന്നില്ല. അയാള്‍ക്ക് ചുറ്റും ജീവിച്ചിരുന്ന മനുഷ്യരാല്, സമൂഹത്താല്, മതസ്ഥാപനങ്ങളാല് അയാളുടെ മൃതശരീരം വിചാരണ ചെയ്യപ്പെടുകയാണ്. ലിജോ ഇതുവരെ ചെയ്ത സിനിമകളെല്ലാം സിനിമയുടെ ഭാവത്തോട് ലയിച്ചുനീങ്ങുന്ന അല്ലെങ്കില് അത്തരമൊരു അനുഭവപരിസരം സൃഷ്ടിച്ചെടുക്കുന്ന താളമുണ്ടായിരുന്നു. ആമേനിലും ഡബിള് ബാരലിലും അങ്കമാലിയിലും ഈ താളം സിനിമയുടെ ഹൃദയതാളവുമായിരുന്നു. ലിജോ ഇവിടെ അത്തരമൊരു സാധ്യതയെ/ സൗകര്യത്തെ ഉപേക്ഷിക്കുകയാണ്.കൊച്ചാല്‍ബിയുടെ പൊട്ടിയ ക്ലാരനെറ്റില് നിന്നുള്ള അപതാളമാണ് സിനിമയുടെ താളം.\nREVIEW: ഈ മ യൗ : കയ്യടിക്കേണ്ട മലയാളത്തിന്റെ നവസിനിമ\nസക്കറിയ എന്ന നവാഗത സംവിധായകന്റെ സുഡാനി ഫ്രം നൈജീരിയ എന്ന സിനിമയുടെ ഭാഷ ഹൃദയത്തിന്റേതാണ്. കേവലനന്മയുടെ കപടസങ്കീര്‍ത്തനങ്ങളിലേക്കല്ല, നമ്മുടെ സിനിമയും, പൊതുബോധവുമൊക്കെ പല കാലങ്ങളിലായി അപരത്വം നല്‍കി അപകട ചിഹ്നമിട്ട് കെട്ടിമറച്ചുവച്ച മാനവികതയുടെ കുറേ തുരുത്തുകളിലേക്കാണ് ഈ സിനിമ കൂടെ നടത്തുന്നത്. ഇതുവരെ കണ്ടവയില് ഹൃദയത്തോട് ചേര്‍ന്ന് നില്‍ക്കുന്ന പ്രിയ സിനിമകളിലൊന്നാണ് എനിക്ക് സുഡാനി ഫ്രം നൈജീരിയ. മലയാളത്തില് സമീപവര്‍ഷങ്ങളില് സംഭവിച്ച അതിഗംഭീര സിനിമകളിലൊന്ന്. ലോക സിനിമയിലേക്ക് മലയാളത്തിന് ഉയര്‍ത്തിക്കാട്ടാനാകുന്ന നവസിനിമ.\nREVIEW: സുഡാനി ഫ്രം നൈജീരിയ: ഊറ്റം കൊള്ളാം വല്ലാതെ\nക്രാഫ്റ്റിലും വിഷ്വല് കൊറിയോഗ്രഫിയിലും അമല് നീരദ് എന്ന സംവിധായകന്റെ ആത്മവിശ്വാസം അനുഭവപ്പെടുത്തിയ സിനിമയാണ് ഇയ്യോബിന്റെ പുസ്തകം. അമല് സിനിമകളില് വ്യക്തിപരമായി പ്രിയപ്പെട്ട ചിത്രവും ഇയ്യോബ് ആണ്. സ്റ്റൈല് ഓവര് സബ്‌സ്റ്റന്‍സ് വിട്ടുപിടിച്ച് ദൃശ്യപ്രധാനമായി കഥ പറയാനുള്ള തന്നിലെ ചലച്ചിത്രകാരന്റെ പ്രാപ്തിയെ അമല് ഒരിക്കല് ബോധ്യപ്പെടുത്തിയ ചിത്രവുമാണ് വരത്തന്. പ്രധാനമായും രണ്ട് കഥാപാത്രങ്ങളെ കേന്ദ്രീകരിച്ച് ഒരേ സമയം അവരുടെ മാനസിക വ്യാപാരങ്ങളിലൂടെയും സമാന്തരമായി അവര്‍ക്ക് മുന്നിലുള്ള പ്രതിബന്ധങ്ങളെയും അനാവശ്യവിശദീകരണത്തോടെയല്ലാതെ ചിത്രീകരിച്ച് സമഗ്രതയില് ക്രാഫ്റ്റ്മാന്‍ഷിപ്പിന് കയ്യടിപ്പിക്കുന്ന സിനിമ കൂടിയാണ് വരത്തന്.\nനവാഗതനായ വിഷ്ണു നാരായണന് സംവിധാനം ചെയ്ത സിനിമയാണ് മറഡോണ. കഥ പറച്ചിലില് നടപ്പുരീതികളെ പൂര്‍ണമായും കയ്യൊഴിഞ്ഞ് ഒറ്റവരിക്കഥയിലേക്ക് ചുരുക്കാവുന്നൊരു പ്ലോട്ടിനെ ആകര്‍ഷകമായ തലങ്ങളിലേക്ക് ട്രീറ്റ്‌മെന്റ് കൊണ്ട് വളര്‍ത്തിയെടുത്ത അവതരണ കൗശലത്തിന്റേതാണ് സിനിമ. മായാനദി എന്ന സിനിമ ടൊവിനോ തോമസ് എന്ന നടന് മലയാളത്തിന് അത്രയേറെ പ്രതീക്ഷ പുലര്‍ത്താകാനാകുന്ന ആളാണെന്ന് ബോധ്യപ്പെടുത്തിയിട്ടുണ്ട്. മറഡോണയില് വിരുദ്ധ ഭാവതങ്ങളുള്ള, സങ്കീര്‍ണതയുള്ള കഥാപാത്രത്തെ ഉജ്വലമാക്കിയിട്ടുണ്ട് ടൊവിനോ തോമസ്. പ്ലോട്ടിലെ സാധ്യതകളിലേക്കും കൂടുതല് അടരുകളിലേക്കും സഞ്ചരിക്കാനുള്ള ശ്രമം ഉപേക്ഷിച്ചതിലെ വിയോജിപ്പ് ഒഴിച്ച് നിര്‍ത്തിയാല് മറഡോണ മാറിയ മലയാള സിനിമയ്‌ക്കൊപ്പം സഞ്ചരിക്കുന്ന സൃഷ്ടിയായി വിലയിരുത്താനാകും.\nത്രില്ലറുകളുടെ ആഖ്യാനരീതിയില് നിരന്തരം പരീക്ഷണങ്ങള്‍ക്ക് മുതിരുന്ന, സിഗ്‌നേച്ചര് ശൈലി കൈവിടാത്ത ബോളിവുഡിന്റെ മാസ്റ്റര്. സംഗീതവും ബ്ലാക്ക് ഹ്യൂമറും സമന്വയിപ്പിച്ചുള്ള ത്രില്ലറാണ് അന്ധാധുന്. ദ പിയാനോ ട്യൂണര് എന്ന ഫ്രഞ്ച് ഹ്രസ്വചിത്രത്തെ ഉപജീവിച്ചാണ് സിനിമ. ഫ്രഞ്ച്-കൊറിയന് സിനിമകളുടെ സ്വാധീനം വയലന്‍സ് ചിത്രീകരണത്തിലും കഥാപാത്രനിര്‍മ്മിതിയിലും ശ്രീരാം നേരത്തെയും പിന്തുടര്‍ന്നിട്ടുണ്ട്. പിയാനോയിലൂടെ പായുന്ന വിരലുകള് അന്തരീക്ഷത്തില് മാസ്മരിക സംഗീതം നിറയ്ക്കുന്ന അതേ ഇടത്തില് തോക്കുകളുടെ വന്യസംഗീതം സൃഷ്ടിച്ചുള്ള ശ്രീറാമിന്റെ രംഗവിന്യാസപാടവം ഏജന്റ് വിനോദിലെ ഗാനരംഗത്തിലുണ്ട്. ആ രംഗം ഓര്‍മ്മപ്പെടുത്തുംവിധമാണ് സിനിമയിലെ അന്ധാധുനിലെ ചില സീനുകള്. സമഗ്രമേഖലയിലും കിടയറ്റ ക്രാഫ്റ്റ്മാന്റെ സ്പര്‍ശം അനുഭവപ്പെടുത്തിയ സിനിമയെന്ന മാധ്യമത്തില് നടത്താനാകുന്ന പുതുപരീക്ഷണങ്ങളെ അനുഭവപ്പെടുത്തി മുന്നേറുന്ന സിനിമ. അഭിനേതാക്കളുടെ അസാധ്യപ്രകടനം കൊണ്ടും ശ്രദ്ധേയം.\nറിയലിസ്റ്റിക് പരിസരത്ത് നിലയുറപ്പിച്ച് കൊണ്ട് ഒരുക്കിയ ഫാന്റസിയുടെ പല അടരുകളിലേക്കുള്ള സഞ്ചാരം. ഒരു ഫാന്റസി ഡ്രാമയുടെ അനുഭവതലം പരിചരണത്തിലും, ദൃശ്യവിന്യാസത്തിലും, ശബ്ദരൂപകല്‍പ്പനയിലും, ഗ്രാഫിക്‌സിലും, കഥാപാത്ര സൃഷ്ടിയിലുമെല്ലാം ആകര്‍ഷകമായി അവതരിപ്പിച്ചാണ് തുമ്പാട് കയ്യിലെടുക്കുന്നത്. വലിച്ചുനീട്ടലിലെ വിയോജിപ്പുകള് വിസ്മരിപ്പിക്കാവുന്ന തലത്തിലുള്ള വിഷ്വല് എക്‌സ്പീരിയന് കൂടെയാണ് തുമ്പാട്. ഷിപ് ഓഫ് തിസ്യൂസ് എന്ന ഒറ്റ സിനിമ കൊണ്ട് ഇന്ത്യന് പ്രേക്ഷരെ അമ്പരപ്പിച്ച ആനന്ദ് ഗാന്ധി സഹരചയിതാവായും ക്രിയേറ്റീവ് ഡയരക്ടറായും ഈ ചിത്രത്തിന് പിന്നണിയിലുണ്ടായിരുന്നു. അതിമനോഹരമായി രൂപകല്‍പ്പന ചെയ്യുകയും വിഷ്വല് കൊറിയോഗ്രഫിയുടെ മിടുമിടുക്കിനാല് അടുപ്പം കൂട്ടുകയും ചെയ്ത സിനിമ.\nബോളിവുഡിലെ ആസ്വാദന നവീകരണത്തില് കാര്യമായ പങ്കുണ്ട് ഷൂജിത് സര്‍ക്കാരിനും അദ്ദേഹത്തിന്റെ തിരക്കഥാകൃത്തായ ജൂഹി ചതുര്‍വേദിക്കും. ദുരന്തപര്യവസായിയായ ഒരു പ്രണയകഥയെ ധ്യാനാത്മകമായ അനുഭവതലം സമ്മാനിക്കുന്ന തരത്തില് അവതരിപ്പിച്ചു ഷൂജിത് സര്‍ക്കാര്. അനശ്വര പ്രണയത്തെ വ്യാഖ്യാനിക്കുന്ന സൃഷ്ടികള് പലവട്ടം വന്നുപോയിട്ടുണ്ടെങ്കിലും ദൃശ്യപ്രധാനമായി, കഥാപാത്രങ്ങളെ പ്രകടനങ്ങളെ കേന്ദ്രീകരിച്ച് ഒരു ദുരന്തകഥ പറയുമ്പോള് നേരിടാവുന്ന മെലോഡ്രമാറ്റിക് മുഹൂര്‍ത്തങ്ങളെയും ആവര്‍ത്തനങ്ങളെയും ഉപേക്ഷിച്ച് എത്ര ഗംഭീരമായി കഥ പറയാനാകുമെന്ന് അനുഭവപ്പെടുത്തിയ സിനിമ.\nപ്രത്യക്ഷത്തില് റിയലിസ്റ്റിക് ട്രീറ്റ്മെന്റിലൂടെ മുന്നേറുന്ന ഒരു ക്ലീന് എന്റര്‍ടെയിനറാണ് ബധായി ഹോ. പരമ്പരാഗത മൂല്യങ്ങളിലും, സദാചാരനിഷ്ഠകളിലുമായി കെട്ടിപ്പൊക്കിയ ഇന്ത്യന് കുടുംബവ്യവസ്ഥയില് ദാമ്പത്യവും സെക്സും ചര്‍ച്ച ചെയ്യപ്പെടുന്നത് എത്രമാത്രം പിന്തിരിപ്പന് മട്ടിലാണെന്ന് വിശദീകരിക്കുന്നുണ്ട് സിനിമ. ബ്ലാക്ക് ഹ്യൂമറിന്റെ സാധ്യതകളെ ഉപയോഗിച്ച് പല അടരുകളിലായി അമിത് രവിന്ദര്‍നാഥ് പൊളിച്ചടുക്കുന്നതും പൊതുബോധങ്ങള്‍ക്കൊപ്പിച്ച് അവരവരെ ശരിപ്പെടുത്താന് പാടുപെടുന്ന മനുഷ്യരെയാണ്.\nBadhaai Ho Review: ചിരിയുടെ,ചിന്തയുടെ ‘കുടുംബ’ ചിത്രം\nജീവിക്കുന്ന കാലത്ത് പറയേണ്ട രാഷ്ട്രീയം ഉറക്കെപ്പറയുന്നതാണ് പരിയേറും പെരുമാള്. ജാതിയാല് വിഭജിതമായ, സവര്‍ണാധികാര ഹുങ്ക് മനുഷ്യത്വരഹിതമായ ഇടപെടുന്ന ഒരു നാടിന്റെ പൈതൃകവും പെരുമയും പുറംമേനിയിലെ പൊള്ളത്തരമാണെന്ന് യാഥാര്‍ത്ഥ്യബോധമുള്ള കാഴ്ചകളിലൂടെ വിശ്വസിപ്പിക്കുന്ന സിനിമ. മാരി ശെല്‍വന് സംവിധാനം ചെയ്ത പരിയേറും പെരുമാള് സംഭാഷണകേന്ദ്രീകൃതമായും, കഥാപാത്രങ്ങളുടെ പ്രകടനത്തില് ഊന്നിയും നീങ്ങുന്ന സിനിമയാണ്. സംഭാഷണത്തെ ആശ്രയിച്ചുള്ള കഥനരീതിയില് മുന്നേറുമ്പോള് നേരിടുന്ന പ്രശ്‌നങ്ങള് വിയോജിപ്പാകുമ്പോഴും ഹൃദയത്തില് ആഴത്തില് പതിക്കുംവിധമുള്ള അവതരണം കൊണ്ടും, ദളിത് വിരുദ്ധരാഷ്ട്രീയത്തെ ആഴത്തില് പ്രശ്‌നവല്‍ക്കരിക്കുന്ന അപൂര്‍വം സിനിമകളിലൊന്ന് എന്ന നിലയ്ക്കും ഗംഭീരമാണ് പരിയേറും പെരുമാള്. ജാതി പൊതുബോധത്തിലും ഉപബോധത്തിലുമായി എത്രമേല് മനുഷ്യത്വരഹിതമായി ഇടപെടുന്നുവതിന്റെ കാഴ്ച കൂടിയാണ് പരിയേറും പെരുമാള്.\nമേര്‍ക്ക് തൊടര്‍ച്ചി മലൈ\nഅവര്‍ക്ക് ചുറ്റും സിനിമാറ്റിക് ആയോ, ട്വിസ്റ്റുകളായോ ഒന്നും സംഭവിക്കുന്നില്ല. തലമുറകള് മാറുമ്പോഴും, ഭരണം മാറുമ്പോഴും, തൊഴില് നിയമങ്ങള് പരിഷ്‌കരിക്കപ്പെടുമ്പോഴുമെല്ലാം അവര് അന്നന്നത്തേക്കുള്ള ആഹാരത്തിനായും കുടുംബത്തിനായും എല്ലുമുറിയെ പണിയെടുക്കുന്നു. പശ്ചിമഘട്ടത്തിലെ തോട്ടം തൊഴിലാളികളുടെ സഹനവും സമരവും അതിജീവനവുമാണ് ലെനിന് ഭാരതിയുടെ മേര്‍ക്ക് തൊടര്‍ച്ചി മലൈ. വിജയ് സേതുപതി നിര്‍മ്മിച്ചതാണ് ചിത്രം. പല വേളകളിലും കാണുന്നത് സിനിമയല്ല മണ്ണിലും മലയിലും അടിവാരത്തിലും പൊരുതുന്ന മനുഷ്യരെ മറയില്ലാതെയാണെന്ന് അനുഭവപ്പെടുത്തുന്ന സൃഷ്ടി.\nസമഗ്രതലങ്ങളിലും പൂര്‍ണതയ്ക്കായി ശ്രമിക്കുന്ന അപൂര്‍വം ഫിലിംമേക്കേഴ്സില് ഒരാളാണ് വെട്രിമാരന്. വടചെന്നൈ രൂപകല്‍പ്പന ചെയ്ത genreനോടും പൂര്‍ണമായും നീതി പുലര്‍ത്തുന്നതാണ് സിനിമ. മൗലിക ഭംഗിയുള്ള, ആവിഷ്‌കാര മികവുള്ള ചുരുക്കം ഇന്ത്യന് സിനിമകളില് ഒന്നായാണ് വടചെന്നൈ അനുഭവപ്പെട്ടത്.\nപിടിച്ചിരുത്തുംവിധം ഹൃദ്യവും മനസിനെ ഉലയ്ക്കും വിധം കാവ്യാത്മകവുമാണ് സി പ്രേംകുമാര് രചനയും സംവിധാനവും നിര്‍വഹിച്ച തമിഴ് ചിത്രം 96. പലവുരു സ്‌ക്രീനിലെത്തിയ പ്രമേയമായിരുന്നിട്ടും അത്രമേല് സ്വാഭാവികവും സൂക്ഷ്മവുമായ രംഗാവിഷ്‌കാരത്തിലും, ഡീറ്റെയിലിംഗിലും, കഥ പറച്ചില് രീതിയിലുമാണ് 96 സമീപകാലത്ത് പുറത്തുവന്ന മികച്ച തമിഴ് ചിത്രമാകുന്നത്. ജാനുവില് നിന്നും റാമില് നിന്നും അവരുടെ പ്രണയഭൂമികയില് നിന്നും അടര്‍ത്തിമാറ്റാനാകാത്ത വിധം ലയിച്ചുനില്‍ക്കുന്ന സംഗീതം കൂടിയാണ് 96 എന്ന സിനിമ.


ഹാരിസൺ എ. വില്യംസ് ജൂനിയർ ജനന തീയതി | ആരാണ് ഹാരിസൺ എ. വില്യംസ് ജൂനിയർ | ഹാരിസൺ എ. വില്യംസ് ജൂനിയർ ജീവചരിത്രം\nഹോം » സെലിബ്രിറ്റിയുടെ ജാതകം » Harrison A. Williams Jr. കുറിച്ച്\nHarrison A. Williams Jr. കുറിച്ച് / Harrison A. Williams Jr. ജീവചരിത്രം\nHarrison A. Williams Jr. കുറിച്ച്/ ആരാണ് Harrison A. Williams Jr.\nHarrison Arlington "Pete" Williams, Jr. wasaDemocrat who represented New Jersey in both the United States House of Representatives and the United States Senate.\nഏത് വർഷമാണ് Harrison A. Williams Jr. ജനിച്ചത്?\nHarrison A. Williams Jr. ന്റെ ജനനത്തീയതി ഏതാണ് ?\nജന്മദിനം Wednesday, December 10, 1919 ൽ ആണ്.\nHarrison A. Williams Jr. ജനിച്ചത് എവിടെയാണ് ?\nHarrison A. Williams Jr. എത്ര വയസ്സാണ്?\nHarrison A. Williams Jr. ക്ക് 101 വയസ്സാണ്\nHarrison A. Williams Jr. എപ്പോഴാണ് ജനിച്ചത്?\nWednesday, December 10, 1919\nHarrison A. Williams Jr. യുടെ ദേശീയത എന്താണ്?\nHarrison A. Williams Jr. ൻറെ സ്വഭാവ ജാതകം\nHarrison A. Williams Jr. സന്തോഷത്തിന്റേയും, സഫലീകരണത്തിന്റെയും ജാതകം\nHarrison A. Williams Jr. ജീവിത ശൈലിയുടെ ജാതകം


കിടപ്പു രോഗികൾക്കും ഓർമ മറഞ്ഞു പോയവർക്കും കരുതൽ; മുതിർന്നവർക്കും ധരിക്കാം ഡയപ്പർ | diaper for aged people | diaper for bed ridden\nTuesday 14 January 2020 12:59 PM IST : By സ്വന്തം ലേഖകൻ\nകിടപ്പു രോഗികൾക്കും ഓർമ മറഞ്ഞു പോയവർക്കും കരുതൽ; മുതിർന്നവർക്കും ധരിക്കാം ഡയപ്പർ\nTuesday 14 January 2020 12:59 PM IST\nശിശുക്കളിലും പിച്ചവച്ചു നടക്കുന്ന പ്രായത്തിലുള്ള കുട്ടികളിലും ഉപയോഗിക്കുന്നതല്ലാതെ മുതിർന്നവരിൽ ചില പ്രത്യേക അവസ്ഥകളിൽ ഉപയോഗിക്കേണ്ടിവരുന്നതാണ് അഡൽട്ട് ഡയപറുകൾ അഥവാ നാപ്പി. ചലനശേഷി നഷ്ടപ്പെടുന്നവരിലും മലവും മൂത്രവും അടക്കിനിർത്താനുള്ള ശേഷി നഷ്ടപ്പെടുന്നവരിലും കഠിനമായ വയറിളക്കത്തിന്റെ ഘട്ടങ്ങളിലും ഡിമെൻഷ്യ പോലുള്ള ഒാർമക്കുറവുള്ളവരിലും ശരീരശുചിത്വത്തിന്റെ ഭാഗമായി ഡയപറുകൾ ധരിപ്പിക്കും. കുട്ടികളുടെ ഡയപറുകളുടെ രൂപത്തിലും ആർത്തവസമയത്തുപയോഗിക്കുന്ന സാനിറ്ററി നാപ്ക്കിന്റെ രൂപത്തിലും ചെറിയ പാഡ് പോലെയും അഡൽട്ട് ഡയപറുകൾ ലഭിക്കും ശരീരസ്രവങ്ങളും മലമൂത്രവിസർജ്യങ്ങളും വലിച്ചെടുക്കുന്ന അബ്സോർബെന്റ് പോളിമെറുകൾ കൊണ്ടാണ് ഡയപറുകൾ ഉണ്ടാക്കുന്നത്. സിന്തറ്റിക് വസ്തുക്കൾ, കെമിക്കൽ ഡൈ, ജെൽ എന്നിവ അടങ്ങിയിട്ടുണ്ട്.\n∙ ശയ്യാവലംബികളായ രോഗികൾക്കും വീൽചെയറിൽ സഞ്ചരിക്കേണ്ടവർക്കും മലവും മൂത്രവും അടക്കിനിർത്താനുള്ള ശേഷി നഷ്ടപ്പെട്ടിട്ടില്ലെങ്കിൽ തന്നെയും ടോയ്‌ലറ്റിലേക്ക് വേണ്ടുന്ന സമയത്ത് എത്താൻ സാധിക്കാത്തതുകൊണ്ടു ഡയപറുകൾ ധരിക്കേണ്ടിവരാറുണ്ട്. ഡിമെൻഷ്യയിലെ ഒാർമക്കുറവ് രോഗിയെ ടോയ്‌ലറ്റിലേക്കാണ് പോകേണ്ടതെന്ന വിവേകം നഷ്ടപ്പെടുത്തുന്നു. അവർക്കും ഡയപറുകൾ ധരിപ്പിക്കുന്നതാണ് ശുചിത്വത്തിനും മറ്റുള്ളവരുടെ കാഴ്ചയിൽ അവരുെട അഭിമാനത്തിനും കോട്ടം വരാതെ നോക്കാനും നല്ലത്.\n∙ മറ്റു ചില ആരോഗ്യപ്രശ്നങ്ങളുടെ ഭാഗമായി മലവും മൂത്രവും അടക്കിനിർത്താനുള്ള കഴിവു കുറയുന്നതായി കാണാറുണ്ട്. സ്ത്രീകളിലാണ് ഇത്തരം ഇൻകോണ്ടിനൻസ് (Incontinence) മധ്യവയസ്സ് മുതലേ കാണുന്നത്. ഗർഭാവസ്ഥ, പ്രസവം, ആർത്തവവിരാമം എന്നിവയെല്ലാം കാരണമാകാം.\n∙ പ്രായാധിക്യമുള്ളവരിൽ മൂത്രസഞ്ചിയുടെയും അതിനു ചുറ്റുമുള്ള പെൽവിക് (Pelvic) പേശികളുടെയും ബലക്ഷയം മൂത്രം പിടിച്ചുനിർത്താനുള്ള കഴിവു നഷ്ടപ്പെടുത്തുന്നു. പ്രമേഹം, മൂത്രാശയത്തിലെ കാൻസർ, പക്ഷാഘാതം എന്നിവയിലും പേശികളുടെ ബലക്ഷയം മൂലമുള്ള ഇൻകോണ്ടിനൻസ് ഉണ്ടാകാം. ഇങ്ങനെ യൂറിനറി ഇൻകോണ്ടിനൻസ് ഉള്ളവർക്ക് മൂത്രമൊഴിക്കാൻ തോന്നുന്ന മാത്രയിൽ തന്നെ ടോയ്‌ലറ്റിൽ എത്തേണ്ടിവരും. തുമ്മുകയോ ചുമയ്ക്കുകയോ ചെയ്താലും ആകസ്മികമായി മൂത്രം ലീക്ക് ചെയ്യാം. ഇവർക്ക് അഡൽട്ട് ഡയപർ ഉപയോഗിക്കാം.\n∙ വിവിധതരം ഡയപർ ലഭ്യമാണ്. തുള്ളികളായി ലീക്കു ചെയ്യുന്ന മൂത്രം വലിച്ചെടുക്കുന്ന പാഡ് രൂപത്തിലുള്ളത്, അടിവസ്ത്രത്തിന്റെ രൂപത്തിലുള്ളത്. വലിപ്പത്തിലും ആഗീരണശേഷിയിലും വ്യത്യാസമുള്ള ഡയപറുകളും ലഭിക്കും. ബെൽറ്റുള്ള തരവും വെൽക്രോ പോലെ ഒട്ടിക്കുന്ന സ്ട്രിപ്പുള്ളതും ലഭിക്കും.\nരോഗികളെ കിടത്തി ചികിത്സിക്കുന്ന കേന്ദ്രങ്ങളിലാണ് ഡയപറുകൾ ഏറെയും ഉപയോഗത്തിലുള്ളത്. ഏതാണ്ട് രണ്ടു മണിക്കൂറിടവിട്ട് ഡയപറുകൾ മാറ്റേണ്ട അവസ്ഥയിലുള്ള രോഗികളും കാണും. ചികിത്സയുടെ ഭാഗമായി നീന്തൽ ചെയ്യണമെങ്കിൽ അതിനു പ്രത്യേകമായി നിർമിക്കുന്ന സ്വിം ഡയപറുകൾ അഥവാ (Containment Swim Briefs) ഉണ്ട്. മലാശയത്തിന്റെ പേശികളുടെ ബലക്ഷയമുള്ള രോഗികൾക്കാണിത് വേണ്ടിവരിക. ഇലാസ്റ്റിക് പോലെ വലിച്ചിടുന്ന, ശരീരത്തിൽ ഇറുകിക്കിടക്കുന്ന തരത്തിലുള്ളവയാണിവ. കഴുകി വൃത്തിയാക്കി വീണ്ടും ഉപയോഗിക്കാൻ സാധിക്കുന്നവയാണ് സ്വിം ഡയപറുകൾ.\n∙ ഗുണങ്ങൾ: തുണി കൊണ്ടുള്ള ഡയപറുകളെപ്പോലെ കഴുകി ഉണക്കേണ്ട ആവശ്യമില്ല. ഉപയോഗശേഷം വേസ്റ്റ് ബിന്നിൽ കളയാം. ഡയപറുകൾ ഊരാനും ധരിക്കാനും എളുപ്പമാണ്. അലർജി ഉണ്ടാക്കാത്ത വസ്തുക്കളാൽ നിർമിച്ചിട്ടുള്ളതും ലഭ്യമാണ്–സെൻസിറ്റീവ് തൊലിയുള്ളവർക്കുവേണ്ടി.\n∙ ദോഷങ്ങൾ: സിന്തറ്റിക് വസ്തുക്കളും രാസസംയുക്തങ്ങളും കൊണ്ടുണ്ടാക്കിയിട്ടുള്ളതുകൊണ്ടു സെൻസിറ്റീവായ തൊലിയുള്ളവരിൽ ഡയപർ റിയാക്‌ഷൻ ഉണ്ടാക്കും. തൊലിപ്പുറമേ\nചുവന്നു തടിച്ച റാഷുകൾ ഉണ്ടാക്കാം. തുണികൊണ്ടുള്ള ഡയപറാണെങ്കിൽ ഈർപ്പം വലിച്ചെടുക്കാനുള്ള കഴിവ് സിന്തറ്റിക് ഡയപറുകളെക്കാൾ കുറവാണെങ്കിലും തൊലിക്കു സുരക്ഷിതമാണ്. എന്നാൽ ഈർപ്പം തങ്ങിനിൽക്കുന്നതുകൊണ്ടുള്ള രോഗാണുബാധ ഉണ്ടായേക്കാം. ഉപയോഗശേഷം വലിച്ചെറിയുന്നത് മണ്ണിലാണെങ്കിൽ അതു മണ്ണിട്ടു മൂടണം. സിന്തറ്റിക് ഡയപറുകൾക്കു വില കൂടുതലാണ്. ഡയപറുകളുടെ\nഗുണങ്ങൾക്കനുസരിച്ചു വില വ്യത്യാസമുണ്ട്. ഈർപ്പം വലിച്ചെടുത്ത ഡയപറുകൾ ഏറെ നേരം ധരിക്കാതിരിക്കാൻ ശ്രദ്ധിക്കുക. അതുകൊണ്ടു ബാക്ടീരിയ മൂലമുള്ള അണുബാധയ്ക്ക് സാധ്യതയുണ്ടെന്നോർമിക്കുക.\nഡോ. ബി സുമാദേവി\nഇഎൻടി സർജൻ, ഇഎസ്ഐ ഹോസ്പിറ്റൽ, എറണാകുളം


ഡിവൈഎഫ്ഐ റിപ്പോര്‍ട്ടില് വിമര്‍ശനം | DYFI, Sate Meet, Report, Politics, CPM, Thiruvananthapuram, ഡിവൈഎഫ്ഐ, സംഘടന, സംസ്ഥാന സമ്മേളനം, റിപ്പോര്‍ട്ട്, സിപിഎം, തിരുവനന്തപുരം\t- Malayalam Oneindia\nഡിവൈഎഫ്ഐ റിപ്പോര്‍ട്ടില് വിമര്‍ശനം\nPublished: January92010, 11:46 [IST]\nതിരുവനന്തപുരം: ഡിവൈഎഫ്‌ഐ സംസ്‌ഥാന സമ്മേളനത്തോട് അനുബന്ധിച്ച് അവതരിപ്പിച്ച പ്രവര്‍ത്തന റിപ്പോര്‍ട്ടില് പരക്കെ വിമര്‍ശനം.\nസംഘടനയുടെ കീഴ്‌ഘടകങ്ങളില് നിര്‍ജ്‌ജീവത അനുഭവപ്പെടുന്നു. കീഴ്‌ഘടകങ്ങളുടെ പ്രവര്‍ത്തനം സജീവമല്ല. യൂത്ത് ബ്രിഗേഡ് പരാജയപ്പെട്ടു. യൂത്ത് ബ്രിഗേ‍ഡ് എന്ന മുദ്രാവാക്യം ഏറ്റെടുക്കുന്നതില് സംഘടനാപരമായ പോരായ്‌മ ഉണ്ടായി- റിപ്പോര്‍ട്ടില് പറയുന്നു.\nകണ്ണൂര് ജില്ലയില് ചില മേഖലകളില് സംഘടനയ്‌ക്ക് സ്വാധീനക്കുറവുണ്ടെന്നും മതന്യൂനപക്ഷങ്ങളെ ആകര്‍ഷിക്കുന്നതില് സംഘടന പരാജയപ്പെട്ടുവെന്നും റിപ്പോര്‍ട്ടില് വിലയിരുത്തുന്നുണ്ട്.\nയുവതികളെ കൂടുതലായി സംഘടനാ പ്രവര്‍ത്തനങ്ങളിലേക്ക് കൊണ്ടുവരുന്നതില് പരാജയപ്പെട്ടുവെന്നതിനൊപ്പം തന്നെ എഐവൈഎഫിന്റെ പ്രവര്‍ത്തനശൈലിയിലെയും റിപ്പോര്‍ട്ട് വിമര്‍ശിക്കുന്നുണ്ട്.\nഐക്യത്തിന് ഉതകുന്നതല്ല എഐവൈഎഫിന്റെ പ്രവര്‍ത്തന രീതിയെന്നാണ് വിലയിരുത്തല്.\ncpm സിപിഎം thiruvananthapuram തിരുവനന്തപുരം report politics സംഘടന സംസ്ഥാന സമ്മേളനം റിപ്പോര്‍ട്ട് dyfi ഡിവൈഎഫ്ഐ\nStory first published: Saturday, January 9, 2010, 11:46 [IST]


emalayalee.com - ഭയത്തെ അതിജീവിക്കാന് അവള്‍ക്ക് കഴിഞ്ഞു: സജിത മഠത്തില്\nഭയത്തെ അതിജീവിക്കാന് അവള്‍ക്ക് കഴിഞ്ഞു: സജിത മഠത്തില്\nഭയത്തെ അതിജീവിക്കാന് അവള്‍ക്ക് കഴിഞ്ഞു: വിമന് കലക്ടീവ് ഇന് സിനിമയുടെ പ്രവര്‍ത്തകരിലൊരാളും അഭിനേത്രിയുമായ സജിത മഠത്തില്.\nഭയം വിതയ്ക്കാനും കൊയ്യാനും നോക്കുന്നത് ആരാണ്? ആക്രമിക്കപ്പെട്ട ഞങ്ങളുടെ സഹപ്രവര്‍ത്തക പരാതി കൊടുത്തതിനു ശേഷം ഉണ്ടായ സാഹചര്യങ്ങളില് ചിലരെ ചൊടിപ്പിക്കുന്നതെന്താവും? ഭയത്തെ അതിജീവിക്കാന് അവള്‍ക്ക് കഴിഞ്ഞു എന്നതാണ് അവളെയും ഈ സാഹചര്യങ്ങളെയും സവിശേഷമാക്കുന്നത്. സ്ത്രീകള്‍ക്ക് നേരെയുള്ള അതിക്രമങ്ങള് എല്ലാ കാലത്തും ആസൂത്രണം ചെയ്യപ്പെട്ടതും നടപ്പിലാക്കിയതും ഈ ഭയത്തെ ഉപയോഗപ്പെടുത്തിയാണ്. പണവും അധികാരവും പദവിയും മറ്റു മേല്‍കോയ്മകളും ഉപയോഗിച്ച് ഭയപ്പെടുത്തി സ്ത്രീകളെ ചൊല്‍പ്പടിക്കു നിര്‍ത്താം എന്ന ധാരണ സമൂഹത്തില് പൊതുവെ ഉണ്ട്. ഇതെല്ലം കണ്ട് നിശബ്ദമായി ഇതിന് കൂട്ട് നില്ക്കുന്ന മറ്റൊരു വിഭാഗം മറയത്തും ഉണ്ട്.\nഭയം വിതച്ചും കൊയ്തും അതിക്രമം നടത്തി കൊണ്ടിരുന്ന ഒരു കൂട്ടം ആളുകള് ഭയത്തെ അതിജീവിച്ച് ഒരാള് മുന്നോട്ടു കടന്നു വരുന്നത് കാണുമ്പോള് അസ്വസ്ഥരാകും. കാരണം ഇത്തരത്തില് ഒരാള് മുന്നോട്ട് വരുന്നത് തങ്ങള് ഭയപ്പെടുത്തി നിര്‍ത്തിയിരിക്കുന്നവര്‍ക്ക് മുന്നോട്ട് വരുന്നതിനും പ്രതികരിച്ചു തുടങ്ങുന്നതിനും പ്രേരകമാകും എന്ന് അവര്‍ക്കറിയാം. അതു കൊണ്ട് ഭയം വെടിഞ്ഞ് മുന്നോട്ടു വന്നവരെ എങ്ങിനെ പിറകോട്ടടിക്കാം എന്ന ശ്രമത്തില് ഒളിഞ്ഞും തെളിഞ്ഞും വ്യാപൃതരാണ് ഇവിടെ പലരും.\nഅതിക്രമത്തിന് ഇരയായവര്‍ക്ക് അക്രമിയെ ഭയം, നിയമ സംവിധാനങ്ങളില് പരാതിപ്പെടാന് ഭയം, അതിക്രമത്തെ കുറിച്ച് ഉറക്കെ പറയാന് ഭയ- ഇങ്ങിനെ ഭയന്നു ജീവിക്കാന് വിധിക്കപ്പെട്ട ആയിരക്കണക്കിനു സ്ത്രീകളുടെ ഇടയില് നിന്നാണ് അവള് എഴുന്നേറ്റു നില്‍ക്കാന് ശ്രമിച്ചത്.\nപെണ്‍കുട്ടികള്-സ്ത്രീകള് അക്രമത്തെ കുറിച്ച് പറയാനും പരാതിപ്പെടാനും തയ്യാറാവുന്നുണ്ടെങ്കില് ഭയത്തെ അതിജീവിക്കണമെന്നും നീതി നടപ്പിലാകണമെന്നും അവര് തിരിച്ചറിയുന്നു എന്നതിന്റെ സൂചനയാണത്. അതിനാണ് ഞങ്ങള് അവളോടൊപ്പം നില്‍ക്കുന്നത്. അവള് വിജയിക്കേണ്ടത് അവളെ നോക്കി കടന്നു വരുന്ന പുതിയ തലമുറയുടെ ആവശ്യമാണ്. നിശബ്ദമായി നില്‍ക്കും എന്നു കരുതിയിടത്താണ് അവള് സംസാരിച്ചത്. കെഞ്ചി കൈ കൂപ്പും എന്നു കരുതിയിടത്താണ് അവള് തല ഉയര്‍ത്തി നിന്നത്. പിന്നാമ്പുറത്തേക്ക് മടങ്ങുമെന്ന് കരുതിയിടത്താണ് അവള് നടു തട്ടിലേക്ക് നീങ്ങി നിന്നത്..കാരണം അവളുടെത് ഭയത്തിനെതിരെയുള്ള ചെറുത്തു നില്‍പ്പാണ്. അവള്‍ക്കൊപ്പമുണ്ട് ഞങ്ങളും.


ജാഗ്രത: കള്ളപ്പണ നിക്ഷേപങ്ങളുടെ വിവരം പുറത്തുവിടാന് രാഹുല് നിര്‍ദേശിക്കുമോ: മാത്യു ടി തോമസ്\nകള്ളപ്പണ നിക്ഷേപങ്ങളുടെ വിവരം പുറത്തുവിടാന് രാഹുല് നിര്‍ദേശിക്കുമോ: മാത്യു ടി തോമസ്\nആദര്‍ശ രാഷ്ട്രീയത്തിന്റെ "സൂപ്പര്‍മാന്" ചമയുന്ന രാഹുല്‍ഗാന്ധി സ്വിസ് ബാങ്കുകളിലടക്കം വിദേശബാങ്കുകളില് ഇന്ത്യക്കാരുടെ കള്ളപ്പണ നിക്ഷേപങ്ങളുടെ വിശദാംശങ്ങള് പുറത്തുവിടാന് കേന്ദ്ര സര്‍ക്കാരിനോട് നിര്‍ദേശിക്കുമോ- ജനതാദള് (എസ്) സംസ്ഥാന പ്രസിഡന്റ് മാത്യു ടി തോമസ് എംഎല്‍എ ചോദിച്ചു. ലോകത്ത് അതിസമ്പന്നരായ രാഷ്ട്രീയ നേതാക്കളില് നാലാംസ്ഥാനം എഐസിസി പ്രസിഡന്റിനാണെന്ന് വെളിവാക്കപ്പെട്ട സാഹചര്യത്തില്, യുപിഎ സര്‍ക്കാര് ഭരണം ആരംഭിച്ച 2004ലും ഇപ്പോഴും തനിക്കുള്ള ആസ്തികളുടെ യാഥാര്‍ഥ വിവരം സോണിയാഗാന്ധി പ്രസിദ്ധീകരിക്കുകയും ആസ്തിയുടെ സ്രോതസ്സ് വെളിപ്പെടുത്തുകയും വേണമെന്നും മാത്യു ടി തോമസ് വാര്‍ത്താസമ്മേളനത്തില് ആവശ്യപ്പെട്ടു.\nകണ്‍സ്യൂമര് ഫെഡില് വിജിലന്‍സ് റെയ്ഡ് നടത്തിയതിനെ സഹകരണമന്ത്രി എതിര്‍ത്തതിനോട് മുഖ്യമന്ത്രി പ്രതികരിക്കണം. അഴിമതി അന്വേഷണം നടത്തുന്നതിന് മന്ത്രിമാരുടെ അനുവാദം വേണമെന്ന സ്ഥിതിയിലേക്ക് യുഡിഎഫ് ഭരണം നീങ്ങുകയാണ്. ബിഹാറില് അഴമതിക്കേസുകളില്‍പ്പെട്ട മുന് മുഖ്യമന്ത്രിവരെ ജയിലിടയ്ക്കപ്പെടുമ്പോള് കേരളത്തില് പഴകിയതെന്നുപറഞ്ഞ് മുഖ്യമന്ത്രി കേസുകള് പിന്‍വലിക്കുന്നു. യുപിഎ അധ്യക്ഷയെ സര്‍ക്കാരിന്റെ പരിപാടി ഉദ്ഘാടനംചെയ്യാന് കൊണ്ടുവന്നത് അഴിമതിക്കാണ്. രാജ്ഭവനിലാണ് യുഡിഎഫിന്റെ ഗ്രൂപ്പ് ചര്‍ച്ച നടത്തിയത്. രാജ്ഭവനെ കെപിസിസി ഓഫീസാക്കി മാറ്റിയെന്നും മാത്യു ടി തോമസ് പറഞ്ഞു. അഴിമതിക്കും വിലക്കയറ്റത്തിനുമെതിരെ കാസര്‍കോട്ടുനിന്ന് ആരംഭിച്ച "ജനതാ മുന്നേറ്റയാത്ര" 11ന് തിരുവനന്തപുരത്ത് സമാപിക്കും. ദേശീയ പ്രസിഡന്റ് എച്ച് ഡി ദേവഗൗഡ സമാപന സമ്മേളനം ഉദ്ഘാടനം ചെയ്യും. സംസ്ഥാന ജനറല് സെക്രട്ടറി എന് യു ജോണിക്കുട്ടി, ജില്ലാ പ്രസിഡന്റ് സാബു ജോര്‍ജ് എന്നിവരും വാര്‍ത്താസമ്മേളനത്തില് പങ്കെടുത്തു.\nLabels: കള്ളപ്പണം, രാഷ്ട്രീയം


പ്രീ സീസൺ : എഫ് സി ഗോവയും സ്പെയിലേക്ക് ~ SouthSoccers\nബെംഗളുരൂ എഫ് സി പുറകേ എഫ് സി ഗോവയും പ്രീ സീസൺ മത്സരങ്ങൾക്കായി സ്പെയിനിലേക്ക് തിരിക്കും. ഒക്ടോബർ 10 മുതൽ6ആഴ്ചയോളം ഗോവൻ ടീം സ്പെയിൻ പര്യടനം. നടത്തും. കഴിഞ്ഞ സീസണിൽ കോച്ച് സീക്കോയുടെ നേതൃത്വത്തിൽ ബ്രസീലിലായിരുന്നു പ്രീ സീസൺ.\nഇത്തവണ സ്പാനിഷ് പരിശീലകൻ സെർജിയോ ലോബറയുടെ കീഴിൽ സ്പെയിലെ രണ്ടാംനിര ഡിവിഷനിലെ ടീമുകളുമായി6പ്രീ സീസൺ മത്സരങ്ങളാകും ഗോവൻ ടീം കളിക്കുക. ഒക്ടോബർ ആദ്യ വാരത്തോടുകൂടെ മുഴുവൻ വിദേശതാരങ്ങളെയും സ്വന്തമാക്കി പ്രീ സീസൺ ആരംഭിക്കാനാണ് കഴിഞ്ഞ തവണ അവസാന സ്ഥാനക്കാരായ എഫ് സി ഗോവ ലക്ഷ്യമിടുന്നത്.ഇതുവരെ5വിദേശതാരങ്ങളെയാണ് ഗോവ ടീമിലെത്തിച്ചത്.\nകഴിഞ്ഞ ദിവസങ്ങളിൽ സീസണു മുന്നോടിയായ ബെംഗളൂരു എഫ് സിയും സ്പെയിനിൽ പര്യടനം നടത്തിയിരുന്നു.\nനവംബർ 17 നാണ് ഇന്ത്യൻ സൂപ്പർ ലീഗിന്റെ നാലാം പതിപ്പിന് കൊടി ഉയരുന്നത്.


ട്രെയിന് യാത്രക്കിടെ തലകറങ്ങി പുറത്തേക്കു വീണു, വടകര സ്വദേശിയുടെ സമയോചിത ഇടപെടലിലൂടെ യുവതിക്ക് പുതുജീവന് – Koyilandy News\nവടകര: ഓടിക്കൊണ്ടിരുന്ന ട്രെയിനിന്റെ വാതില്‍പടിയില് നിന്നു പുറത്തേക്കു വീണ യുവതിക്കു രക്ഷകനായി വടകര സ്വദേശിയായ 23-കാരന്. വടകര പതിയാക്കര കുയ്യാല് മീത്തലെ മിന്‍ഹത്താണ് കോഴിക്കോട് ജില്ലയില് ലൈബ്രേറിയനായി ജോലി ചെയ്യുന്ന കോട്ടയം സ്വദേശിനിക്ക് രക്ഷകനായത്. വെള്ളിയാഴ്ച വൈകീട്ട് 3.45ഓടെ പരശുറാം എക്‌സ്പ്രസില് വെച്ചായിരുന്നു സംഭവം.\nതിരക്കുള്ള ട്രെയിനില് വാതില്‍പ്പടിക്കു സമീപം നില്‍ക്കുകയായിരുന്നു യുവതി. ട്രെയിന് പട്ടാമ്പിക്കു സമീപം എത്തിയപ്പോള് യുവതി പെട്ടെന്നു തലകറങ്ങി പുറത്തേക്കു വീണു. അടുത്തു നില്‍ക്കുകയായിരുന്ന മിന്‍ഹത്ത് കയ്യെത്തിപ്പിടിക്കാന് ശ്രമിച്ചെങ്കിലും പിടികിട്ടിയില്ലെന്നു മാത്രമല്ല, ബാഗിന്റെ കൊളുത്തിലോ മറ്റോ കുടുങ്ങി മിന്‍ഹത്തിന്റെ നഖം പറിഞ്ഞുപോവുകയും ചെയ്തു.\nമിന്‍ഹത്ത് ഉടനെ അപായച്ചങ്ങല വലിച്ച്് ട്രെയിന് നിര്‍ത്തിച്ചു. യുവതി വീണ സ്ഥലത്തുനിന്ന് ഏറെ മുന്നോട്ടുപോയാണ് ട്രെയിന് നിര്‍ത്തിയത്. മിന്‍ഹത്ത് ഓടി പുറത്തേക്കിറങ്ങി യുവതിക്ക് മറ്റ് യാത്രക്കാരുടെ സഹായത്തോടെ പ്രഥമ ശുശ്രൂഷ നല്‍കിയശേഷം സമീപത്തെ വീട്ടിലെത്തി വാഹനം ലഭ്യമാക്കി പട്ടാമ്പിയിലെ സ്വകാര്യ ആശുപത്രിയില് എത്തിക്കുകയായിരുന്നു.\nട്രെയിന് നിര്‍ത്തിയാല് വീണ്ടും പോകാന് നടപടിക്രമങ്ങള് പൂര്‍ത്തീകരിക്കേണ്ടതുണ്ട്. ഇതു തിരിച്ചറിഞ്ഞ മിന്‍ഹത്ത് മറ്റു യാത്രക്കാരെ കാര്യം ധരിപ്പിച്ച് രക്ഷാപ്രവര്‍ത്തനത്തിന് ആക്കം കൂട്ടി. തലക്ക് പരിക്കേറ്റ ജിസ്‌മോളെ ബന്ധുക്കളെത്തി കോട്ടയം മെഡിക്കല് കോളജ് ആശുപത്രിയിലേക്ക് കൊണ്ടുപോയി. അപകടനില തരണം ചെയ്തതോടെ ശനിയാഴ്ച വീട്ടിലേക്ക് പോയി.\nഎന്‍ജിനീയറിങ് കഴിഞ്ഞ മിന്‍ഹത്ത് എറണാകുളത്തുനിന്ന് വടകരയിലേക്കുള്ള യാത്രയിലും ജിസ്‌മോള് വളാഞ്ചേരിയിലേ?ക്കുള്ള യാത്രയിലുമായിരുന്നു. പതിയാരക്കര കുയ്യാല് മീത്തല്‍ഹമീദിന്റെ മകനായ മിന്‍ഹത്ത് ജീവകാരുണ്യ പ്രവര്‍ത്തനത്തില് സജീവമാണ്.\nവിജനമായി കൊയിലാണ്ടി നഗരം, നിരത്തിലിറങ്ങിയത് ചുരുക്കം വാഹനങ്ങള്; നിയന്ത്രണങ്ങളോട് പൂര്‍ണ്ണമായി സഹകരിച്ച് കൊയിലാണ്ടിക്കാര്


ടി20 ലോകകപ്പ്: പാകിസ്ഥാന് കിംഗ് കോലിയുടെ പ്രഹരം, ഫിഫ്റ്റി; തകര്‍ച്ചക്ക് ശേഷം ഇന്ത്യക്ക് പൊരുതാവുന്ന സ്‌കോര് | T20 World Cup 2021 IND vs PAK Super 12 Match Pakistan needs 152 runs to win vs India\nവിരാട് കോലിയുടെ അര്‍ധ സെഞ്ചുറിയുടെയും റിഷഭ് പന്തിന്‍റെ ഇന്നിംഗ്‌സിന്‍റേയും കരുത്തില് ഇന്ത്യ151 റണ്‍സെടുത്തു\nDubai - United Arab Emirates, First Published Oct 24, 2021, 9:20 PM IST\nദുബായ്: ടി20 ലോകകപ്പില്(T20 World Cup 2021) പാകിസ്ഥാനെതിരായ അഭിമാനപ്പോരാട്ടത്തില്(IND vs PAK) തുടക്കത്തിലെ തകര്‍ച്ചയ്‌ക്ക് ശേഷം ടീം ഇന്ത്യക്ക്(Team India) പൊരുതാവുന്ന സ്‌കോര്. വിരാട് കോലിയുടെ(Virat Kohli) അര്‍ധ സെഞ്ചുറിയുടെയും റിഷഭ് പന്തിന്‍റെ(Rishabh Pant) ഇന്നിംഗ്‌സിന്‍റേയും കരുത്തില് ഇന്ത്യ 20 ഓവറില് ഏഴ് വിക്കറ്റിന് 151 റണ്‍സെടുത്തു. ഒരുവേള 31-3 എന്ന നിലയില് തകര്‍ന്നിടത്തുനിന്നാണ് ഇന്ത്യയുടെ തിരിച്ചുവരവ്. പാകിസ്ഥാനായി ഷഹീന് അഫ്രീദി മൂന്നും ഹസന് അലി രണ്ടും വിക്കറ്റ് വീഴ്‌ത്തി.\nLast Updated Oct 24, 2021, 9:28 PM IST


sreekandap[uram news Latest Kerala News | Malayalam News | Kerala Politics | Malayalam Movies | Read full news click link | കണ്ണൂര് രാജ്യാന്തര വിമാനത്താവളത്തിെന്‍റ രണ്ടാം വാര്‍ഷിക ദിനത്തില് 1.2 കിലോ സ്വര്‍ണവുമായി രണ്ടുപേര് പിടിയില്. – Sreekandapuram Online News-\nകണ്ണൂര് രാജ്യാന്തര വിമാനത്താവളത്തിെന്‍റ രണ്ടാം വാര്‍ഷിക ദിനത്തില് 1.2 കിലോ സ്വര്‍ണവുമായി രണ്ടുപേര് പിടിയില്. – Sreekandapuram Online News-\nമട്ടന്നൂര്: കണ്ണൂര് രാജ്യാന്തര വിമാനത്താവളത്തിെന്‍റ രണ്ടാം വാര്‍ഷിക ദിനത്തില് 1.2 കിലോ സ്വര്‍ണവുമായി രണ്ടുപേര് പിടിയില്. കോഴിക്കോട് സ്വദേശി റഫീഖ്, കാസര്‍കോട് സ്വദേശി മുഹമ്മദ് ഹാരിസ് എന്നിവരാണ് 60 ലക്ഷം രൂപ വിലവരുന്ന 1.2 കിലോ സ്വര്‍ണവുമായി പിടിയിലായത്.\nഇവരെ കസ്റ്റംസ് കസ്റ്റഡിയിലെടുത്തു. രണ്ടു വര്‍ഷത്തിനിടയില് കണ്ണൂരില്‍നിന്ന് 80 കിലോയിലധികം സ്വര്‍ണം പിടികൂടിയിട്ടുണ്ട്. കോവിഡ് വേളയില് ദിവസേനയെന്നോണമാണ് സ്വര്‍ണക്കടത്ത് പിടികൂടുന്നത്.\nയുവതിയെ 17 പേര് ചേര്‍ന്ന് കൂട്ടബലാത്സംഗം ചെയ്തു, ഞെട്ടലില് രാജ്യം


Is Face App safe to use though it's trending now?\nതാരങ്ങളെല്ലാം കിളവന്മാർ എന്നാൽ ഫേസ് ആപ്പ് സുരക്ഷിതമോ ?\nBy Behindwoods News Bureau | Jul 19, 2019 10:58 AM\nസോഷ്യൽ മീഡിയയിലെല്ലാം ഇപ്പോൾ വൈറൽ ആയിരിക്കുന്നത് ചെറുപ്പക്കാരായ സിനിമാ താരങ്ങളുടെ വയസായ ചിത്രങ്ങളാണ്. പ്രായമാകുമ്പോൾ ഓരോരുത്തരുടേയും ലുക്ക് എങ്ങനെയായിരിക്കുമെന്ന് കാണിച്ചു തരുന്ന 'ഫേസ് ആപ്പ്' എന്ന ആപ്ലിക്കേഷനാണ് ഇത്തരത്തിൽ ഫോട്ടോകൾക്ക് രൂപമാറ്റം വരുത്തി കാണുന്നവരെ ഞെട്ടിക്കുന്നത്. ആപ്പ് നൽകുന്ന പ്രായമായ ചിത്രങ്ങൾ ഫേസ്ബുക്കിലൂടെയും ഇൻസ്റ്റഗ്രാമിലൂടെയും പങ്കുവെക്കുന്നതിൽ താരങ്ങളും ആരാധകരുമൊക്കെയുണ്ട്.\nമലയാളത്തിൽ നിന്നും മഞ്ജു വാര്യർ, ടോവിനോ തോമസ്, കുഞ്ചാക്കോ ബോബൻ, വിനയ് ഫോർട്ട്, കാളിദാസ് ജയറാം, സംയുക്ത മേനോൻ, ഉണ്ണി മുകുന്ദൻ തുടങ്ങി നിരവധി പ്രിയ താരങ്ങളാണ് ഫേസ് ആപ്പ് നൽകിയ പ്രായമായ ഫോട്ടോ പങ്കുവച്ചത്. ഈ ചിത്രങ്ങൾക്കെല്ലാം രസകരമായ കമൻ്റുകളാണ് ലഭിക്കുന്നത്. മഞ്ജു വാര്യരുടെ പ്രായമായ ഫോട്ടോയ്ക്ക് "വല്യ മാറ്റമില്ല, ഡാകിനി അമ്മൂമ്മേ" എന്നാണ് കുഞ്ചാക്കോ കമൻറ് ചെയ്തത്. ആർ ജെ മിഥുനിൽ നിന്നും പ്രചോദനമുൾക്കൊണ്ട് നീരജ് മാധവാണ് താരങ്ങളിൽ നിന്നും ആദ്യം കിളവൻ ഫോട്ടോ പോസ്റ്റ് ചെയ്തത്. ടോവിനോ തോമസ്, കുഞ്ചാക്കോ, മഞ്ജു വാര്യർ, നിവിൻ പോളി, രമേഷ് പിഷാരടി, അപർണ ബാലമുരളി എന്നിവരെ CHALLENGE ചെയ്തായിരുന്നു നീരജിന്റെ സാഹസം. ഇതിൽ ടോവിനോയും, മഞ്ജു വാര്യരും കുഞ്ചാക്കോയും ചാലഞ്ജ് ഉടനടി അക്‌സെപ്റ്റ് ചെയ്തു ഫോട്ടോകളിട്ടു. "വൃദ്ധന്മാരെ സൂക്ഷിക്കുക" എന്നാണ് കുഞ്ചാക്കോയുടെ ഫോട്ടോയ്ക്ക് ആസിഫ് അലിയുടെ മറുപടി. കാളിദാസ് ജയറാമിന്അ പർണ ബാലമുരളി, "എടാ സുന്ദരൻ അപ്പൂപ്പാ" എന്നുള്ള വിളിയിലൂടെയാണ് മറുപടി നൽകിയത്. ഒരു ടൂറിസ്റ്റ് ലൊക്കേഷനിൽ ഭാര്യയോടൊപ്പം നിൽക്കുന്ന ഫോട്ടോ ആപ്പിലൂടെ രൂപമാറ്റം വരുത്തി ''എത്ര വയസ്സായാലും അന്നും നിന്നെ ഞാൻ ഇതുപോലെ കൊണ്ടുപോകും'' എന്ന് ക്യാപ്‌ഷൻ കൊടുത്ത ജയസൂര്യയെ താരങ്ങളും ആരാധകരും, ഒരുപോലെ അഭിനന്ദനമറിയിച്ചു.\nഎന്നാൽ ഫേസ് ആപ്പ് ആപ്ലിക്കേഷൻ വ്യക്തികളുടെ സ്വകാര്യ വിവരങ്ങൾ ചോർത്തിയെടുക്കുന്നു എന്ന പരാതിയും ഉയർന്നു കഴിഞ്ഞു. നമ്മുടെ ചിത്രങ്ങളും, സ്വകാര്യ വിവരങ്ങളുമുള്ള ഗ്യാലറിയിലേക്കും മറ്റും ഈ ആപ്ലിക്കേഷന് കടന്നു ചെല്ലാനും, വിവരങ്ങൾ എടുക്കാനുമുള്ള അനുവാദം നമ്മൾ നൽകുന്നതാണ് ഇങ്ങനെയൊരു പരാതി ഉയരാനുള്ള കാരണം. കാര്യങ്ങൾ ഇങ്ങനൊക്കെയായാലും ഫേസ് ആപ്പ് സോഷ്യൽ മീഡിയ ലോകത്ത് ഒരു ട്രെൻഡ് ആയിക്കഴിഞ്ഞു.\ndth="1" fill="none" fill-rule="evenodd">\nA post shared by Vinay Forrt (@vinayforrt) on Jul 17, 2019 at 5:49am PDT\nChronic Bachelor GrandPa 😎 @arun.viratkohli.ezhukone_ thanks buddy 😍\nTags : Manju Warrier, Tovino Thomas, Neeraj Madhav, Kunchako Boban, Vinay Forrt, Kalidas Jayaram, Samyuktha Menon, Unni Mukundan, Aparna Balamurali, Ramesh Pisharody, Face App, Trending, Social Media, Challenge\nTeacher-ன் கட்டிப்பிடி வைத்தியம் - காரணம் என்ன? | Teacher Subhashini Interview\nHelmet போடாத சப் இன்ஸ்பெக்டரை நடுரோட்டில் எச்சரித்த Commissioner | RK\nAparna Balamurali - Photos\nWhat Is MOMO Challenge? - Detailed Explanation In தமிழ்!\nPeople looking for online information on Aparna Balamurali, Challenge, Face App, Kalidas Jayaram, Kunchako Boban, Manju Warrier, Neeraj Madhav, Ramesh Pisharody, Samyuktha Menon, Social Media, Tovino Thomas, Trending, Unni Mukundan, Vinay Forrt will find this news story useful.